બકસર – Gujarati Vishwakosh – ગુજરાતી વિશ્વકોશ\nબકસર : બિહાર રાજ્યના પશ્ચિમ ભાગમાં વાયવ્ય છેડે આવેલો જિલ્લો તથા તે જ નામ ધરાવતું જિલ્લામથક. ભૌગોલિક સ્થાન : તે 23° 35´ ઉ. અ. અને 83° 59´ પૂ. રે.ની આજુબાજુનો 1,633.60 ચોકિમી. જેટલો વિસ્તાર આવરી લે છે. તેની ઉત્તરે અને વાયવ્ય તરફ ઉત્તરપ્રદેશનો બલિયા જિલ્લો, પૂર્વ તરફ રાજ્યનો ભોજપુર જિલ્લો, દક્ષિણે રોહતાસ જિલ્લો અને નૈર્ઋત્ય તરફ ભાભુઆ જિલ્લો તથા પશ્ચિમ અને વાયવ્ય તરફ ઉત્તરપ્રદેશનો ગાઝીપુર જિલ્લો આવેલો છે.\nપ્રાકૃતિક રચના–જળપરિવાહ : જિલ્લાની ઉત્તર સરહદે ગંગા નદી વહે છે. જિલ્લાની સમગ્ર ભૂમિ ઉત્તરે ગંગા નદીનાં અને દક્ષિણે નીચાણવાળાં કાંપનાં મેદાનોની વચ્ચે આવેલી છે. દર વર્ષે ગંગા નદી નવો કાંપ લાવીને પાથરતી રહે છે. ગંગા આ જિલ્લાની મુખ્ય નદી છે, બીજી નદી કર્માંસા ચૌસા નજીક ગંગાને મળે છે. આ નદીઓને કારણે ઉત્તર તરફનો નીચાણવાળો વિસ્તાર કાંપનાં સમૃદ્ધ મેદાનોથી ફળદ્રૂપ બનેલો છે. કોંચ, ગંગાટ, છેર અને બનાસ ગંગાની અન્ય શાખાનદીઓ છે.\nખેતી-પશુપાલન : ઘઉં, ડાંગર, જવ, કઠોળ અને તેલીબિયાં તેમજ શેરડી અહીંના મહત્વના કૃષિપાકો છે. તે પૈકી ઘઉં અને ડાંગર વિશેષ ઉલ્લેખનીય છે. કઠોળમાં ચણા, તુવેર અને મસૂર વધુ ઉગાડાય છે. ગંગા અને તેની શાખાનદીઓમાંથી ખેતીને સિંચાઈનો લાભ મળે છે, તે ઉપરાંત નહેરો અને કૂવાઓનો પણ ઉપયોગ થાય છે. ટેકરીઓ અને જંગલોને બાદ કરતાં જિલ્લાની લગભગ બધી જ ખેડાણયોગ્ય ભૂમિ ખેતી માટે આવરી લેવાઈ છે. આ ઉપરાંત બાગાયતી પાકો તેમજ વાડીઓનો પણ વિકાસ કરવામાં આવ્યો છે.\nખેડૂતો ખેતીના વ્યવસાય ઉપરાંત વધુ આવક માટે તેમજ સામાજિક દરજ્જો વધે તે માટે ભેંસો, બકરાં જેવાં દુધાળાં પશુઓ પાળે છે. પશુઓની ઓલાદ ઊતરતી કક્ષાની હોવાથી પશુ-સુધારણાની જરૂરી સુવિધાઓ ઊભી કરવામાં આવી છે.\nબિહાર રાજ્યમાં બકસરનું સ્થાન\nઉદ્યોગો-વેપાર : આ જિલ્લામાં મોટા પાયા પરના ઉદ્યોગો વિકસેલા નથી, તેથી નાના પાયા પરના ઉદ્યોગોને તેમજ કુટિર-ઉદ્યોગોને ઉત્તેજન અપાય છે, તે પૈકી અહીં સાબુ-ઉદ્યોગ, લાકડાં અને રાચરચીલાનો ઉદ્યોગ, ચર્મ ઉદ્યોગ તથા ફાનસ બનાવવાનો ઉદ્યોગ આગળ પડતા ગણાય છે. અહીંનાં ફાનસો રાજ્યમાં તેમજ બહાર જાય છે. જિલ્લામાં આવેલું દુમરાં નગર સૂતરના દોરાઓ માટે ખૂબ જાણીતું છે. બકસર અગત્યનું વેપારી મથક છે. તે ગંગા નદીના કાંઠા નજીક વસેલું હોવાથી અનાજ, શાકભાજી, માછલી, જેલ માટેના ઉદ્યોગ માટે જરૂરી સામગ્રી, શેતરંજીઓ વગેરે માટે વેપારનું મથક બની રહેલું છે.\nપરિવહન : આ જિલ્લો સડકમાર્ગોની સારી ગૂંથણી ધરાવે છે. બકસર પૂર્વીય રેલવિભાગ પરનું આ જિલ્લા માટેનું અગત્યનું રેલમથક છે. તે પૂર્વમાં બરહામપુર અને પશ્ચિમે મોગલસરાઈ સાથે રેલમાર્ગથી જોડાયેલું છે. ગંગાનદી જળમાર્ગવ્યવહાર માટે અહીં ખૂબ ઉપયોગી બની રહેલી છે. જિલ્લાના ઘણા માલસામાનની હેરફેર મુખ્યત્વે ગંગા નદી મારફતે પૂર્વમાં કલકત્તા સુધી અને પશ્ચિમમાં ઉત્તરપ્રદેશનાં સ્થળો સાથે કરી શકાય છે.\nપ્રવાસન : ચૌસા, અહિરૌલી, ખારિકા, ભોજપુર, બરહામપુર અને દુમરાં જેવાં સ્થળો આ જિલ્લાનાં જાણીતાં પ્રવાસયોગ્ય મથકો ગણાય છે. (1) ચૌસા : 1539માં આ સ્થળ ખાતે હુમાયૂં અને શેરશાહ વચ્ચે લડાઈ થયેલી. અહીંથી હુમાયૂંએ ગંગા પાર કરવા માટે ભિસ્તીની મદદ લીધેલી. ભિસ્તીને હુમાયૂંએ બદલામાં ‘એક દિનકા સુલતાન’ બનાવીને ગાદીએ બેસાડેલો તથા તેના નામના ચામડાના સિક્કા પણ બહાર પાડેલા. હુમાયૂં-શેરશાહની ચૌસા ખાતે થયેલી લડાઈથી બકસર જાણીતું બનેલું છે.\n(2) અહિરૌલી : બકસરથી ઈશાનમાં5કિમી. અંતરે આવેલું આ ગામ પ્રાચીન સમયનું છે. પુરાણકથા અનુસાર ત્યાં ગૌતમ ઋષિનાં પત્ની અહલ્યા શાપ મળવાથી શલ્યા(પાષાણ)માં ફેરવાઈ ગયેલાં. પછીથી ભગવાન રામ દ્વારા તેમનો ઉદ્ધાર થયેલો. તેમની યાદમાં અહીં અહલ્યાનું મંદિર છે.\n(3) ખારિકા : રાજપુરથી નૈર્ઋત્યમાં આશરે6કિમી. અંતરે આવેલા આ ગામમાં બાબુ કુંવરસિંઘ અને બ્રિટિશ સૈન્ય વચ્ચે 1857માં લડાઈ થયેલી. તે માટે ખારિકા ગામ જાણીતું છે.\n(4) ભોજપુરકદીમ : આ સ્થળ દુમરાંથી5કિમી.અંતરે આવેલું છે. કહેવાય છે કે આ સ્થળ રાજા ભોજનું મથક હતું. તે અરાહ–બકસર માર્ગ પર આવેલું છે, અહીં કેટલાંક ખંડિયેરો જોવા મળે છે, તે ‘કૃષિક્ષેત્ર’ નામથી ઓળખાય છે. કોઈ શાહી કુટુંબના સભ્યોએ અહીં જળક્રીડા કરેલી. ત્યાં ઉત્ખનન કરતાં ઈંટોથી બાંધેલી દીવાલો મળી આવેલી છે.\n(5) બરહામપુર : બકસર વિભાગનું આ એક મોટું ગણાતું ગામ છે. અહીં બ્રાહ્મણેશ્વરનું એક પ્રખ્યાત મંદિર આવેલું છે, તેનો મહમ્મદ ગઝનીના આક્રમણ વખતે નાશ કરવામાં આવેલો; પછી રાજા માનસિંહે તેનું પુનર્નિર્માણ કરાવેલું. આ ગામમાં દર વર્ષે ફેબ્રુઆરી-માર્ચમાં મોટો ઢોર-મેળો ભરાય છે.\n(6) દુમરાં : બકસર જિલ્લાના દુમરાં વિભાગનું આ એક મોકાનું મહત્વ ધરાવતું નગર છે. દુમરાંરાજ નામના એક શાસકના નામ પરથી તેનું નામ પડેલું હોવાનું કહેવાય છે. તે પૂર્વીય રેલવિભાગ પરનું એક મથક છે. આ નગરમાં મોટો મહેલ અને પૅવેલિયન આવેલાં છે, તે બંને હિન્દુ સ્થાપત્યના નમૂનારૂપ ગણાય છે. અહીંના મહેલનો મીર કાસિમે નાશ કરેલો હોવાનું કહેવાય છે. મહેલના પ્રાંગણમાં 1840માં મહારાજા જયપ્રકાશસિંહે બંધાવેલું બિહારીજી(કૃષ્ણ-રાધા)નું મંદિર આવેલું છે. ત્યાં રામનવમી અને જન્માષ્ટમીએ મહોત્સવ યોજાય છે. તેમાં ભારતભરમાંથી પંડિતોને આમંત્રણ આપી બોલાવાય છે. અહીં ઘણા દર્શનાર્થીઓની અવરજવર રહે છે. દુમરાંરાજે દુમરાં અને તેના પરા-વિસ્તારમાં મંદિરો અનેક ધાર્મિક સંસ્થાઓ તથા ઘાટ સહિતનાં તળાવો પણ બંધાવેલાં.\nવસ્તી : 1991 મુજબ આ જિલ્લાની વસ્તી 10,87,678 જેટલી છે. અહીં હિન્દી અને ઉર્દૂ ભાષાઓ તથા સ્થાનિક ભોજપુરી બોલીનો ઉપયોગ થાય છે. આ જિલ્લામાં બકસર અને દુમરાં ખાતે ઉચ્ચ શિક્ષણની સંસ્થાઓ આવેલી છે. જિલ્લામાં3હૉસ્પિટલ તથા આયુર્વેદિક, યુનાની અને હોમિયોપથિક ચિકિત્સાલયો આવેલાં છે. જિલ્લાને વહીવટી સરળતા માટે બે ઉપવિભાગોમાં અને સાત સમાજ-વિકાસ-ઘટકોમાં વહેંચેલો છે. બકસર અને દુમરાં બંનેની વસ્તી એક લાખથી ઓછી છે.\nઇતિહાસ : મૂળ ભોજપુર જિલ્લાનું વિભાજન કરીને ભોજપુર અને બકસરના અલગ જિલ્લા રચવામાં આવેલા છે. બકસરના ઇતિહાસની તવારીખ રામાયણના સમય સુધી લઈ જાય છે. અહીંના એક ઋષિ વેદશિરાનો ચહેરો વાઘને મળતો આવતો હતો. તેમને મુનિ દુર્વાસાનો શાપ મળેલો, તેનું નિવારણ ત્યાંના એક પવિત્ર સરોવરમાં સ્નાન કરવાથી થશે, એમ જાણ થતાં જે સરોવરમાં તેમણે સ્નાન કર્યું તે વ્યાઘ્રસર નામથી જાણીતું બન્યું. ધર્મશાસ્ત્રોની પરંપરા મુજબ આ ક્ષેત્રના જંગલમાં વિશ્વામિત્રના આશ્રમ અને યજ્ઞના રક્ષણાર્થે દશરથનંદન શ્રીરામે તાટકા રાક્ષસીનો વધ કરેલો. 15મી સદી સુધી બકસર પ્રદેશનો કોઈ ઇતિહાસ ઉપલબ્ધ નથી. તે પછી બંગાળના નવાબ મીર કાસિમ અને અંગ્રેજો વચ્ચે ઐતિહાસિક લડાઈ બકસરથી પૂર્વ તરફ6કિમી. અંતરે આવેલા કથિકૌલી ખાતે થયેલી. ત્યારથી બકસર વધુ પ્રકાશમાં આવેલું છે.\nGeography ગિરીશભાઈ પંડ્યા બકસર ભૂગોળ\nબકાન લીમડો →


બુશફાયરમાં ઓસ્ટ્રેલિયન કોઆલાસ જોખમમાં મૂકાયા. - E4Exam.com\nબુશફાયરમાં ઓસ્ટ્રેલિયન કોઆલાસ જોખમમાં મૂકાયા.\nઓસ્ટ્રેલિયાની સરકાર બુશફાયરના સંકટ બાદ કોલાસને જોખમમાં મુકેલી પ્રજાતિ તરીકે જાહેર કરવાની છે. તે દેશભરમાં 30% કોઆલાઓના રહેઠાણનો નાશ કર્યો.\nસપ્ટેમ્બર 2019 થી ઔસ્ટ્રેલિયન બુશફાયર્સ ધૂમ મચાવી રહ્યા છે. તે તેના ઇતિહાસમાં સૌથી ખરાબ છે. બુશફાયરથી 26 લોકો માર્યા ગયા છે, 10 મિલિયન હેક્ટર જમીન બળી ગઈ છે, 2,000 થી વધુ ઘરોનો નાશ થયો છે અને ઘણી પ્રજાતિઓ લુપ્ત થવા તરફ ધકેલાઇ છે. એવું નોંધવામાં આવ્યું છે કે બુશફાયરના પગલે 1.25 અબજથી વધુ પ્રાણીઓ મૃત્યુ પામ્યા હતા. વળી, નિષ્ણાતો માને છે કે સેંકડો અબજો જીવજંતુઓ નાશ પામ્યા હશે.


વિવ રિચાર્ડ્સ ફ્રેનોલોજી માટે ચિત્રો, તસવીરો અને છબીઓ.\nહોમ » સેલિબ્રિટી ભવિષ્યફળ » વિવ રિચાર્ડ્સ ફ્રેનોલોજી માટે ચિત્રો, તસવીરો અને છબીઓ.\nપાઓ વિવ રિચાર્ડ્સ ફોટો ગેલરી, વિવ રિચાર્ડ્સ ચિત્ર, અને વિવ રિચાર્ડ્સ છબીઓ જે તમને સામુદ્રિક, ફ્રેનોલોજી, હસ્તશાસ્ત્ર / હાથ વાંચવું, જ્યોતિષ શાસ્ત્ર અને બીજી આગાહી માટે ની પદ્ધતિઓ માં મદદ કરશે. આ એક વિસ્તરણ છે વિવ રિચાર્ડ્સ જ્યોતિષ શાસ્ત્ર અને વિવ રિચાર્ડ્સ જન્માક્ષર વચ્ચે જે તમે astrosage.com પર જોઈ શકો છો. આ વિવ રિચાર્ડ્સ ચિત્ર વિભાગ નિયમિત રૂપે અપડેટ થાય છે.\nવિવ રિચાર્ડ્સ 2021 કુંડળી and જ્યોતિષ


એક્ટ્રેસ જાન્હવી કપૂરે 'દોસ્તાના ૨'ની તૈયારી શરૂ કરી દીધી - Western Times News\nએક્ટ્રેસ જાન્હવી કપૂરે ‘દોસ્તાના ૨’ની તૈયારી શરૂ કરી દીધી\nમુંબઈ: જાન્હવી કપૂરની તાજેતરમાં રિલીઝ થયેલી ફિલ્મ ‘ગુંજન સક્સેનાઃ ધ કારગિલ ગર્લની ખૂબ પ્રશંસા મળી છે. લોકો ફિલ્મની સાથે જાન્હવીની અભિનયની પ્રશંસા કરી રહ્યા હતા, પરંતુ એક સમય એવો હતો જ્યારે લોકોએ સોશિયલ મીડિયાને ખૂબ જ જોરશોરથી ટ્રોલ કર્યું હતું. પહેલી ફિલ્મ રિલીઝ થયા બાદ લોકોએ તેની માંગણી કરી ત્યારે જાહન્વી આજે પણ તે વસ્તુઓ ભૂલી નથી.\nજાન્હવી સ્ટાર કિડ્‌સ છે, પરંતુ તે પોતાને સાબિત કરવા માટે સતત સંઘર્ષ કરી રહી છે. જાન્હવી નિલાઇન પ્રતિરક્ષા નથી. રિપોર્ટ અનુસાર, જાહન્વી કહે છે કે લોકો તેમની પહેલી ફિલ્મ ‘ધડક‘ રિલીઝ થયાના દિવસથી જ તેમને ટ્રોલ કરી રહ્યા છે.\nતેણે કહ્યું કે જ્યારે તેની પહેલી ફિલ્મ રિલીઝ થઈ ત્યારે લોકોએ કહેવાનું ચાલુ રાખ્યું તે સારું છે કે તમારી માતા તેને જોવા માટે રોકાઈ ન હતી. તેણે કહ્યું કે આ વાતો સાંભળીને તે પોતાને નુકસાન કરી શકે નહીં.\nતેણે કહ્યું કે તેના બદલે તે આ ટીકાને પોતાને એક તક તરીકે જુએ છે જેથી તેણી પોતાને વધુ સુધારી શકે. જાન્હવીએ ઇશાન ખટ્ટર સાથે બોલીવુડમાં પ્રવેશ કર્યો હતો. આ ફિલ્મ મરાઠી ફિલ્મ સૈરાતની હિન્દી રિમેક હતી, પરંતુ લોકોને તેનો મિશ્ર પ્રતિસાદ મળ્યો હતો. ગંજન સક્સેના પછી જાન્હવીએ દોસ્તાના ૨ની તૈયારી શરૂ કરી દીધી છે, જેમાં કાર્તિક આર્યન અને લક્ષ્ય જોવા મળશે.\nPrevious અમિતાભે શરું કર્યું કૌન બનેગા કરોડપતિનું શૂટિંગ\nNext અભિનેત્રી રીમ શેખે ‘તુઝસે હૈ રાબતા’ શો છોડી દીધો


આસ્થાના પ્રતિક ‘રામનાથ મહાદેવ’ને ગંદકીના સામ્રાજ્યમાંથી ક્યારે મળશે મુક્તિ? - Abtak Media\nHome Gujarat News આસ્થાના પ્રતિક ‘રામનાથ મહાદેવ’ને ગંદકીના સામ્રાજ્યમાંથી ક્યારે મળશે મુક્તિ?\nઆસ્થાના પ્રતિક ‘રામનાથ મહાદેવ’ને ગંદકીના સામ્રાજ્યમાંથી ક્યારે મળશે મુક્તિ?\nરાજકોટના ગામ દેવતા મનાતા રામનાથ મહાદેવના ર્જીણોદ્ધારનો પ્રોજેકટ અધવચ્ચે છોડી દેવાતા ફરી એક વખત ભારે વરસાદમાં ગટરના ગંધાતા પાણીથી દેવાધીદેવનો અભિષેક થતાં ભક્તોમાં ભારે નારાજગી: ભારે વરસાદમાં પુરના કારણે ગામ આખાનો કચરો રામનાથ મંદિર પાસે ઠલવાયો\nરાજકોટના ગામદેવતા મનાતા એવા સ્વયંભૂ રામનાથ મહાદેવને ગંદકીના બેસુમાર સામ્રાજ્યમાંથી ક્યારે મુક્તિ મળશે ? તેવો સવાલ વર્ષોથી શિવભક્તોના દિલો દિમાગમાં ઘુમી રહ્યો છે. દર વર્ષે ચોમાસાની સીઝનમાં ભારે વરસાદ પડે ત્યારે આજી નદીમાં ઘોડાપુર આવે છે. આખા ગામની ગંદકી આ પુર સાથે તણાઈને આવતી હોવાના કારણે ગંધાતા પાણીથી દર વર્ષે મહાદેવનો જલાભિષેક થતો હોવાના કારણે ભાવિકોના હૈયા રીતસર કકળી ઉઠે છે.\nરામનાથ મહાદેવ મંદિરના ર્જીણોદ્ધારનો પ્રોજેકટ હાથ પર ચોક્કસ લેવામાં આવ્યો હતો પરંતુ ગંદા રાજકારણ સહિતના અનેક પ્રશ્ર્નોના પાપે આ પ્રોજેકટ અદ્ધવચ્ચે છોડી દેવામાં આવ્યો છે.\nગઈકાલે શહેરમાં પડેલા ભારે વરસાદના કારણે આજી નદીમાં પુર આવ્યુ હતું અને આ પુરના પાણી ચોક્કસ ઓસરી ગયા છે પરંતુ ગંદકીથી મંદિર આસપાસનો વિસ્તાર ખદબદી રહ્યો છે. દર્શનાર્થીઓના માથા ફાટી જાય તેવી બેસુમાર દુર્ગંધ આવી રહી છે.\nરામનાથ મહાદેવને એક સર્વોચ્ચ તીર્થધામ બનાવવા માટે પ્રોજેકટ હાથ પર લેવામાં આવ્યો હતો. યુદ્ધના ધોરણે કામગીરી ચોક્કસ શરૂ કરી દેવામાં આવી હતી પરંતુ ત્યારબાદ કોઈ કોરણોસર સમગ્ર પ્રોજેકટને બ્રેક મારી દેવામાં આવી છે. આખુ વર્ષ મંદિરની આસપાસ બેસુમાર ગંદકી હોય છે.\nગટરના પાણી આજી નદીમાં ઠલવાતા હોવાના કારણે ભાવિકોના માથા ફાટી જાય તેવી દુર્ગંધ ફેલાતી હોય છે. આટલું જ નહીં ચોમાસાની સીઝનમાં ભારે વરસાદમાં જ્યારે આજી નદીમાં ઘોડાપુર આવે ત્યારે ગામ આખાની ગંદકી આ પુરના પાણી સાથે તણાતી હોય છે અને આ ગંધારા પાણીથી મહાદેવનું જળાભિષેક થતો હોય ભાવિકોના હૈયા કકડી ઉઠે છે.\nપ્રોજેકટ ઝડપથી પૂર્ણ કરવા અનેકવાર રજૂઆતો કરવામાં આવી હોવા છતાં ક્યાં કારણોસર સ્વયંભુ રામનાથ મહાદેવને ગંદકીના સામ્રાજ્યમાંથી મુક્તિ મળતી નથી તે પણ એક જવાબ માંગી લેતો અણીયારો સવાલ છે.\nમેયર અને ધારાસભ્ય રામનાથ મંદિરે દોડી ગયા પરીસરની આસપાસની ગંદકી દૂર કરવા આદેશ\nઆજી નદીના કાંઠે સ્વયંભુ બિરાજતા રામનાથ મહાદેવ મંદિરને પુરના પાણી ફરી વળેલ. પુરના કારણે મંદિર તથા મંદિરની આજુબાજુ કચરો ભેગો થયેલ હોય જેને ફરીથી વ્યવસ્થિત સફાઈ થાય તેના અનુંસધાને આજે ધારાસભ્ય ગોવિંદભાઈ પટેલ, મેયર ડો.પ્રદિપ ડવ, ડે.મેયર ડો.દર્શિતાબેન શાહ, દંડક સુરેન્દ્રસિંહ વાળા, કોર્પોરેટર દેવાંગભાઈ માંકડ, વર્ષાબેન પાંધી, જયશ્રીબેન ચાવડા મંદિરે દોડી ગયા હતા.\nઆજી નદીમાં પુરના કારણે ઉપરવાસથી આવેલ કચરો, ગંદકી, ઝાડા-જાખરા વિગેરે મંદિર પાસે થર જામી જતા હોય છે. રામનાથ મહાદેવ મંદિર શહેરીજનો માટે એક આસ્થાનુ પ્રતિક હોય પુરના કારણે મંદિર તથા મંદિરની આજુબાજુ ગંદકીની સફાઈ માટે ધારાસભ્ય તથા પદાધીકારીનો ઉપસ્થિતિમાં તંત્ર દ્વારા ઝુંબેશના સ્વરૂપે કાર્યવાહી શરૂ કરવામાં આવેલ તેમજ મંદિર લાગુ રસ્તા પર પડેલ ખાડાની તાત્કાલિક મરામત કરવા, મંદિરના પરિસરમાં તેમજ આજુબાજુ સ્વચ્છ બંને તે માટે સંબંધક અધિકારીઓને સુચના આપેલ.\nPrevious articleવાત એક વિચિત્ર પરંપરાની…\nNext articleઆજી ઓવરફ્લો થવામાં1 ફૂટ,ભાદર છલકાવામાં4ફૂટ છેટુ


એપ્રિલ | 2018 | ડૉ. પ્રવીણ શાહ નો બ્લોગ\n24 એપ્રિલ 2018 Leaveacomment\nતમને જંગલમાં સરસ મજાની મઢુલીમાં રહેવાનું ગમે? આજુબાજુ ઝાડપાન હોય, બાજુમાં ખડખડ કરતી નદી વહેતી હોય, પક્ષીઓનો કલરવ સંભળાતો હોય…… હા, આવી જગ્યા તો જરૂર ગમી જ જાય. આજે તો આવી જગ્યાઓએ રિસોર્ટ ઉભા થયા છે, અને લોકો અઢળક પૈસા ખર્ચી, આવા રિસોર્ટમાં થોડા દહાડા રહી આવે છે.\nઆપણી ગુજરાત સરકારના જંગલ ખાતાએ આવી સુંદર જગ્યાઓએ રેસ્ટ હાઉસ અને કેમ્પ સાઈટો ઉભી કરી છે. તેમાં રિસોર્ટ કરતાં ખૂબ સસ્તામાં રહેવાનું મળે છે. અમુક કેમ્પ સાઈટોમાં ખાવાપીવાની સગવડ પણ છે. આવી કેમ્પ સાઈટોની અહીં વાતો કરું, તો ગમશે ને? આજે વાત કરીએ મહલ ફોરેસ્ટ રેસ્ટ હાઉસની.\nમહલ એ વીસ પચીસ ઘરની વસ્તીવાળું, ડાંગ જીલ્લાની મધ્યમાં આવેલું નાનું સરખું ગામ છે. અહીં ગામના ચાર રસ્તા આગળ, પૂર્ણા નદીને કિનારે, જંગલ ખાતાનું ફોરેસ્ટ રેસ્ટ હાઉસ છે. એને મહલ ઇકો ટુરીઝમ સેન્ટર પણ કહે છે. એમાં રહેવા માટે રૂમો બાંધેલી છે. આ રૂમો રહેવા માટે ભાડે આપે છે. રૂમોમાં એટેચ્ડ સંડાસ, બાથરૂમ, પલંગો, ગાદલાં એમ બધી સગવડ છે. એ.સી. પણ ખરું. પણ ક્યારેક વીજળી જતી રહે કે મચ્છર કરડે, તેની તૈયારી રાખવી. રિસોર્ટ જેવી લક્ઝરી ન મળે. અહીં જમવાની સગવડ નથી, પણ જાતે રાંધીને ખાઈ શકાય. રૂમો આગળ ઝાડપાન અને સુંદર બગીચો છે.\nએક બાજુની રૂમોની પાછળ પૂર્ણા નદી અને તેમાં બાંધેલો ચેકડેમ દેખાય છે. નદીમાં ઉતરીને નહાવા જઇ શકાય એવું છે. નદીને સામે કિનારે અડાબીડ જંગલો છે. નદી પરનો પૂલ ઓળંગી સમી બાજુ જવાય છે. જેને કુદરતના સાનિધ્યમાં રહેવાનો શોખ હોય અને જેને નદી, ધોધ, જંગલ વગેરે ગમતું હોય ,તેઓને માટે આ સરસ જગ્યા છે.\nઅહીં રહેવા માટે અગાઉથી બુકીંગ કરાવવું જરૂરી છે. બુકીંગ માટે\nસરનામું: નાયબ વન સંરક્ષકશ્રી, ઉત્તર ડાંગ આહવાની કચેરી, આહવા, ડાંગ.\nPhone no. 02631 220203\nઅહીં પોતાની કે ભાડાની ગાડી કરીને આવવું. અહીં કોઈ વાહન મળતું નથી. એસ.ટી, બસની સગવડ પણ ખૂબ ઓછી છે.\nઆ જગ્યાએ બેત્રણ દિવસ રહેવાનું રાખી, આજુબાજુનાં કુદરતી સ્થળોએ ફરી શકાય. જેમ કે (૧) પૂર્ણા નદીમાં નહાવાની મજા માણી શકાય. (૨) મહલથી ચારેક કી.મી. દૂર મહલ કેમ્પ સાઈટ આવેલી છે, તે જોવા જઈ શકાય. (૩) મહલથી બરડીપાડાના રસ્તે માત્ર ૧ કી.મી. દૂર એક સરસ ધોધ પૂર્ણા નદીમાં પડે છે, તે જોવા અને તેમાં નહાવા જઈ શકાય. (૪) મહલથી બરડીપાડાના રસ્તે માત્ર ૬ કી.મી. દૂર ક્રેબ નામનો ધોધ છે, તે બિલકુલ રોડ સાઈડે જ છે, અને તેમાં પણ નાહી શકાય એવું છે. (૫) સુબીરમાં આવેલું શબરીધામ અને પમ્પા સરોવર જોવા જઈ શકાય.\nમહલ જવા માટે: વ્યારા, સોનગઢ, સુબીર અને આહવાથી મહલ જઇ શકાય છે. મહલ. વ્યારાથી ૪૫ કી.મી., સોનગઢથી ૩૮ કી.મી., સુબીરથી ૨૧ કી.મી. અને આહવાથી ૨૫ કી.મી. દૂર છે.\nઅનુકૂળ સમય: સામાન્ય રીતે વરસાદની સીઝન પૂરી થયા પછી, એટલે કે સપ્ટેમ્બરથી નવેમ્બર સારો સમય છે. આ સમયે ધોધમાં તથા નદીમાં પાણી પણ હોય.\n17 એપ્રિલ 2018 Leaveacomment\nઅમદાવાદથી એક નાનીસરખી ટ્રીપ કરવી હોય તો તેની વિગતો અહીં આપું છું. ફોટા પણ મૂક્યા છે.\nઅડાલજ વાવ, ત્રિમંદિર અને વૈષ્ણોદેવી\nઆ ત્રણ જગાઓ એકબીજાની નજીક છે. અડધા દિવસમાં ત્રણે સ્થળો જોવાઈ જાય. અમદાવાદથી બપોર પછી નીકળો, તો સાંજ સુધીમાં ઘેર આવી જવાય. પહેલાં અડાલજની વાવ, પછી ત્રિમંદિર અને પાછા વળતાં વૈષ્ણોદેવી જુઓ, કે જેથી વૈષ્ણોદેવીની સાંજની આરતીનાં દર્શન કરવા મળે. પછી ત્યાં ખાવાનું પતાવીને ઘેર જવાય.\n(૧) અડાલજની વાવ: આ વાવ તેના સ્થાપત્ય માટે ખાસ જાણીતી છે. રાણી રુડાબાઈએ તે ઈ.સ. ૧૪૯૯માં બંધાવી હતી. તે જમીનથી પાંચ માળ જેટલી ઉંડી છે. દીવાલો પરની કોતરણી અદ્ભુત છે. અંદર ઉતરવા માટે પગથિયાં છે. ઉતરીને છેક નીચે સુધી જઈ શકાય છે. અંદર બહુ ઠંડક લાગે છે. બહુ લોકો આ વાવ જોવા આવે છે. ભારતીય પુરાતત્વ ખાતું આ વાવની સંભાળ રાખે છે.\nસરનામું: આ વાવ અમદાવાદથી ૧૮ કી.મી. દૂર એસ.જી. હાઈવે પરના અડાલજ ગામમાં આવેલી છે.\nજોવાનો સમય: સવારના ૮ થી સાંજના ૬ સુધી.\n(૨) ત્રિમંદિર: આ મંદિરને દાદા ભગવાનનું મંદિર પણ કહે છે. દાદા ભગવાન માનતા હતા કે દુનિયામાં શાંતિ સ્થાપવા માટે બધા ધર્મોને એક સાથે સાંકળવા જોઈએ. ત્રિમંદિરમાં મુખ્ય ત્રણ ધર્મ – જૈનોના સીમંધર સ્વામી, વૈષ્ણવોના કૃષ્ણ અને શિવપંથીઓના શિવ – નાં મંદિરો છે. બીજાં પણ છે. બધાં મંદિરો પહેલા માળ પર છે. નીચે સત્સંગ હોલ, મ્યુઝીયમ, થીયેટર, પુસ્તક ભંડાર અને ચાનાસ્તાનો સ્ટોલ છે.\nસરનામું: ત્રિમંદિર અડાલજથી એકાદ કી.મી. દૂર મહેસાણા જવાના રોડ પર છે.\nફોન નં: ૦૭૯ ૩૯૮૩ ૦૧૦૦\nસમય: સવારના ૫-૩૦ થી સાંજના ૯-૩૦ સુધી.\nખાવાનું: ત્રિમંદિરની ભોજનશાળામાં મળે છે.\nરહેવાનું: રાત રહેવાની વ્યવસ્થા છે.\n(૩) વૈષ્ણોદેવી મંદિર: જમ્મુની નજીક આવેલા અસલી વૈષ્ણોદેવીની પ્રતિકૃતિ જેવું મંદિર અહીં બનાવ્યું છે. અહીં ખડકોની એક કૃત્રિમ ટેકરી બનાવીને તેની ટોચે વૈષ્ણોદેવી મંદિરની સ્થાપના કરી છે. ઉપર ચડવા માટે વાંકોચૂકો રસ્તો બનાવ્યો છે. ઉપરથી આજુબાજુનું દ્રશ્ય બહુ જ સરસ લાગે છે. સાંજની આરતીનાં દર્શન વખતે બહુ આનંદ આવે છે.\nસરનામું: અમદાવાદથી આશરે દસેક કી.મી. દૂર એસ.જી. હાઈવે પર આવેલું છે.\nખાવાનું: નીચે પ્રવેશદ્વાર આગળ મળે છે.\nતસ્વીરો: ફોટા ૧ થી ૪ અડાલજની વાવના છે. ફોટા ૫ અને ૬ ત્રિમંદિરના છે. છેલ્લો ફોટો વૈષ્ણોદેવીનો છે.\n10 એપ્રિલ 20182ટિપ્પણીઓ\n‘તમને નર્મદા પરિક્રમા કરવામાં કેટલા દિવસ લાગ્યા?’\nરાધાબહેન પંડ્યા મારા પ્રશ્નોના ઉત્તર આપી રહ્યાં હતાં. આજે તેઓ અમારે ઘેર આવ્યાં હતાં. તેઓ અમારા વૃધ્ધ વડીલ છે. ૭૧ વર્ષનાં છે, પ્રભુભક્ત છે. બ્રાહ્મણ છે, એટલે શિવ ભગવાનમાં અખૂટ શ્રધ્ધા ધરાવે છે. તેમને મળો એટલે એમનામાં એક ભક્ત સન્નારીનાં દર્શન થાય. તેઓ શરીરે તંદુરસ્ત છે, એમનું મન તો એનાથી યે વધારે તંદુરસ્ત છે. તેમની પાસેથી, તેમના અનુભવોમાંથી ઘણું જાણવા મળે, એમાંથી પ્રેરણા પણ મળે.\nઆજે એમની સાથે નર્મદા નદીની વાત નીકળી. નર્મદામાં તો ‘કંકર એટલા શંકર’. એટલે કે નર્મદામાં જેટલા કાંકરા છે, એ દરેક શિવજીનાં લીંગ છે, એ દરેક શંકર ભગવાનનું સ્વરૂપ છે. નર્મદા એટલી પવિત્ર નદી છે. ઘણા લોકો નર્મદા નદીની ચાલીને પરિક્રમા કરે છે, તો વળી ઘણા બસમાં બેસીને પરિક્રમા કરે છે. રાધાબેને નર્મદાની પરિક્રમા બસમાં બેસીને કરેલી છે.\nઅમને નર્મદા નદીની વાતમાં રસ પડ્યો. તેમણે નર્મદા નદીની પરિક્રમા કરેલી છે. મેં આગળ પૂછ્યું, ‘બહેન, પરિક્રમાની અમને થોડી વાતો કરો ને’\nતેમણે કહેવાનું શરુ કર્યું. તેમણે કહેલી વાતો અહીં તેમના જ શબ્દોમાં લખું છું.\nતે ભાઈ બોલ્યા, ‘બહેન, પેલી બે છોકરીઓ હતી, તે જ નર્મદા મૈયા હતી.’ મને થયું. હાય રે, માતાએ મને દર્શન આપ્યાં, પણ હું તેમને ઓળખી ના શકી. મને પારાવાર દુઃખ થયું.\nઅમારી પરિક્રમા આગળ ચાલી. અમે માહેશ્વર પહોંચ્યાં. અહીં અહલ્યાબાઈએ નર્મદાને કિનારે જ મહેલ બંધાવ્યો છે. મહેલમાંથી કેટલાં બધાં પગથિયાં ઉતરીએ, પછી નર્મદા કિનારે પહોંચાય છે. અમે પગથિયાં ઉતરી, નદી કિનારે પહોંચ્યાં. ત્યાં એક વૃધ્ધ સ્ત્રી બેઠી હતી. મારી અને એની નજર મળી. એટલે એ સ્ત્રીએ હસતા ચહેરે મને ‘નર્મદે હર’ કહ્યું. મેં પણ ખુશ થઇ તેને ‘નર્મદે હર’ કહ્યું. મેં તેને ફળ અને સીધુ આપ્યું, અને હું તે સ્ત્રીના કાંતિમાન દિવ્ય મુખને જોઈ રહી. પછી હું આગળ ચાલી. મેં હજુ ત્રણ જ ડગલાં ભર્યાં હતાં, અને મારાથી પાછળ જોવાઈ ગયું. પેલી સ્ત્રી ત્યાં ન હતી ! આજુબાજુ પણ ક્યાંય ન હતી !! મારી બાજુમાં ઉભેલા ભાઈ મને કહે, ‘બહેન, નર્મદા મૈયાએ તમને દર્શન આપ્યાં. પેલી વૃધ્ધા એ નર્મદા માતા જ હતાં. તમને દર્શન આપીને તે અલોપ થઇ ગયાં.’ આનંદની મારી, મારી આંખમાં આંસુ આવી ગયાં. મને થયું, ‘હાશ, મારી શ્રધ્ધા ફળી. માતાએ મને દર્શન આપ્યાં. પછી, માતાને મળવાનો મારો વિરહ ઓછો થવા માંડ્યો. અને અમે નર્મદા યાત્રા પૂરી કરી.’\nઅમે રાધાબહેનની વાત સાંભળી રહ્યા હતા. નર્મદા માતા દેહ ધરીને દર્શન આપે કે કેમ, એ દરેકની પોતપોતાની શ્રધ્ધાનો વિષય છે. પણ એટલું તો ખરું જ કે આવાં સ્થળોએ આપણને પવિત્ર અને સારા વિચારો જરૂર આવે છે. આપણા મનમાંથી અજંપો અને કલેશ દૂર થાય છે. અમારા બીજા એક પરિચિત વડીલે તો નર્મદા પરિક્રમા ચાલીને કરેલી, તેમની વાત ક્યારેક ફરી કરીશ. પણ બીજી એક વાત યાદ આવી, તે કહું. આ વર્ષે, ‘રેવા’ નામની એક ગુજરાતી ફિલ્મ બની છે. ‘રેવા’ એટલે નર્મદા. એની વાર્તા કંઇક આવી છે, એક યુવાન પરદેશથી ભારત આવે છે. તે સ્વચ્છંદી અને ખરાબ રસ્તે ચડી ગયેલો છે. તે કોઈ પણ રસ્તે અઢળક પૈસા મેળવવા માગે છે. એવામાં મિત્રોની સમજાવટથી તે નર્મદા પરિક્રમા કરવા તૈયાર થાય છે. પરિક્રમા કરીને પાછો આવે છે, ત્યાં સુધીમાં તો તેના વિચારો બદલાઈ જાય છે. તે સારો અને ઈમાનદાર માણસ બની જાય છે. નર્મદા મૈયાની આ જ તો મહત્તા છે.\nઆ વર્ષે નર્મદા નદીમાં પાણી ઘટી ગયાં છે. નર્મદા બંધમાં પાણીનું સ્તર નીચું ઉતરી ગયું છે. પહેલાં, કબીરવડ જોવા જવા માટે, કિનારેથી હોડીમાં બેસીને જવું પડતું હતું. અત્યારે પાણી એટલું ઓછું છે કે હોડીઓ ચાલતી નથી. પાણીમાં ચાલીને કે ગાડામાં બેસીને કબીરવડ જઈ શકાય છે. હોડીવાળાને આવકનું સાધન જતું રહ્યું છે. આશા રાખીએ કે આ વર્ષે વરસાદ સારો પડે અને નર્મદા મૈયા પહેલાંની જેમ વહેતી થાય. નર્મદે હર.\n03 એપ્રિલ 20186ટિપ્પણીઓ\nવિજ્ઞાનની અને સમાજ ઉપયોગી થયેલી શોધોનું લીસ્ટ અહીં મૂકું છું. સાથે સાથે, એ શોધ કોણે કરી, કઈ સાલમાં અને કયા દેશમાં થઇ તે પણ મૂક્યું છે. માહિતી જાણીતા સ્ત્રોતોમાંથી એકથી કરી છે.\nશોધ અને શોધક (Inventions and Inventors)\nઅનુ. નં. શોધનું નામ શોધક શોધકનો દેશ શોધનું વર્ષ\n1 અભય દીવો હમ્ફ્રી ડેવી ઇંગ્લેન્ડ 1815\n2 ઉપગ્રહ (કૃત્રિમ) રશિયા રશિયા 1957\n3 ઉત્ક્રાંતિ ચાર્લ્સ ડાર્વિન ઇંગ્લેન્ડ 1859\n4 બોલપેન લાઆલો બીરો હંગેરી 1938\n5 બેરોમીટર ટોરીસેલી ઇટાલી 1643\n6 બ્રેઇલ લિપિ લુઈ બ્રેઇલ ફ્રાન્સ 1834\n7 બલ્બ થોમસ આલ્વા એડીસન USA 1878\n8 કેલ્ક્યુલેટર કેસિયો કંપની જાપાન 1957\n9 કેમેરા જોસેફ નીપસ ફ્રાન્સ 1827\n10 કેમેરા (ડીજીટલ) સ્ટીવ સસોન USA 1975\n11 કાર (પેટ્રોલ) કાર્લ બેન્ઝ જર્મની 1886\n12 ચશ્મા જ્યોર્જ એરી ઇંગ્લેન્ડ 1827\n13 છત્રી સેમ્યુઅલ ફોકસ ઇંગ્લેન્ડ 1852\n14 સીનેમા થોમસ આલ્વા એડીસન USA 1892\n15 કોમ્પ્યુટર (એનીયાક) પ્રેસ્પર એકર્ટ, જોહન મોચલી USA 1846\n16 સાઈકલ મેકમિલન સ્કોટલેન્ડ 1840\n17 ડીઝલ એન્જીન રુડોલ્ફ ડીઝલ જર્મની 1893\n18 દૂરબીન હેન્સ લીપરશેય જર્મની 1608\n19 ડાયનેમાઈટ આલ્ફ્રેડ નોબેલ સ્વીડન 1867\n20 ડાયનેમો (જનરેટર) માઈકલ ફેરેડે બ્રિટન 1831\n21 ઈલેક્ટ્રીક મોટર (ડીસી) મોરીત્ઝ જેકોબી જર્મની 1834\n22 ઈલેક્ટ્રીક મોટર (એસી) નિકોલા ટેસલા USA 1892\n23 ફેક્સ મશીન AT & T USA 1924\n24 ગેલ્વેનોમીટર એન્ડ્રેમેરી એમ્પીયર ફ્રાન્સ 1820\n25 ઘડિયાળ (લોલક્વાળું) ક્રિશ્ચિયન હ્યુજીન્સ નેધરલેન્ડ 1656\n26 ગ્લાઈડર જ્યોર્જ કેલી ઇંગ્લેન્ડ 1849\n27 ગ્રામોફોન (ફોનોગ્રાફ) થોમસ આલ્વા એડિસન USA 1877\n28 ગાયરોસ્કોપ લીઓન ફોકલ્ટ ફ્રાન્સ 1852\n29 હેલીકોપ્ટર ઇગોર સિકોર્સ્કી રશિયા 1939\n30 હોવરક્રાફ્ટ ક્રીસ્ટોફર કોકેરેલ ઇંગ્લેન્ડ 1959\n31 ઈન્ટરનેટ રોબર્ટ કાન, વિન્ટન સર્ફ USA 1973\n32 કાતર રોબર્ટ હીંચલીફ ઇંગ્લેન્ડ 1761\n33 લેસર થીયોડોર માઈમન USA 1960\n34 લિફ્ટ (એલીવેટર) એલીશા ગ્રેવ્સ ઓટીસ USA 1857\n35 મશીનગન હેજ પામક્રેન્ઝ સ્વીડન 1873\n36 મેગાફોન (લાઉડ સ્પીકર) થોમસ આલ્વા એડિસન USA 1878\n37 માઈક્રોફોન (માઈક) ડેવીડ એડવર્ડ હ્યુજીસ બ્રિટન 1878\n38 માઈક્રોસ્કોપ ઝેકેરીઅસ જાનસન નેધરલેન્ડ 1590\n39 મિસાઈલ વર્નર બ્રાઉન જર્મની 1944\n40 મોબાઈલ ફોન માર્ટીન કુપર USA 1973\n41 મોડેમ ડેનીસ હેયેસ USA 1977\n42 મોટર સાઈકલ ગોટલીબ ડેઇમલર જર્મની 1885\n43 પવનચક્કી ડેનિયલ હેલેડે USA 1854\n44 પેન (શાહીવાળી) લેવીસ વોટરમેન USA 1884\n45 પેનીસીલીન એલેક્ઝાન્ડર ફ્લેમીંગ સ્કોટલેન્ડ 1929\n46 પેટ્રોલ એન્જીન નિકોલાસ ઓટો જર્મની 1876\n47 ફોટોગ્રાફી જોસેફ નીપ્સ ફ્રાન્સ 1826\n48 પ્રિન્ટીંગ જ્હોન ગુટેનબર્ગ જર્મની 1455\n49 રડાર વોટસન વોટ સ્કોટલેન્ડ 1835\n50 રેડિયો ગુગ્લીએમો માર્કોની ઇટાલી 1895\n51 રેડીયમ મેરી ક્યુરી પોલેન્ડ 1898\n52 રામન ઈફેક્ટ સી.વી. રામન ભારત 1928\n53 રેઝર કીંગ કેમ્પ જીલેટ USA 1901\n54 રેફ્રીજરેટર જેકોબ પર્કીન્સ USA 1834\n55 રેલ્વે એન્જીન જ્યોર્જ સ્ટીફન્સ ઇંગ્લેન્ડ 1825\n56 રિવોલ્વર સેમ્યુઅલ કોલ્ટ USA 1836\n57 રોકેટ રોબર્ટ ગોડાર્ડ USA 1926\n58 સેફટી પીન વોલ્ટર હન્ટ USA 1849\n59 સિલાઈ મશીન ઇસાક મેરીટ સીંગર USA 1846\n60 સોય (સાંધવા માટેની) વિસેન્થલ જર્મની 1755\n61 સ્ટીમ એન્જીન જેમ્સ વોટ સ્કોટલેન્ડ 1765\n62 સ્ટીમર રોબર્ટ ફલ્ટન USA 1807\n63 સબમરીન જ્હોન હોલેન્ડ આયરલેન્ડ 1897\n64 ટેપ રેકોર્ડર વાલ્દેમર પોલસેન ડેન્માર્ક 1898\n65 ટેલીફોન ગ્રેહામ બેલ USA 1876\n66 ટેલીગ્રામ સેમ્યુઅલ મોર્સ USA 1837\n67 ટેલીવિઝન જ્હોન લોગી બાયર્ડ સ્કોટલેન્ડ 1926\n68 થર્મોમીટર ગેલીલિયો ઇટાલી 1593\n69 થર્મોમીટર ડેનિયલ ફેરનહીટ જર્મની 1724\n70 થર્મોમીટર એન્ડર્સ સેલ્સીયસ સ્વીડન 1742\n71 થર્મોસ ફ્લાસ્ક જેમ્સ ડીવાર સ્કોટલેન્ડ 1892\n72 ટોરપીડો રોબર્ટ વાઈટહેડ બ્રિટન 1866\n73 ટ્રેક્ટર બેન્જામીન હોલ્ટ USA 1904\n74 ટ્રાન્ઝીસ્ટર શોકલી USA 1947\n75 ટાઈપ રાઈટર ક્રીસ્ટોફર શોલ્સ USA 1868\n76 વિમાન રાઈટ બંધુઓ USA 1903\n77 વેબ સાઈટ (WWW) ટીમ બર્નર લી ઇંગ્લેન્ડ 1990\n78 એક્સ રે ડો. રોન્ટજન જર્મની 1895


બેરર શેરોનો પરિચય - Angel Broking\nબેરર શેરોનો પરિચય\nઅનામી બેરર્સના નામે જારી કરેલા શેરો, બેરર શેર તરીકે ઓળખાય છે. જારીકર્તા કંપની, માલિકની ઓળખ વિશે પરિચીતનથી. ચાલો આ શેર વિશે વધુ જાણીએ.\nજ્યારે તમે શેર ખરીદો છો, ત્યારે કંપની તમને રસીદના રૂપમાં તમારી ખરીદીનો પુરાવો આપે છે, જેને ડિજિટલ શેર સર્ટિફિકેટ તરીકે માનવામાં આવે છે. 1996 થી, સેબી(SEBI) એ નિવેશકો/રોકાણકારો માટે ભૌતિક શેર પ્રમાણપત્રોને સમાપ્ત/નાબુદ કરતી વખતે તેમના બજારના સાધનોને/માર્કેટ ઇન્સ્ટ્રુમેન્ટ્સ જાળવવા માટે ડિમેટ(DEMAT) એકાઉન્ટ ખોલવું ફરજિયાત બનાવ્યું હતુ. તેમ છતાં, કેટલાક લોકો આ પ્રમાણપત્રો/સર્ટિફિકેટ રોકાણથી ધરાવે છે, જે સેબી મેન્ડેટ/આદેશ પહેલાં કરવામાં આવે છે જ્યારે અન્ય લોકો પાસે શેર પ્રમાણપત્રો/સર્ટિફિકેટ પર તેમના નામો ઇમ્પ્રિન્ટ/લખાયેલા નથી. જે લોકોના શેર પ્રમાણપત્રો/સર્ટિફિકેટ પર નામ નથી તેઓ ને બેરર શેરના માલિક તરીકે ઓળખવામા આવે છે.\nબેરર શેર શું છે?\nઆ એક ઇક્વિટી સિક્યોરિટીઝ છે જે સંપૂર્ણપણે વ્યક્તિઓ અથવા સંસ્થાઓનીમાલિકીની છે જે ભૌતિક શેર પ્રમાણપત્રો/સર્ટિફિકેટ ધરાવે છે. આ શેરો સામાન્ય રીતે “અનામ બેરર”ને જારી કરવામાં આવે છે. જો માલિકી મૂળ માલિક પાસેથી અન્ય ખરીદદારને ટ્રાન્સફર કરવામાં આવે તો શેર માલિક રજિસ્ટર્ડ નથી અથવા કોઈ કંપની ટ્રેક કરે છે. આ શેરના માલિકો તેને એક્સ્ચેંજ પર તેમજ ઓવર-ધ-કાઉન્ટર પર ટ્રાન્સફર કરી શકે છે, અને શેર ખરીદવા પર માલિકી અને સભ્યપદ ના અધિકારો પણ મેળવી શકે છે.\nબેરર શેર અને માલિકીનો પુરાવો\nબેરર શેર મુખ્યત્વે અનામી હોવાના કારણે, માલિકો તેની માલિકીના પુરાવા ખરીદીને બેંકો અથવા બ્રોકરેજ હાઉસ દ્વારા સંભાળી શકે છે. બેંકો અને બ્રોકર્સ પણ બેરર ના શેરહોલ્ડર્સને ડિવિડન્ડ્સની ચુકવણીમાં એક અભિન્ન ભૂમિકા ભજવે છે, કારણ કે તેઓ અને શેર જારી કરતી કંપની, ખરીદનારની વિગતો ધરાવતા નથી. શેર માલિકીની પુષ્ટિ કરવા સિવાય, કસ્ટોડિયન બેંકો, શેર જારી કરતી કંપનીની તરફથી વાર્ષિક મીટિંગ્સ, ડિવિડન્ડ પે-આઉટ્સ વગેરે વિશેની વિગતો પણ પ્રદાન કરે છે. વધુમાં, આ શેરોની ટ્રાન્સફર કરવાની ક્ષમતાને મર્યાદીત કરવું લગભગ અશક્ય છે કારણ કે શેરધારકો, વ્યાખ્યા મુજબ, અજ્ઞાત અથવા અનામત/અનામીક છે.\nબેરર શેરના ફાયદાઓ\nઆ શેરો માલિકોને સંપૂર્ણ ગોપનીયતા/પ્રાઈવેસી પ્રદાન કરે છે\nસૌથી વધુ મૂળભૂત લાભ એ માલિકોની સંપૂર્ણ ગોપનીયતા હોઈ શકે છે. બેરરશેરહોલ્ડર્સ કંપનીમાં શેરની માલિકી સંબંધિત સૌથી વધુ ડિગ્રી અનામીતા મેળવી શકે છે. જ્યારે ખરીદીની સંભાળ/સંચાલીત કરતી બેંકો માલિકોની સંપર્ક માહિતીથી વાકેફ હોય છે, મોટાભાગના અધિકારક્ષેત્રોમાં, તેઓ ખરીદદારોની ઓળખ જાહેર કરવા માટે કાનૂની રીતે જવાબદાર નથી.વળી, રોકાણકારો વાસ્તવિક માલિકના કાયદા પેઢી જેવા વિવિધ પ્રતિનિધિઓ દ્વારા તેમની ખરીદી કરી શકે છે.\nઆ ટ્રાન્સફર કરવામાં સરળ છે\nઆ શેરોની માલિકીનો અન્ય મુખ્ય લાભ/ફાયદો એ છે કે તમે તેને સરળતાથી ટ્રાન્સફર કરી શકો છો. તમે તેમને શેર ખરીદવામાં રસ ધરાવતા વ્યક્તિને આપી શકો છો. જ્યારે તમે આ શેર વેચો છો, ત્યારે તમારે શેરના પ્રમાણપત્ર પર સૂચનો ટ્રાન્સફર કરવાની જરૂર નથી. તમે શેર સર્ટિફિકેટને ખરીદનાર અથવા વારિસને પણ ટ્રાન્સફર કરીને તમામ સંબંધિત અધિકારોને સુવિધાજનક રીતે ટ્રાન્સફર કરી શકો છો. સ્મૂથ/સરળ ટ્રાન્સફરની આ પ્રક્રિયા સ્ટૉક-પ્રદાન કરતી કંપનીના વહીવટી ભારને ઘટાડે છે અને મૂડી બજારોમાં લિક્વિડિટી વધારે છે.\nબેરર શેર – ભારતમાં અને વિશ્વભરમાં કાનૂની વિક્ષેપો\nજ્યારે બેરર શેર ને ગોપનીયતા પરવડે છે અને ટ્રાન્સફર કરવામાં સરળ છે, ત્યારે તેઓને નોંધપાત્ર રીતે અસુરક્ષિત માનવામાં આવે છે, ખાસ કરીને જો તેઓ ખોટા હાથમાં આવે તો. આ રીતે, વિશ્વભરના ઘણા દેશોએ આ શેરોની માલિકી પર પ્રતિબંધ લગાવ્યો છેઅથવા તેને અવરોધિત કર્યા છે. ભારતીય કાયદા હેઠળ, આ પ્રકારના શેરોની માલિકીની પરવાનગી/મંજુરી નથી. જો કે, તમે વિશ્વભરના સ્ટૉક્સ/શેરો માં રોકાણ કરી શકો છો, તેથી તમે આ શેર ઘણા યુરોપિયન અને દક્ષિણ અમેરિકન દેશોમાં ખરીદી શકો છો, પરંતુ તમારે વધારાના ખર્ચ કરવાની જરૂર પડી શકે છે.\nદરેક ઇન્વેસ્ટમેન્ટની જેમ, બેરર શેરમાં પણ ગુણવત્તા અને ખામીઓ છે. ઇન્વેસ્ટ કરતા પહેલાં તમારે આનું મૂલ્યાંકન કરવું જ જોઈએ. વધુ માહિતી માટે, એન્જલ બ્રોકિંગ નિષ્ણાતનો સંપર્ક કરો.


શ્રેષ્ઠ તૂટેલો બ્રિજ સ્વિંગ ડોર સિરીઝ ઉત્પાદક અને ફેક્ટરી | ડિજિંગ\nસ્વિંગ દરવાજા હાલમાં બજારમાં ખૂબ જ સામાન્ય પ્રકારના દરવાજા અને બારીઓ છે. તેઓ દરવાજાની બાજુમાં સ્થાપિત હિન્જ સાથે દરવાજાનો સંદર્ભ આપે છે અને અંદર અથવા બહારની તરફ ખોલે છે. સ્વિંગ બારણું ઉચ્ચ સલામતી ધરાવે છે, અને પવન દબાણ પ્રતિકાર કામગીરી ખાસ કરીને સારી છે, અને તે સરળ, સલામત અને લવચીક છે. પ્રમાણમાં કહીએ તો, તે ઘણી બધી ઇન્ડોર જગ્યા લેતી નથી, અને તે ખૂબ જ બંધ અને વધુ ટકાઉ પણ છે. વધુમાં, અમારી કંપની દ્વારા રચાયેલ તૂટેલા બ્રિજ ફ્લેટ ડોર પ્રોડક્ટ્સ મજબૂત સૌંદર્ય શાસ્ત્ર ધરાવે છે, જગ્યાને વિભાજીત કરી શકે છે, જગ્યાના ઉપયોગને અસરકારક રીતે સુધારી શકે છે અને એકંદર ડિઝાઇનને વધુ સુંદર અને સુઘડ બનાવી શકે છે. એકંદર સંકલન, અથવા કાર્યથી કોઈ ફરક પડતો નથી, તે વાસ્તવિક વ્યવહારિક અસર અને ગ્રેડ પ્રાપ્ત કરી શકે છે.\n1. સારી હવાચુસ્તતા. જ્યારે હિન્જ્ડ દરવાજાની પ્રથમ રચના કરવામાં આવી હતી, ત્યારે તે દરવાજાનો મૂળ આકાર હતો. તે સમયે, પવન, રેતી, ધૂળ અથવા અન્ય અશુદ્ધિઓને ઘરમાં પ્રવેશતા અસરકારક રીતે અટકાવવી જરૂરી હતી, તેથી સીલિંગ કામગીરી એકદમ ંચી હતી. સ્વિંગ દરવાજા અન્ય દરવાજાની સરખામણીમાં પરિઘ પર ગુંદરના સ્તર દ્વારા સુરક્ષિત છે, જે ઉપયોગ કરતી વખતે તેમને અસરકારક રીતે અલગ કરી શકે છે.\n2. ઉચ્ચ સુરક્ષા. સ્વિંગ દરવાજાની સલામતી કામગીરી અન્ય કેટેગરી કરતા વધારે છે. સ્વિંગ દરવાજો જ્યારે ઉપયોગમાં હોય ત્યારે લોક સાથે સ્થાપિત કરી શકાય છે, અને સામાન્ય પરિવારો માટે, સ્વિંગ દરવાજો પ્રમાણમાં સખત સામગ્રીથી બનેલો છે, જે વાપરવા માટે ખૂબ અનુકૂળ અને સલામત છે.\n3. વાપરવા માટે સરળ. તે તાપમાન ઇન્સ્યુલેશન હોય કે દૈનિક જાળવણી, તે વધુ અનુકૂળ અને ટકાઉ છે.\nઅગાઉના: વિન્ડો સ્ક્રીનીંગ શ્રેણી\nઆગળ: ડાયમંડ મેશ ફોલ્ડિંગ સ્ક્રીન વિન્ડો શ્રેણી


ગુજરાતની સ્થાપના પ્રસંગે......\nGujarat Samachar > લેખ > પર્વ વિશેષ > ગુજરાતની સ્થાપના પ્રસંગે......\nગુજરાત રાજ્યની સ્થાપના પ્રસંગે...\nરવિશંકર મહારાજ Saturday 30th April 2016 06:23 EDT\n‘આજે ગુજરાતનું રાજ્ય સ્થપાઈ રહ્યું છે. તે વખતે પૂ. ગાંધીજીની ભવ્ય મૂર્તિ અને એમણે આપેલો ભવ્ય વારસો તેમજ આ સ્થળે રહીને આપણને આપેલા અનેક પાઠો પણ નજર સમક્ષ તરવરે છે. વળી ગુજરાતના ઘડવૈયા અને આપણને સૌને પ્રિય એવા પૂ. સરદારશ્રીનું આ પ્રસંગે સ્મરણ થાય છે. તેમણે નમ્રભાવે પ્રણામ કરી મારી ભાવભીની અંજલિ અર્પણ કર્યા સિવાય રહી શકતો નથી. દેશને માટે જેમણે નાની-મોટી કુરબાનીઓ અને પ્રાણ અર્પ્યા છે, તે સૌ નામીઅનામી રાષ્ટ્રવીરોને આદરભાવે વંદન કરું છું.\nરાષ્ટ્રપતિ ગાંધીજીની નજર સમક્ષ દરેક ક્ષણે ભારતનું ગામડું અને ગામડાંની પ્રજા રહેતી. એમના વિકાસમાં એ ભારતનો વિકાસ જોતાં. આપણા ગુજરાતનાં ગામડાંઓમાં કુશળ, ખંતીલા અને ખૂબ મહેનતુ ખેડૂતો છે. ભણેલા ન હોવાં છતાં ધંધો-રોજગાર ચલાવવામાં અતિશય કુશળ એવા આપણે ત્યાં સુંદર કારીગરો છે. વહાણવટું કરવામાં કુશળ એવા દરિયાકાંઠે વસતાં દરિયાખેડુઓ પણ છે, અને ગુજરાતની જનતા પાસે અર્થવ્યવહારમાં કુશળ અને કરકસરિયા એવા વ્યવહારકુશળ મહાજનો પણ છે.\nઆ બધાની શક્તિને ગુજરાતના હિતમાં ચાલના મળે તો ગુજરાત ભલે નાનું રાજ્ય હોય, ભલે અત્યારે ખાધવાળો પ્રદેશ ગણાતો હોય, તો પણ થોડા વખતમાં સમૃદ્ધ બની શકે એ વિશે મારા મનમાં બિલકુલ શંકા નથી. સ્વરાજ્ય મળ્યા પછી દેશભરમાં ઘણાં વિકાસકાર્યો થયાં છે. રાષ્ટ્રની સંપત્તિ તેમજ પેદાશ પણ વધી હશે. પણ એની યોગ્ય વહેંચણી થાય તો જ આપણને સમતા અને શાંતિની દિશામાં પ્રયાણ કર્યું કહેવાય. યોગ્ય વહેંચણી કરવાનો રસ્તો ધનદોલતની લહાણી કરવી એ નથી, પણ આપણને ત્યાંની એક એક સશક્ત વ્યક્તિને એને લાયકનું કામ મળી રહે અને હોંશે હોંશે એ કામ કરવાનો તેના દિલમાં ઉત્સાહ પ્રગટે એ કરવાની ખૂબ જરૂર છે.\nઆપને ત્યાંની માનવશક્તિનો અને કુદરતી બક્ષિસોનો ઉપયોગ થાય તો આપોઆપ સંપત્તિ અને સમૃદ્ધિ પણ વધવાની અને યોગ્ય વહેંચણી પણ થવાની. આવું કરવું હશે તો આપણને ખેતી અને ગોપાલન તરફ આજે આપીએ છીએ તેથી પણ વિશેષ ધ્યાન આપવું પડશે. ભૂમિ એ કદી શોષણનું સાધન ન બનવી જોઈએ. એ તો પોષણનું સાધન બનવી જોઈએ. આપણું ગોધન અને પશુધન ખાંડુમાંડું હવે નહીં ચાલે, પણ જોઈને આંખ ઠરે એવું ગોધન હોવું જોઈએ. જે દેશમાં દૂધની નદીઓ વહેતી, એ દેશમાં ચોખ્ખાં ઘી-દૂધ મળવાં દુર્લભ થાય એ આપણી કેવી દુર્દશા કહેવાય! એ સ્થિતિ આપણે ટાળવી જોઈએ.\nગોસંવર્ધન અને ગૌસેવા એ જ એનો સાચો ઇલાજ છે. ગૌવધબંધી જેમ અમદાવાદ શહેર અને સૌરાષ્ટ્રે કરી છે, એમ આખા ગુજરાતમાં થવી જોઈએ. એમ થશે તો મને બહુ ગમશે. પણ ઉત્તમ ગોપાલન એ જ ખરેખર ગૌસેવાનો સાચો માર્ગ છે એ કદી ભૂલવા જેવું નથી.\nઆજે અનાજ આપણે પરદેશથી મંગાવવું પડે છે. આ સ્થિતિ આપણા માટે ખતરનાક અને શરમજનક છે. અનાજની બાબતમાં ગુજરાતે સ્વાવલંબી બનવાનો નિર્ધાર કરવો જ જોઈએ અને એ સાથે એની સુવ્યવસ્થિત યોજના ઘડીને દેશને માર્ગદર્શન આપવું જોઈએ.\nસ્વરાજ્ય મળ્યા પછી અતિ પવિત્ર ઉત્પાદક શ્રમશક્તિ દિવસે દિવસે આપણામાં ઘટતી જાય છે અને પ્રજાનું મોં વધારે ને વધારે ભોગ તરફ જઈ રહ્યું છે. એ ભોગ પ્રાપ્તિ માટે એને અન્ન અને ઘી-દૂધ કરતાં સિક્કાની અગત્ય વધુ સમજાવા લાગી છે. તેથી ખેતી જેવો પવિત્ર ધંધો કરનાર ખેડૂતો પણ સિક્કા પાછળ પડ્યા છે. પણ આ બધાનું ખરું કારણ છે સુધરેલા ગણાતા ભદ્રસમાજનો આચાર. આપણા આ વર્ગે સ્વરાજ મળ્યા પછી ત્યાગને બદલે ભોગ તરફની રૂખ બતાવી છે. એટલે એ દિશાએ સામાન્યજન પણ વળ્યા છે. આ કારણે જીવનનાં બધાં ક્ષેત્રોમાં તાણ અને અસંતોષનું ભાન થવા લાગ્યું છે.\nપ્રજા વધારે પૈસા પાછળ દોટ કેમ કાઢે છે? એને જેટલું મળે છે એટલું ઓછું જ પડે છે? એનું મોં સંગ્રહ તરફ અને વધુ સુખભોગ તરફ કેમ વધે છે? આ વૃત્તિ રોકવા માટે ચીનની જેમ આટલાં કપડાં પહેરો, આમ જ કરો, આમ જ વર્તો એવા વટહુકમો ભલે બહાર ન પાડીએ, પરંતુ આપણા પ્રધાનો, આપણા આગેવાનો અને આપણા અમલદારો તથા આપણા મુખ્ય કાર્યકરો પોતાના જીવનમાં સાદાઈ અને કરકસરનું તત્ત્વ અપનાવીને પ્રજાને ઉત્તમ પ્રકારનું માર્ગદર્શન આપી શકશે.\nઆજે લાંચરુશ્વત અને કાળા બજારની બદીઓ ઠેર ઠેર જોવા મળે છે. એ માટે રાજ્ય અને પ્રજાજનોએ સહકાર સાધીને એને દૂર કરવાનો દૃઢ નિર્ધાર કરવો પડશે.\nઆપને સ્વરાજ્ય મળ્યાને આજે બાર બાર વર્ષનાં વહાણા વાયાં, એમ છતાં આપણા સામાન્યજનોને આપણું રાજ્ય જેવું લાગે છે, કારણ કે આપણા વહિવટની ભાષા હજી અંગ્રેજી ચાલે છે. લોકોની ભાષામાં લોકોનો વહિવટ ન ચાલે, લોકો સમજી શકે એ ભાષામાં ન્યાય ન તોળાય, લોકો સમજી ન શકે એવી ભાષામાં શિક્ષણ ન અપાય, ત્યાં સુધી લોકોને ‘આ અમારું રાજ્ય છે અને એના ઉત્કર્ષ માટે અમારે પરિશ્રમ ઉઠાવવો જોઈએ’ એવી ભાવના નહીં જાગે, રાજ્ય માટેનો આત્મભાવ નહીં જાગે. એટલે ગુજરાત રાજ્યે સૌપ્રથમ એવી જાહેરાત કરવી જોઈએ કે ગુજરાત રાજ્યનો તમામ વહિવટ ગુજરાતી ભાષામાં ચાલશે, શિક્ષણનું માધ્યમ પહેલેથી છેલ્લે સુધી ગુજરાતી જ રહેશે અને નોકરીઓ માટેની પરીક્ષાઓ પણ ગુજરાતીમાં લેવામાં આવશે.\nપ્રાથમિક શિક્ષણનાં પ્રથમ સાત ધોરણોમાંથી સ્વ. ખેરસાહેબની મુંબઈ સરકારે અંગ્રેજીને બાદ રાખવાની જે નીતિ વર્ષો પહેલા જાહેર કરીને અમલમાં આણી છે, એ બહુ ડાહપણભરી નીતિ છે અને એને ગુજરાત રાજ્ય દૃઢતાથી વળગી રહેશે. શિક્ષણનું ધોરણ ઉતરી ગયું છે એને ઊંચું લાવવા માટે શું કરવી જોઈએ, એની પણ ખૂબ વિચારણા\nભણેલા તેમજ અભણને કામધંધો આપવો એ આજની મુખ્ય સમસ્યા છે. એ માટે ખાદી અને ગ્રામોદ્યોગ જેવા યોગ્ય ધંધા-રોજગાર શરૂ કરવા. જે ધંધાને રક્ષણ આપવાની જરૂર હોય તેને રક્ષણ આપવું અને વધુ બેકાર બનતા અટકે એવી શિક્ષણપ્રણાલી ઊભી કરવી એમાં આપણી સફળતાની ચાવી પડેલી છે.\nનોકરી અને શિક્ષણની ડિગ્રી વચ્ચેનો સંબંધ છૂટો કરી દેવામાં આવે અને જે ધંધામાં જવા માટે આવડતની જરૂર હોય તે અંગેની પ્રવેશ પરીક્ષા લઈને જ ઉમેદવારને દાખલ કરવાની પ્રથમ અપનાવવામાં આવે તો શિક્ષણમાં જે ગંદકીઓ પેસે છે, તેમાંથી આપણે સહેજે બચી શકીએ.\nબધા પક્ષોને મારી ન્રમ વિનંતી છે કે તેઓ એટલું નજર સમક્ષ રાખે કે આપણા પક્ષ કરતાં પ્રજા બહુ મોટી છે. સમગ્ર રાજ્ય કે દેશના હિત ખાતર પક્ષનું મહત્ત્વ ઓછું આંકવાની પરિપાટી આપણે શરૂ કરવા જેવી છે. વિરોધી પક્ષે વિરોધ ખાતર વિરોધ કરવાનો ન હોય અને રાજ્યકર્તા પક્ષે વિરોધ પક્ષની વાત છે માટે એનો વિરોધ કરવાની પ્રથામાંથી બચવા જેવું છે. પક્ષો એ ખરેખર તડાં છે, ગામનાં તડાં પડવાથી જેમ ગામની બેહાલી થાય છે, એમ રાષ્ટ્રના તડાં પડવાથી રાષ્ટ્રની બેહાલી થાય છે.\nબધા પક્ષવાળા ભલે આજે ને આજે પક્ષમાંથી મુક્ત ન થઈ શકે. પણ ગ્રામ પંચાયતોમાં પક્ષો ન પેસે એનો તો આગ્રહ જરૂર આપણે રાખી શકીએ, અને ચૂંટણી દરમિયાન પક્ષનું ઝેર ફેલાતું અટકે એ માટે બધા પક્ષોએ શુદ્ધિ માટે પાળવા જેવા કેટલાક નિયમો નક્કી કરી એને અમલમાં મૂકવાની નીતિ સ્વીકારવી જોઈએ. તો જ આપણે પ્રજાને લોકશાહીની સાચી કેળવણી આપી શકશું.\nઆજકાલ આપણે ત્યાં શહીદની નહીં, શહીદીની ચર્ચાઓ ચાલે છે, પણ એ વખતે જે બનાવો બન્યા હતાં એ બહુ દુઃખદાયક હતાં. છેવટે તો એ વખતે ઘવાયેલા કે મરાયેલા એ આપણાં ગુજરાતના જ બાળકો હતાં, એ લાગણી તરફ પણ સહાનુભૂતિથી જોવું જોઈએ. તેમના મા-બાપોને પણ વિનંતી કરું\nછું કે તેઓ ગઈ ગુજરી ભૂલી જાય. પરમેશ્વર એમના આત્માને શાંતિ આપે એ જ પ્રાર્થના.\nઆજકાલ નાનાં નાનાં છોકરાંઓને જોઉં છું, એમની સમજણ અને એમનું શોર્ય અને એમનું પાણી જોઉં છું ત્યારે હું ખૂબ ખુશ થઈ જાઉં છું. પણ મા-બાપોએ કુટુંબો મારફત અને પોતાના જીવન મારફત જે સુસંસ્કારો સીંચવા જોઈએ, એમાંથી આપણે કંઈક પાછા પડ્યા છીએ, કેવળ મોટાઈ અને પૈસા કમાવવામાં પડ્યા છીએ. શિક્ષકો પણ એમના હાથમાં જે અમોલી મૂડી મૂકવામાં આવી છે અને કેટલીક જવાબદારી છે એનું ભાન પણ વિસર્યા લાગે છે. સરકાર તથા રાજકીય પક્ષો પણ કેળવણી તથા કેળવણીમાં કામ કરનારાઓ પ્રત્યે જેવું ધ્યાન આપવું જોઈએ તેવું આપી નથી શક્યા. આ ત્રણેય જો પોતાનું કર્તવ્ય બરાબર બજાવવા લાગી જાય તો આજે જુવાનોની શક્તિનો પૂરેપૂરો ઉપયોગ પ્રજાના હિતમાં વપરાતો થઈ જાય અને આપણે ખૂબ સુખી થઈ શકીએ.\nઅસ્પૃશ્યતા નિવારણ માટે આપણી સરકારે ઉત્તમ કાયદો કરીને આપણું કલંક ધોયું છે. પણ વર્ષોથી સેવેલા ઊંચનીચના સંસ્કારો હજી પ્રજાજીવનના વ્યવહારમાંથી દૂર નથી થયા. એ વાત માટે તો હજી આપણે પ્રજામાનસ કેળવવાનો ભગીરથ પુરુષાર્થ કરવો પડશે. એ વાત સ્ત્રી જાતિના પ્રશ્નને પણ એટલી જ લાગુ પડે છે. આ માટે તેમનાં સમાજોપયોગી કામોને પ્રતિષ્ઠા આપવી જોઈએ અને ઊંચનીચના જાતિભેદ દૂર કરવા જોઈએ.\nગુજરાત અને મહારાષ્ટ્ર ભલે અલગ અલગ રાજ્ય બન્યાં. પણ છેવટે તો આપણે સૌ એક જ ભારતદેશના વાસીઓ છીએ. સર્વ પ્રાંતોના લોકો આપણા દેશબંધુઓ છે. સૌની ભાષાઓ એ આપણી જ ભાષા છે. જુદા પડવાનું કે ભેગા રહેવાનું, આપણા સ્વાર્થ અને સુખ માટે નથી, પણ આખા રાષ્ટ્રની ઉન્નતિ અને સેવા કરવા માટે છે. આપણે એક જ નાવમાં બેઠેલા છીએ એ વાત કદી ન ભૂલીએ.\nવળી આપણી ગુજરાતની મોટી કોમ - આદિવાસી, જે જંગલમાં પડી છે તે કરકસર અને મહેનતથી જીવે છે પણ અજ્ઞાનતામાં જીવે છે. તો એ આદીવાસી કોમની ઉન્નતિ માટે આપણે ખૂબ લક્ષ આપવું પડશે.\nઆપણે ગાંધીજીના અને સરદારશ્રીના વારસદારો છીએ. એટલે એમણે આપેલા વારસાને શોભાવીએ. પ્રભુ આપણને ગાંધીમાર્ગે રાજ્ય ચલાવવાની, ધનથી ગરીબ છતાં સંસ્કારોથી ભવ્ય એવા ભારતના સેવકો થવાની શક્તિ અને સદ્બુદ્ધિ આપે અને સુપંથે ચાલવાનું પ્રભુ બળ આપે એવી પ્રભુ પ્રાર્થના કરીને આપણે નવું પ્રયાણ કરીએ.\nસર્વે ભવન્તુ સુખિન:।\n(ગુજરાત રાજ્યના ઉદ્ઘાટન પ્રસંગે, સાબરમતી આશ્રમ - ૧ મે, ૧૯૬૦)


ઈન્કમ ટેક્સ બચાવીને બની શકો છો કરોડપતિ, સરકાર આપે છે ગેરંટી | How to become crorepati by investing in Tax saving instrument PPF - Gujarati Oneindia\n| Updated: Friday, January 18, 2019, 13:12 [IST]\nઈન્કમટેક્સ બચાવવા માટે લોકો જાતભાતની રીત અપનાવે છે, પરંતુ જો યોગ્ય રીતે પ્લાનિંગ કરવામાં આવે તો આ રોકાણ તમને કરોડપતિ બનાવી શકે છે. સરકાર તરફથી ઈન્કમ ટેક્સ બચાવવા માટે જુદી જુદી રીતો જણાવાઈ છે. જેમાં ટેક્સ સેવિંગ એફડી, ટેક્સ સેવિંગ મ્યુચ્યુઅલ ફંડથી લઈને ઈન્સ્યોરન્સ, પોસ્ટ ઓફિસમાં રોકાણ સામેલ છે. પીપીએફમાં દર વર્ષે 1.5 લાખ રૂપિયાનું રોકાણ કરી શકાય છે. જો આ રોકાણ યોગ્ય પ્લાનિંગ સાથે કરવામાં આવે તો તે તમને કરોડ પતિ બનાવી શકે છે.\nઆ છે PPF અંગેના નિયમો\nPPF અકાઉન્ટ પહેલીવારમા 15 વર્ષ માટે ખોલી શકાય છે. તેને કોઈ પણ પોસ્ટ ઓફિસથી લઈને બેન્કની પસંદગીની શાખામાં ખોલી શકાય છે. આ અકાઉન્ટમાં વર્ષે એકવાર અને વધુમાં વધુ 12 વખત પૈસા જમા કરાવી શકાય છે. વર્ષમાં ઓછામાં ઓછા એક વખત 500 રૂપિયાથી લઈને વધુમાં વધુ 1.5 લાખ રૂપિયા રોકીને ઈન્કમ ટેક્સ બચાવી શકાય છે. આ અકાઉન્ટમાં વ્યાજ દર સરકાર સમયાંતરે નક્કી કરતી રહે છે. 1 જાન્યુઆરી 2018થી આ અકાઉન્ટમાં 8 ટકા વ્યાજ અપાઈ રહ્યું છે.\nમેળવો 1.7 કરોડ રૂપિયાનું ફંડ\nPPFમાં દર વર્ષે 1.5 લાખ રૂપિયાનું રોકાણ કરી શકાય છે. આ પૈસા જો મહિના પ્રમાણે વહેંચીએ તો 12,500ની રકમ આવે છે. જો કોઈ વ્યક્તિ PPFમાં દર મહિને 12,500 રૂપિયાનું રોકાણ 15 વર્ષ સુધી કરે તો 15 વર્ષમાં આ રકમ 44 લાખ રૂપિયા થઈ જશે. આ અકાઉન્ટ 5-5 વર્ષ કરીને ત્રણ વખત લંબાવી શકાય છે. એટલે જો તેની સમય મર્યાદા5વર્ષ માટે વધારવામાં આવે અને 12,500 રૂપિયાનું રોકાણ કરવામાં આવે તો આ રકમ 20 વર્ષે લગભગ 74 લાખ રૂપિયા થઈ જશે. જો તેને ફરીથી વધારીને દર મહિને 12,500નું રોકાણ યથાવત્ રાખવામાં આવે તો તે વધીને 1.18 કરોડ રૂપિયા થઈ જશે. એટલે કે 25 વર્ષમા રોકાણકાર કરોડપતિ બની શકે છે. આ રોકાણ જો 20 વર્ષની ઉંમરે શરૂ કરવામાં આવે તો 45 વર્ષની ઉંમરે તમે કરોડપતિ બની શકો છો. આ રોકાણ પર સરકારની ગેરંટી હોય છે, એટલે પૈસા ડૂબવાની પણ ચિંતા નથી રહેતી. આ ઉપરાંત ઈન્કમ ટેક્સ બચે તે તો ફાયદો છે જ.\n- દર મહિને 12,500નું રોકાણ\n- 25 વર્ષ સુધી રોકાણ કરો\n- હાલ 8 ટકા વ્યાજ મળે છે\n- કુલ 45 લાખનું કરો રોકાણ\n- 25 વર્ષ બાદ મળશે 1.18 કરોડ રૂપિયા\nPPFમાં રોકાણ દરમિયાન લોકો મોટા ભાગે એક જ ભૂલ કરે છે. આવક વેરો બચાવવા માટે તેઓ જેટલી જરૂર હોય તેટલા જ પૈસા જમા કરાવે છે. નિષ્ણાતોના મતે આ યોગ્ય રીત નથી. આ અકાઉન્ટ કંપાઉન્ડેડ રિટર્ન આપે છે, જેને કારણે વ્યાજ દર વધતો જાય છે. આ યોજના અન્ય બચત યોજનાઓ કરતા અલગ છે, એટલે લોકોએ વર્ષમાં 1.5 લાખ રૂપિયા જમા કરાવીને વધુમાં વધુ ફાયદો ઉઠાવવો જોઈએ. આ ઉપરાંત કેટલીક વખત લોકો અધવચ્ચેથી પૈસા કાઢી લે છે. નિષ્ણાતોના કહેવા પ્રમાણે જો જરૂર ન હોય તો PPFમાંથી અધવચ્ચેથી પૈસા ઉપાડવા ન જોઈએ.\nઆવક વેરો બચાવનાર PPF અકાઉન્ટ 100 રૂપિયામાં ખોલી શકાય છે. પરંતુ બાદમાં PPFમાં દર વર્ષે ઓછામાં ઓછા 500 રૂપિયા જમા કરવા જરૂરી છે. આ અકાઉન્ટ પોસ્ટ ઓફિસથી બેન્ક અને બેન્કથી પોસ્ટ ઓફિસ વચ્ચે ટ્રાન્સફર પણ કરાવી શકાય છે. PPF અકાઉન્ટમાં જમા રકમ પર આવક વેરાની કલમ 80 સી અંતર્ગત રાહત મળે છે. PPF અકાઉન્ટ વચ્ચેથી બંધ ન કરી શકાય. પરંતુ સાત વર્ષ બાદ તેમાંથી પૈસા ઉપાડવાની છૂટ મળે છે. આ ઉપરાંત આ અકાઉન્ટમાં જમા રકમ સામે લોન પણ લઈ શકાય છે.\nincome tax investment ppf banks ઈન્કમ ટેક્સ આવકવેરો રોકાણ પીપીએફ બેન્ક


Demonetization hits Train Robbers too who looted 5.78 Cr\nNovember 13, 2018 | 5:31 pm IST\nનોટબંધીના કારણે દેશની અર્થવ્યવસ્થાને કેટલું નુંકશાન થયું અને કેટલો ફાયદો થયો તેની ચર્ચા તો વર્ષો સુધી થતી જ રહેશે પણ એક ઘટના એવી પણ સામે આવી છે જેને પણ હંમેશા યાદ રાખવામાં આવશે. આ ઘટના ખુબ જ હાસ્યાસ્પદ પણ છે.\nવાત એમ છે કે સીબીસીઆઈડીને જાણકારી મળી હતી કે એચ મોહર સિંહ, રૂસી પર્દી, મહેશ પર્દી, કાલિયા ઉર્ફે કૃષ્ણા અને બિલ્ટિયાએ વર્ષ 2016માં સલેમ-ચેન્નઈ એક્સપ્રેસમાં દરોડા પાડી 5.78 કરોડ રૂપિયા લૂંટી લીધા હતાં. પોલીસના જણાવ્યા પ્રમાણે મુખ્ય આરોપી મોહર સિંહ સાથે આ તમામ આરોપીઓ 2016માં તમિળનાડુ આવ્યા હતાં અને રેલવે સ્ટેશનો, ટ્રેન ટ્રેક અને પુલોની નીચે એમ ઘણી જગ્યાએ પોતાના અડ્ડા જમાવ્યા હતાં.\nતે દરમિયાન મોહર સિંહને પોતાના જ એક સાથી દ્વારા જાણવા મળ્યું હતું કે, સલેમ-ચેન્નઈ એક્સપ્રેસ ટ્રેનમાં મોટા પ્રમાણમાં પૈસા મોકલવામાં આવી રહ્યાં છે. જેથી કાલિયા, રૂસી, બિલ્ટિયાએ આ ટ્રેન જે રૂટ પરથી પસાર થવાની હતી ત્યાં અયોથિપટ્ટનમ અને વિરૂદચલમ વચ્ચે અનેક સપ્તાહ સુધી આ ટ્રેનની મુસાફરી કરી. ત્યાર બાદ આ ગેંગે ચિન્નાસલમ અને વિરૂદચલમ સ્ટેશન વચ્ચે ટ્રેનને લૂંટવાનો નિર્ણય કર્યો. કારણ કે આ બંને સ્ટેશનો વચ્ચે જ ટ્રેન ક્યાંય પણ રોકાયા વગર સતત 45 મીનીટ સુધી ચાલતી હતી. યોજના પ્રમાણે મોહન સિંહ તેના ચાર સાથીદારો સાથે ચિન્નાસલમ સ્ટેશન પરથી ટ્રેનમાં ચઢી જાય છે. થોડા અંતર બાદ તેઓ ટ્રેનના પાર્સલ વાનની છત સુધી પહોંચે છે. ત્યાદ બાદ બેટરીથી ચાલતા કટર મારફતે તેમાં છેદ કરે છે.\nબે સાથીઓ આ છેદમાંથી કેસ વાન ભરેલા ડબ્બામાં ઉતરે છે અને લાકડાના બોક્સમાં રાખેલા પૈસા કાઢી છ લુંગીમાં ભરી લે છે. આ ગેંગનો જ એક મહેશ પર્દી નામનો સાથીદાર વિરૂદચલમ સ્ટેશન નજીક બનેલા બ્રિજ પર અગાઉથી જ રાહ જોઈને બેઠો હોય છે. ટ્રેન ત્યાંથી પસાર થતાની સાથે જ પૈસા ભરેલી તમામ લુંગીઓ ફેંકી દીધી. લાગ જોઈ તમામ લુંટારાઓ ટ્રેન પરથી કુદીને ફરાર થઈ જાય છે. પૈસાનો સરખા ભાગે વહેંચી દે છે. પરંતુ લુંટારાઓનું દુર્ભાગ્ય એ રહ્યું કે તેઓ તમામ પૈસા ખર્ચે તે પહેલા3જ મહિનામાં નોટબંધી લાગુ થઈ જાય છે.\nવાહન ચાલકો માટે મોદી સરકારનો મહત્વનો નિર્ણય, રજિસ્ટ્રેશન ફી રદ્દ\nમોદી સરકાર ચોમાસા પહેલા જ 16 કરોડ પરિવારોને આપી શકે છે વધુ એક ભેટ


PM મોદીએ રાષ્ટ્રજોગ સંબોધન વખત લોકડાઉન અંગે શું કહ્યું? - News Gujarat\nPM મોદીએ રાષ્ટ્રજોગ સંબોધન વખત લોકડાઉન અંગે શું કહ્યું?\nપ્રધાનમંત્રી નરેન્દ્ર મોદીએ કર્યું રાષ્ટ્રને સંબોધન, કહ્યું કે હું પરિવારના સભ્યની જેમ તમારા દુઃખમાં સામેલ છું.\nકોરોનાની બીજી લહેરખીએ દેશની હાલત બદથી બદતર કરી દીધી છે એવામાં કોરોનાથી બગડતી જતી સ્થિતિને લઈને વડાપ્રધાન મોદી દેશને સંબોધિત કરી રહ્યાં છે.\nરાષ્ટ્રને કરેલા સંબોધનમાં મોદીએ કહ્યું કે આપણો દેશ આજે ફરી કોરોના સામે લડાઈ લડી રહ્યો છે. અમુક અઠવાડિયા સુધી સ્થિતિ યોગ્ય રહી, પરંતુ હવે કોરોનાની બીજી લહેર તોફાન બનીને આવી છે.\nતેમને આગળ એમ પણ કહ્યું કે ” જે પીડા તમે સહન કરી છે, અને સહન કરી રહ્યાં છો તેનો મને અહેસાસ છે. જે લોકોએ છેલ્લા થોડા દિવસોમાં પોતાના પ્રિયજનોને ગુમાવ્યા છે, હું તમામ દેશવાસીઓ તરફથી તેમના પ્રત્યે સંવેદના વ્યક્ત કરું છું. હું પરિવારના સભ્ય તરીકે તમારા દુઃખમાં સામેલ છું.’ સાથીઓ! મારી વાતને વિસ્તાર પૂર્વક કહેતા પહેલાં હું દેશના બધા જ ડોકટર, મેડિકલ-પેરા મેડિકલ સ્ટાફ, સફાઈ કર્મચારી, એમ્બ્યુલન્સના ડ્રાઈવર, સુરક્ષાદળ, પોલીસ કર્મચારીની પ્રશંસા કરીશ.\nકોરોના વોરિયરના વખાણ કરતા મોદીએ કહ્યું હતું કે તેમને કોરોનાની પહેલી લહેરમાં પણ પોતાના જીવને દાંવ પર લગાવ્યો હતો. આજે ફરી તેઓ આ સંકટને પોતાના પરિવાર અને સુખની ચિંતાઓને છોડીને બીજાના જીવનને બચાવવા માટે દિવસ-રાત એક કરી રહ્યાં છો.\nઆપણાં શાસ્ત્રમાં કહેવામાં આવ્યું છે કે ગમે તેવા કપરા સમયમાં પણ ધીરજ ન ગુમાવવી જોઈએ. કોઈ પણ પરિસ્થિતિનો સામનો કરવા યોગ્ય નિર્ણય લો, તો જ આપણે વિજય મેળવી શકીશું. આ મંત્રને સામે રાખીને આજે દેશ દિવસ-રાત કામ કરી રહ્યો છે.’\n‘નરેન્દ્ર મોદીએ ઓક્સિજનની સુવિધા પર કહ્યું કે આ વખતે કોરોના સંકટમાં દેશના અનેક વિસ્તારમાં ઓક્સિજનની ડિમાન્ડ પણ ઘણી જ વધી છે. આ બાબત પર ખૂબ જ ઝડપથી અને સંપૂર્ણ સંવેદનશીલતાની સાથે કામ કરવામાં આવી રહ્યું છે. કેન્દ્ર સરકાર, રાજ્ય સરકાર, પ્રાઈવેટ સેક્ટર, દરેક જરૂરિયાતવાળા લોકોને ઓક્સિજન મળે તેના પુરા પ્રયત્ન કરી રહ્યા છે.\nતેમને આગળ એમ પણ કહ્યું કે ઓક્સિજન પ્રોડક્શન અને સપ્લાઈને વધારવા માટે અનેક સ્તરો પર ઉપાય કરવામાં આવી રહ્યાં છે. રાજ્યોમાં 1 લાખ નવા ઓક્સિજન સિલિન્ડર પહોંચાડવાના, ઉદ્યોગોમાં ઉપયોગ થનારા ઓક્સિજનને મેડિકલી ઉપયોગમાં લેવાના દરેક પ્રકારના પ્રયાસ કરવામાં આવી રહ્યાં છે.’\nપ્રધાનમંત્રી નરેન્દ્ર મોદી દેશમાં કોવિડ મહામારીના વધતા જતા કહેર વચ્ચે વીડિયો કોન્ફરન્સિંગ દ્વારા વેક્સિન અંગે ઉત્પાદકો સાથે બેઠકમાં જોડાયા છે. જેમાં સીરમ ઈન્સ્ટીટ્યૂટ ઓફ ઈન્ડિયાના આદાર પૂનાવાલા સહિત અન્ય મોટી કંપનીઓના પ્રતિનિધિઓ હાજર રહ્યા છે. આની પહેલા તેઓએ ફાર્માસ્યૂટિકલ ઈન્ડસ્ટ્રીના પ્રમુખો સાથે સોમવારે વાતચીત કરી હતી. PM મોદીએ મહામારી વિરુદ્ધની લડાઈમાં મેડિકલ ક્ષેત્રની મહત્ત્વની ભૂમિકાની પ્રશંસા કરી હતી.\nપ્રધાનમંત્રી નરેન્દ્ર મોદીએ કહ્યું હતું કે આ ફાર્માસ્યુટિકલ ઉદ્યોગના પ્રયત્નોનું જ પરિણામ છે કે આજે ભારતને ફાર્મસી ઓફ વર્લ્ડ તરીકે ઓળખવામાં આવે છે. કોરોના મહામારી દરમિયાન અમે દુનિયાભરમાં 150થી વધુ દેશોમાં જરૂરી દવાઓ પહોંચાડી છે. ભારતીય ફાર્માસ્યુટિકલ ઉદ્યોગે વિવિધ મોટા પડકારોનો સામનો કર્યો હોવા છતાં નિકાસમાં 18%ની વદ્ધિ કરી છે, જે એની ક્ષમતાને દર્શાવે છે.\nસોમવારે યોજાયેલી વર્ચ્યુઅલ બેઠકમાં પણ પ્રધાનમંત્રી મોદીએ ડૉકટરોની પ્રશંસા કરી હતી. ગયા વર્ષે આ સમયે જ આપણે ડૉકટરોની મદદથી અને દેશની રણનીતિથી કોરોના ઊપર કાબૂ મેળવ્યો હતો.\nતેમને આગળ કહ્યું છે કે અત્યારે ભારત દેશ કોરોના સંક્રમણની બીજી લહેરનો સામનો કરી રહ્યો છે. એવામાં ફ્રન્ટલાઈન વર્કર્સ અને તમામ ડૉકટરો પોતાનાથી બનતા તમામ પ્રયત્નો કરીને આ મહામારી સામે લડત આપી રહ્યા છે અને લોકોના જીવ બચાવી રહ્યા છે\n← સ્ત્રીઓ પણ મેળવી શકે છે બજરંગબલીની અસીમ કૃપા, માત્ર રોજ કરો આ કાર્યો…\nરામનવમીએ પ્રભુ રામને પ્રસન્ન કરવા કરો આ હવન, જાણો મૂહૂર્ત, સામગ્રી અને વિધિ વિશે →\nઅંધારી રાત્રે અને કાળા બપોરે પ્રજા એક રેમડેસિવિર ઇન્જેક્શન માટે લાઈનમાં ઉભી છે અને છતાં પણ C.R. પાટીલ….\nઆ નફ્ફટ પતિ જબરો નીકળ્યો: લગ્નની રાતે પતિ પત્નીને મૂકી ભાઈ-ભાભી જોડે રમતો હતો સંતાકૂકડી, પતિનો ફોન ચેક કરતા જે નીકળ્યું એ…\nકોરોના હજુ કેટલાનો ભોગ લેશે? ‘શૂટર દાદી’ ચંદ્રો તોમરનું નિધન, થોડા દિવસ પહેલા જ થયા હતાં કોરોનાથી સંક્રમિત\nApril 30, 2021 April 30, 2021 gujjunews\t0


૨૬ વર્ષની ઉંમરે સંસદ, પછી મુખ્યમંત્રી, આવી છે યોગી આદિત્યનાથની રાજકીય યાત્રા - Darpan Media » Leading News Portal\n૨૬ વર્ષની ઉંમરે સંસદ, પછી મુખ્યમંત્રી, આવી છે યોગી આદિત્યનાથની રાજકીય યાત્રા\n૧. ૨૬ વર્ષની ઉંમરે યોગી ગોરખપુર સીટ ના સાંસદ બન્યા. ૨. ૪૫ વર્ષની ઉંમરે યોગી ઉત્તર પ્રદેશના મુખ્યમંત્રી બન્યા. ૩. અવૈધનાથ એ અજય બિસ્ટને યોગી આદિત્યનાથ બનાવ્યા.\nઉત્તર પ્રદેશના મુખ્યમંત્રી યોગી આદિત્યનાથ શુક્રવારે ૪૮ વર્ષના થઈ ગયા છે. ઉત્તરાખંડમાં પૌડી ગઢવાલ ના પંચુર ગામમાં ૫ જૂન ૧૯૭૨માં જન્મેલા અજય સિંહ બિસ્ટ ગોરખપુર પહોંચી યોગી આદિત્યનાથ બન્યા. દેશના સૌથી મોટા રાજ્યના સિંહાસન પર યોગી બેઠા છે. માત્ર ૨૬ વર્ષની ઉંમરે સંસદ પહોંચવા વાળા યોગી આદિત્યનાથ ૪૫ વર્ષની ઉંમરે યુપીના સી.એમ. બન્યા. પ્રદેશના નહિ પરંતુ દેશના રાજકારણમાં હિંદુત્વના ચહેરા તરીકે ઓળખાય છે.\nયોગી આદિત્યનાથનો જન્મ ઉત્તરાખંડમાં સામાન્ય રાજપૂત પરિવારમાં થયો હતો. તેમના પિતાનું નામ આનંદ સિંહ બિસ્ટ અને માતા નું નામ સાવીત્રી દેવી છે. યોગીએ ૧૯૮૯ માં ઋષિકેશના ભરત મંદિર ઇન્ટર કોલેજ માં બારમું ધોરણ પાસ કર્યું અને ૧૯૯૨માં હેમવતી નંદન બહુગુણા ગઢવાલ વિશ્વ વિદ્યાલયમાં ગણિતમાં બી.એસ.સી.ની શિક્ષા પૂરી કરી. વિદ્યાર્થી જીવનમાં જ તેઓ રામ મંદિર આંદોલનમાં જોડાઈ ગયા હતા.\n૯૦ના દાયકામાં રામમંદિર આંદોલન દરમ્યાન જ યોગી આદિત્યનાથ ની મુલાકાત ગોરખનાથ મંદિર ના મહંત અવૈધનાથ સાથે અખિલ ભારતીય વિદ્યાર્થી પરિષદ ના એક કાર્યક્રમમાં થઈ હતી. તેના થોડા દિવસ પછી યોગી પોતાના માતા-પિતાને કહ્યા વગર ગોરખપુર પહોંચી ગયા અને સન્યાસ ધારણ કરવાનો નિર્ણય લેતા ગુરુ દીક્ષા લઈ લીધી. મહંત અવૈધનાથ પણ ઉત્તરાખંડના રહેવાસી હતા. જેઓએ અજયસિંહ બિસ્ટ ને યોગી આદિત્યનાથ બનાવવાનું કામ કર્યું.\nગોરખપુર મંદિરના મહંતની ગાંદી ના ઉત્તરાધિકારી બનવાના ૪ વર્ષ પછી જ મહંત અવૈજનાથે યોગી આદિત્યનાથ ને પોતાના રાજનૈતિક ઉત્તરાધિકારી પણ બનાવી દીધા. ગોરખપુર થી મોહન વૈધનાથ ૪ વાર સાંસદ રહ્યા, એ જ સીટથી યોગી ૧૯૯૮ માં ૨૬ વર્ષની ઉંમરે લોકસભા પહોંચ્યા અને પછી સતત ૨૦૧૭ સુધી ૫ વાર સાંસદ રહ્યા.\nરાજકારણમાં કદમ રાખ્યા બાદ યોગી આદિત્યનાથ ની છબી એક કઠોર હિન્દુત્વવાદી નેતા તરીકે ઉભરી. સાંસદ રહેતા ગોરખપુર જિલ્લાને પોતાના નિયમ અનુસાર ચલાવ્યો અને ત્વરિત નિર્ણયોથી બધાને ચકિત કર્યા. આને કારણે ન તો યોગીના રાજકીય કિલ્લાને મુલાયમ સિંહનો સમાજમવાદી ભેદ મળ્યો ન તો માયાવતીની સોશિયલ એન્જિનીયરિંગ કામ આવી. ગોરખપુરમાં યોગીના હિન્દુત્વ કાર્ડ નું પ્રભુત્વ રહ્યું.\nહિન્દુ યુવા વાહિની બનાવી\nયોગી આદિત્યનાથે હિન્દુ યુવા વાહિની નું નિર્માણ કર્યું જે ગૌ સેવા કરે છે અને હિન્દુ વિરોધી ગતિવિધિઓનો સામનો કરવા માટે બનાવી છે. હિન્દુ યુવા વાહિની એ ગોરખપુરમાં એવો માહોલ તૈયાર કર્યો જેનાથી આજ સુધી એને કોઈ ચુનોતી આપી શકયું નથી. યોગી આદિત્યનાથે એક તેજસ્વી રાજકારણી તરીકે તેમની છબી બનાવી હતી.\nયોગી આદિત્યનાથ ની સૌથી મોટી એ ખાસિયત છે કે તે જનતા સાથે સીધો સંવાદ કરવામાં માને છે. ૨૦૧૭ માં બીજેપી ને મોટો બહુમત મળ્યો હતો સીએમ માટે કેટલાક ચહેરા દાવેદાર હતા, પરંતુ બાજી યોગીના હાથે લાગી. યોગીએ મુખ્યમંત્રી બન્યા બાદ પોતાના નિર્ણયથી પોતાની રાજનૈતિક ઇચ્છાને જાહેર કરી દીધી. જો કે પ્રદેશમાં થયાં ઍનકાઉન્ટર ના કારણે વિપક્ષોએ આંગળીઓ પણ ઉઠાવી, પરંતુ કાનુન વ્યવસ્થા પર સખત એવા યોગી પર એનો ખાસ પ્રભાવ પડ્યો નહીં. કોરોના સંકટમાં સીએમ યોગી સક્રિય નજર આવ્યા છે, જેથી તેમની લોકપ્રિયતામાં વધારો થયો છે.\n← જાણો કઈ રીતે રાજસ્થાનના એક નાનકડાં ગામનો છોકરો પહેલા કોન્સ્ટેબલ અને પછી IPS અધિકારી બન્યો Flipkart માં Oppo ના ફોન પર ચાલી રહ્યો છે સેલ,5થી 12 હજાર સુધીનું મળશે ડિસ્કાઉન્ટ →


વરસાદના કારણે મુંબઇ છલોછલ, BMCની ખુલી ગઇ પોલ | Mumbai pre-monsoon rains: Waterlogging in low-lying areas - Gujarati Oneindia\nવરસાદના કારણે મુંબઇ છલોછલ, BMCની ખુલી ગઇ પોલ\n| Published: Monday, June 10, 2013, 11:44 [IST]\nમુંબઇ, 10 જૂન : મુંબઇમાં સતત 36 કલાકથી વરસાદ થઇ રહ્યો છે, જેના કારણે મુંબઇના મોટાભાગના વિસ્તારોમાં પાણી ભરાઇ ગયા છે. અહીં એ પ્રશ્ન થઇ રહ્યો છે કે પ્રી મોનસૂનમાં જ મુંબઇની આવી આવી હાલત છે તો ભરવરસાદની મોસમમાં કેવા હાલ થશે. હવામાન વિભાગના જણાવ્યા પ્રમાણે આવનાર 24 કલાક સુધી મુંબઇકરાઓને વરસાદથી રાહત મળવાની નથી, બલકે તેમણે વધુ મુશ્કેલીનો સામનો કરવો પડશે.\nરવિવારે થયેલ ધોધમાર વરસાદે મુંબઇમાં મોનસૂનની તૈયારીઓના બીએમસીના દાવાઓની પોલ ખોલી નાખી હતી. રવિવારે જેવો હળવો વરસાદ મૂશળાધાર વરસાદમાં ફેરવાઇ ગયો લોકોની મુશ્કેલીઓમાં વધારો થવા લાગ્યો. અંધેરી, હિંદમાતા, ઘાટકોપર, સાંતાક્રૂઝ, દાદર, જેવા વિસ્તારોમાં જાણે નદીયો જ વહેવા લાગી હોય.\nરસ્તાઓ પર ઘુંટણ સુધી પાણી ભરાઇ ગયા છે. જ્યારે કાર અને અન્ય વાહનો એવી રીતે ચાલી રહ્યા છે જાણે કે એ તરી રહ્યા હોય. લોકોને ઘરેથી ઓફીસ અને ઓફીસથી ઘરે જવામાં ખૂબ જ મુશ્કેલીઓનો સામનો કરવો પડી રહ્યો છે. ભારે વરસાદના કારણે પાણી ભરાઇ જવાથી બધી લોકલ ટ્રેનો 30 મીનીટ મોડી ચાલી રહી છે.\nવરસાદના કારણે ભાગતી દોડતી માયાનગરીની રફ્તાર જાણે કે સ્તબ્ધ થઇ ગઇ છે. રસ્તાઓથી લઇને રેલવે ટ્રેક સુધી પાણી ભરાઇ ગયા છે, જેના કારણે લોકોને ખૂબ જ મૂશ્કેલીઓનો સામનો કરવો પડી રહ્યો છે. હવામાન ખાતાએ આવનાર 24 કલાક સુધી વરસાદના કારણે મુંબઇને વધુ હાલાકી ભોગવવી પડશે તેવું જણાવ્યું છે.\nheavy rain rain mumbai maharashtra મુંબઇ વરસાદ બીએમસી મહારાષ્ટ્ર\nHeavy rain continued to lash Mumbai and coastal Maharashtra for the second consecutive day on Monday, disrupting normal life in the region.\nStory first published: Monday, June 10, 2013, 11:44 [IST]


સિડની વન-ડે: ભારતીય બોલરોની ખબર લઈ નાખતાં ઓસ્ટ્રેલિયન બેટસમેનો: 374 રન ખડકી દીધા - Sanj Samachar\nસિડની વન-ડે: ભારતીય બોલરોની ખબર લઈ નાખતાં ઓસ્ટ્રેલિયન બેટસમેનો: 374 રન ખડકી દીધા\n27 November 2020 05:12 PM\n375 રનના લક્ષ્યાંક સામે ટીમ ઈન્ડિયાની સારી શરૂઆત બાદ ધબડકો: કોહલી 21, મયંક 22 અને અય્યર2રન બનાવી આઉટ: ફિન્ચ-સ્મિથની શાનદાર સદી\nઆજથી ઓસ્ટ્રેલિયાની યજમાનીમાં શરૂ થયેલી ભારત-ઓસ્ટ્રેલિયા વચ્ચેની વન-ડે શ્રેણી પૈકીના સિડની વન-ડેમાં ભારતીય બોલરોની ઓસ્ટ્રેલિયન બેટસમેનોએ રીતસરની ખબર લઈ નાખતાં 50 ઓવરમાં 374 રન ખડકી દીધા હતા. જવાબમાં ટીમ ઈન્ડિયાએ પણ સારી શરૂઆત આપી હતી પરંતુ જોશ હેઝલવુડની વેધક બોલિંગ સામે ઝીક ન જીલી શકતાં 93 રનના સ્કોરે જ3વિકેટ ગુમાવી દીધી હતી. ભારત વતી વિરાટ કોહલી 21 રન, મયંક 22 અને અય્યર2રન બનાવી આઉટ થઈ ગયા છે. ઓસ્ટ્રેલિયા વતી એરોન ફિન્ચ અને સ્ટિવન સ્મિથે શાનદાર સદી ફટકારી ટીમને મજબૂત લક્ષ્યાંક સુધી પહોંચાડવામાં મહત્ત્વનું યોગદાન આપ્યું હતું.\nઆ મેચમાં ઓસ્ટ્રેલિયાએ ટોસ જીતીને પ્રથમ બેટિંગ કરતાં 50 ઓવરમાં6વિકેટ ગુમાવી 374 રન બનાવ્યા હતા. ઓસ્ટ્રેલિયા વતી ડેવિડ વોર્નરે 69, એરોન ફિન્ચે 124 બોલમાં9ચોગ્ગા,2છગ્ગાની મદદથી 114, સ્ટિવન સ્મિથે 66 બોલમાં 11 ચોગ્ગા અને4છગ્ગાની મદદથી 105, ગ્લેન મેક્સવેલે 19 બોલમાં3છગ્ગા,5ચોગ્ગાની મદદથી 45 અને એલેક્સ કેરીએ 13 બોલમાં અણનમ 17 રન ફટકાર્યા હતા. ભારત વતી બોલિંગમાં મોહમ્મદ શામીએ ત્રણ, બુમરાહ-સૈની-ચહલને એક-એક વિકેટ મળી હતી. જો કે બુમરાહ સહિતના તમામ બોલરો અત્યંત ખર્ચાળ સાબિત થતાં ઓસ્ટ્રેલિયાને રનોનું રમખાણ સર્જતાં અટકાવી શકાયું નહોતું.\nઓસ્ટ્રેલિયાએ આપેલા 375 રનના લક્ષ્યાંક સામે ભારતે પ્રથમ ઓવરમાં જ 20 રન બનાવી લીધા હતા. આ પછીની ઓવરોમાં પણ રનચક્ર યથાવત રહેતાં 4.1 ઓવરમાં ભારતે સ્કોરબોર્ડ ઉપર 50 રન નોંધાવી દીધા હતા. જો કે આ વેળાએ બોલિંગમાં આવેલા જોશ હેઝલવુડે સૌથી પહેલાં મયંક અગ્રવાલને પેવેલિયનનો રસ્તો બતાવ્યો હતો. ત્યારપછી વિરાટ કોહલી અને અય્યરને પણ આઉટ કરી નાખતાં ભારતે 11 ઓવરમાં 93 રનમાં3વિકેટ ગુમાવી દીધી હતી. હાલ આ લખાઈ રહ્યું છે ત્યારે ટીમ ઈન્ડિયાએ 12.2 ઓવરમાં3વિકેટે 98 રન બનાવ્યા છે અને ક્રિઝ ઉપર કે.એલ.રાહુલ 10 અને શિખર ધવન 31 રન બનાવી રમતમાં છે.


Do not beauty parlor, do straighten hair at home\nબ્યુટી પાર્લરમાં નહીં, ઘરે બેઠા વાંકડીયા વાળને કરો સ્ટ્રેટ\nSeptember 1, 2018 | 11:43 am IST\nઆજકાલ વાળને સ્ટ્રેટ કરવાની ફેશન ચાલી રહી છે. યુવતીઓ તેમના વાંકડિયા વાળને બ્યુટી પાર્લરમાં જઇને સીધા કરાવે છે. પરંતુ દર વખતે સલૂનમાં જઇને વાળને સ્ટ્રેટ કરવવા મોંઘા પડે છે. તેની સાથે જ સ્ટ્રેટનિંગ મશીન કે કેમિકલના ઉપયોગથી વાળને ખૂબ જ નુકસાન થાય છે. એવામાં વાળને હેલ્ધી રાખવા માટે તમે કેટલીક ઘરેલું વસ્તુઓનો ઉપયોગ કરી શકો છો. તો ચાલો જોઇએ કેવી રીતે ઘરે જ વાળને સ્ટ્રેટ કરી શકાય.\nએલોવેરા અને ઓઇલ પેક\nવાળને સ્ટ્રેટ કરવા માટે એલોવેરા અને ઓઇલ પેકનો ઉપયોગ કરવો જોઇએ. અડધા કપ એલોવેરામાં2ચમચી તેલ મિક્સ કરીને ઓછામાં ઓછા એક કલાક સુધી વાળમાં લગાવી રાખો. તેને લગાવ્યા પછી થોડાક દિવસમાં જ વાંકડિયા વાળની સમસ્યાથી છૂટકારો મળી શકે છે.\nમેથી અને નારિયેળ તેલ\nમેથી તેમજ નારિયેળ તેલનો માસ્ક સ્ટ્રેટ વાળ માટે ખૂબ ફાયદાકારક હોય છે. પેક બનાવવા માટે બે મોટી ચમચી મેથી પાઉડરમાં એક મોટી ચમચી નારિયેળ તેલ મિક્સ કરીને વાળમાં લગાવી રાખો. આ માસ્કને લગાવવાથી વાળને બાઉન્સ મળશે અને વાળ લાંબા સમય સુધી સ્વસ્થ રહેશે.\nદૂધ અને ઇંડાનો પેક\nએક કપ દૂધમાં એક ઇંડુ મિક્સ કરીને હેર પેસ્ટ બનાવો. આ પેસ્ટને ઓછામાં ઓછી એક કલાક સુધી વાળમાં લગાવી રાખો. તેને માઇલ્ડ શેમ્પુથી વાળ ધોઇ લો. અઠવાડિયામાં ઓછામાં ઓછા બે દિવસ આ પેક વાળમાં લગાવો. થોડાક દિવસમાં તમારા વાંકડિયા વાળ સ્ટ્રેટ થઇ જશે.\nત્વચા પર થઇ ગયા છે બ્રાઉન સ્પોટ તો દૂર કરવા કરો આ3વસ્તુનો ઉપયોગ\nગરમીમાં પરસેવાની દુર્ગંધથી બચાવશે આ અસરકારક ઘરેલુ નુસખા\nભૂલથી પણ ન કરવી જોઇએ આ ભૂલ, નહીંતર વાળને થશે નુકસાન


શ્રીદેવીની નાની પુત્રી ખુશી કપૂરે પસંદ કર્યું આ કરિયર? | khushi kapoor wants to become model sridevi waiting for shock to happen - Gujarati Oneindia\n25 min ago ચરણજીત સિંહ ચન્ની કેબિનેટનું વિસ્તરણ, 15 મંત્રીઓએ શપથ લીધા!\n45 min ago KBC 13: કેબીસીના મંચ પર પતિની બુરાઈ ભારે પડી, મામલો કોર્ટ પહોંચ્યો!\n| Published: Sunday, July 9, 2017, 17:10 [IST]\nબોલિવૂડના ફેન્સની યંગ જનરેશનમાં શ્રીદેવીની બંન્ને પુત્રીઓ જ્હાનવી કપૂર અને ખુશી કપૂર ખૂબ લોકપ્રિય છે. જ્હાનવી કપૂર તો ટૂંક સમયમાં જ ફિલ્મોમાં આવનાર છે, તેના બોલિવૂડ ડેબ્યૂ અંગે અનેક સમાચારો અવાર-નવાર વાંચવા મળે છે. પરંતુ ખુશી કપૂરના કરિયર પ્લાન શું છે? આ અંગે શ્રીદેવીનું શું કહેવું છે? વાંચો અહીં...\nખુશી કપૂરના કરિયર પ્લાન\nહાલમાં જ પિંકવિલા સાથેના એક ઇન્ટરવ્યૂમાં શ્રીદેવીએ ખુશી અંગે વાત કરતાં કહ્યું હતું કે, મારા ખ્યાલથી ખુશી મોડેલિંગમાં જવા માંગે છે. હું એ શોકની જ રાહ જોઇ રહી છું, જ્યારે તે આ વાત અમને જણાવશે.\nખુશીની ચોઇસથી ખુશ\nશ્રીદેવીએ જણાવ્યું હતું કે, પહેલા તેને ડોક્ટર બનવું હતું, પછી વકીલ. હવે તેને મોડેલ બનવું છે. તે ધીરે ધીરે આ અંગે હિન્ટ આપી રહી છે. અમે તેની ચાઇસથી ખુશ છીએ. જ્હાનવી બાદ જો ખુશી પણ બોલિવૂડ ફિલ્મોમાં આવવા માંગે તો પણ અમને કોઇ વાંધો નથી.\nપુત્રીઓની ફેશન ચોઇસ\nછેલ્લા ઘણા સમયથી ખુશી અને જ્હાનવી કપૂરની સુંદરતા અને ફેશન સેન્સ પણ ચર્ચાનો વિષય છે. આ અંગે વાત કરતાં શ્રીદેવીએ કહ્યું હતું કે, હવે તો હું તેમની પાસેથી ઇન્સ્પિરેશન લઉં છું. તેઓ આજની જનરેશનના છે, આથી તેમની ચોઇસ વધારે ટ્રેન્ડી હોય છે.\nમનિષ મલ્હોત્રાની બર્થ ડે પાર્ટી\nમનિષ મલ્હોત્રાની 50મી બર્થ ડે પાર્ટીમાં જ્હાનવી અને ખુશીનો રોયલ લૂક ચર્ચાનો વિષય બન્યો હતો. શ્રીદેવીની બંન્ને પુત્રીઓ જ્હાનવી અને ખુશી અત્યંત સુંદર અને ફિટ છે. ત્યાર બાદ બંન્નેએ ટ્રેડિશનલ અવતારમાં કરાવેલ ફોટોશૂટની તસવીરો પણ ખૂબ વાયરલ થઇ હતી.\nતેમને વધારે સારી સમજ પડે છે\nશ્રીદેવીએ આગળ કહ્યું હતું કે, ફેશનની વાતમાં તેમને ડેફિનેટલી મારા કરતા વધારે સારી સમજ પડે છે, આથી આ વાત હું તેમના પર છોડી દઉં છું, તેમની માતા તરીકે મારે બીજા અનેક કામ કરવાના હોય છે. મને ફેશનની બાબતમાં તેમની એડવાઇઝ લેવી પસંદ છે અને બંન્ને ઉત્સાહથી મને એડવાઇઝ આપે પણ છે.\nખુશી કપૂર અને આરવ ભાટિયા\nગત વર્ષે ખુશી કપૂર અને અક્ષય કુમારના પુત્ર આરવ ભાટિયાની મિત્રો સાથે પાર્ટી કરતી તસવીર વાયરલ થઇ હતી. આ સિવાય ફિલ્મ ડાયરેક્ટર, પ્રોડ્યૂસર અને એક્ટર અનુરાગ કશ્યપની પુત્રી આલિયા કશ્યપ પણ ખુશીની સારી ફ્રેન્ડ છે.\nsridevi jhanvi kapoor khushi kapoor શ્રીદેવી જ્હાનવી કપૂર ખુશી કપૂર\nSridevi Kapoor revealed that Khushi Kapoor wants to get into modelling and she is waiting for that shock to happen.\nStory first published: Sunday, July 9, 2017, 17:10 [IST]


IIP, ફુગાવાના ડેટા જાહેર થતા અગાઉ સેન્સેક્સમાં ઉછાળો - NGS Business\nIIP, ફુગાવાના ડેટા જાહેર થતા અગાઉ સેન્સેક્સમાં ઉછાળો-સમાચાર-શેરબજાર-Economic Times Gujarati\nIIP, ફુગાવાના ડેટા જાહેર થતા અગાઉ સેન્સેક્સમાં ઉછાળો\n12 Mar 2018, 1202 hrs IST, PTI\nમુંબઈ: IIP અને ફુગાવાના ડેટા જાહેર થતા પૂર્વે વિદેશી ફંડોની નવી લેવાલીને પગલે સોમવારે સવારથી જ સેન્સેક્સમાં 300 પોઈન્ટથી વધુનો ઉછાળો નોંધાયો હતો અને નિફ્ટીએ ફી 10,300ની સપાટી વટાવી હતી. આજે બજાર બંધ થયા બાદ IIP અને ફુગાવાના ડેટા જાહેર કરાશે.\nશુક્રવારે અમેરિકામાં અપેક્ષાથી સારા જોબ રિપોર્ટને પગલે વોલસ્ટ્રીટ મજબૂત બંધ રહ્યા બાદ સોમવારે સવારથી જ એશિયાના અન્ય શેરબજારોમાં તેજી તરફી ચાલ જોવા મળી હતી.\nઆજે સવારે સેન્સેક્સ 301.55 પોઈન્ટ અથવા 0.90 ટકા વધીને 33,608.69 પોઈન્ટની સપાટીએ ટ્રેડ થઈ રહ્યો હતો. શુક્રવારે સેન્સેક્સ 44.43 પોઈન્ટ ઘટીને બંધ રહ્યો હતો.\nઆજે સવારથી જ ITની આગેવાની હેઠળ ટેકનો, ઓઈલ-ગેસ, FMCG, રિયલ્ટી સહિતના તમામ સેક્ટોરલ ઈન્ડાઇસિસ ગ્રીન ઝોનમાં ટ્રેડ થઈ રહ્યા હતા.\nનેશનલ સ્ટોક એક્સચેંજનો નિફ્ટી પણ 96.10 પોઈન્ટ અથવા 0.93 ટકા વધીને 10,322.95 પોઈન્ટની સપાટીએ ટ્રેડ થઈ રહ્યો હતો.\nઆજે સવારે ITC, ટાટા સ્ટીલ, સન ફાર્મા, ઈન્ફોસિસ, વિપ્રો, અદાણી પોર્ટ્સ, ભારતી એરટેલ, HDFC,RIL, M&M અને L&Tના શેર્સ વધીને ટ્રેડ થઈ રહ્યા હતા. જોકે, SBIના શેરનું 1 ટકાના ઘટાડા સાથે ₹250.80ના ભાવે ટ્રેડિંગ થઈ રહ્યું હતું.\nબ્રોકર્સના જણાવ્યા અનુસાર એશિયાના અન્ય બજારોની તેજીને પગલે રોકાણકારોની નવી લેવાલી અને વિદેશી ભંડોળના પ્રવાહને પગલે બજારના સેન્ટિમેન્ટમાં સુધારો જોવા મળ્યો હતો. આજે સવારે અમેરિકન ડોલર સામે રૂપિયામાં પણ સુધારો જોવા મળ્યો હતો.


Government of Third Party don't Stand Up Three Year | ત્રીજા મોરચાનો શંભુમેળો કાશીએ પહોંચશે ખરો ? - Divya Bhaskar\nGovernment Of Third Party Don't Stand Up Three Year\nવડાપ્રધાનપદના એક ડઝન દાવેદારોઃ ત્રીજા મોરચાની સરકાર બનશે તો તે ત્રણ વર્ષથી વધુ ટકી શકશે નહીં\nઆજે ભારતનાં અનેક રાજ્યોમાં પ્રાદેશિક પક્ષો અને પ્રાદેશિક સૂબાઓનું રાજ ચાલી રહ્યું છે. ભારતના સૌથી મોટાં રાજ્ય ઉત્તર પ્રદેશમાં મુલાયમ અને માયાવતી વારાફરતી સત્તા ભોગવી રહ્યાં છે. અહીં ભાજપ ત્રીજાં સ્થાને છે અને કોંગ્રેસ ચોથા સ્થાને છે. બિહારમાં જેડી(યુ)નું રાજ છે, જેમાં નીતીશકુમારનો દબદબો છે. પ‌શ્ચિ‌મ બંગાળમાં મમતા બેનરજીનો સૂર્ય તપી રહ્યો છે. અહીં ભાજપ કે કોંગ્રેસ કોઇનો ગજ વાગે તેમ નથી. ઓડિશામાં નવીન પટનાઇકની લોકપ્રિયતા અકબંધ છે. આંધ્ર પ્રદેશમાં કોંગ્રેસનું રાજ છે, પણ તેલંગણાના વિવાદ પછી જગન મોહન રેડ્ડીનો સૂર્યોદય થયો છે. તામિલનાડુમાં જયલલિતા અને કરુણાનિધિ વારાફરતી રાજ કરે છે. અહીં પણ ભાજપ કે કોંગ્રેસનો ગજ વાગે તેમ નથી. જમ્મુ અને કાશ્મીરમાં નેશનલ કોન્ફરન્સ અને પીડીપી જેવા સ્થાનિક પક્ષો તાકાતવાન છે. આસામમાં એજીપીની વગ છે.\nઆ બધા પ્રાદેશિક પક્ષો જો ભેગા થાય તો દિલ્હીમાં સરકાર જરૂર બનાવી શકે છે; પણ આ પક્ષોમાં એટલા બધા આંતરિક વિરોધાભાસો છે કે તેઓ ભેગા થાય તો પણ લાંબો સમય સુધી સંપીને સાથે રહી શકે તેમ નથી. ઉત્તર પ્રદેશમાં મુલાયમ અને માયાવતી કોઇ સંયોગોમાં એક છત્ર હેઠળ આવી શકે તેમ નથી. પ‌શ્ચિ‌મ બંગાળમાં મમતા બેનરજી અને ડાબેરીઓ વચ્ચે બાપે માર્યા વેર છે. તામિલનાડુમાં જયલલિતા અને કરુણાનિધિ વચ્ચે કોઇ કાળે ગઠબંધન થઇ શકે તેમ નથી. જમ્મુ-કાશ્મીરમાં નેશનલ કોન્ફરન્સ અને પીડીપી વચ્ચે કોઇ કાળે તાલમેલ થઇ શકે તેમ નથી. બિહારમાં નીતીશકુમાર અને લાલુપ્રસાદ વચ્ચે જૂની અદાવત છે. તેઓ બંને એક સરકારનો ભાગ બની શકે તેમ નથી. આંધ્ર પ્રદેશના ભાગલા પછી સીમાંધ્રમાં જગન રેડ્ડીની વગ વધી જશે. તેઓ ત્રીજા મોરચામાં જોડાય તેવી સંભાવના બહુ ઓછી છે.\nઆ સંયોગોમાં ત્રીજો મોરચો રચાય તે પહેલાં જ વિખરાઇ જાય તેમ છે. દિલ્હીમાં ત્રીજા મોરચાના જે ૧૧ પક્ષોની મંગળવારે બેઠક થઇ તેમાં પ્રથમ ગ્રાસે મક્ષિકા જેવો ઘાટ થયો. ઓડિશાના મુખ્ય પ્રધાન નવીન પટનાઇક કોઇ બહાનું આપીને બેઠકમાં ગેરહાજર રહ્યા તો આસામ ગણ પરિષદના નેતા પ્રફુલ્લ મહંતો પણ તેમાં હાજર રહ્યા નહીં. આ બેઠકમાં તેઓ ત્રીજા મોરચાના વડાપ્રધાનપદના ઉમેદવારનું નામ પણ આપી શક્યા નહીં. તેનું કારણ એ હતું કે આ બેઠકમાં હાજર રહેલા નેતાઓ પૈકી મુલાયમસિંહ યાદવ, જયલલિતા અને નીતીશકુમાર પોતે વડાપ્રધાનપદના ઉમેદવાર છે. જો આ બેઠકમાં વડાપ્રધાનપદના ઉમેદવારનું નામ જાહેર કરવામાં આવ્યું હોત તો આ ત્રણ પૈકીના બે નેતાઓ ત્યારે જ ત્રીજા મોરચામાંથી છૂટા પડી ગયા હોત. ધારો કે ત્રીજા મોરચાને બહુમતી મળે તો પણ ચૂંટણી પછી તેઓ વડાપ્રધાનપદ બાબતમાં સર્વસંમતિ સાધી શકે તેમ નથી.\nકદાચ પાંચ વર્ષ માટે પાંચ નેતાઓ વારાફરતી વડાપ્રધાન બને એવી કોઇ ફોમ્ર્યુલા ઉપર તેઓ સંમત થાય તે શક્ય છે. એનસીપીના અધ્યક્ષ શરદ પવાર અત્યારે ત્રીજા મોરચાની ગતિવિધિમાં ચિત્રમાં નથી, પણ તેઓ રાજનીતિના પડદા પાછળના ખેલાડી છે. મુલાયમસિંહ યાદવ અને જયલલિતાને આગળ કરીને તેઓ ત્રીજા મોરચામાં ઉદ્દીપકની ભૂમિકા ભજવી રહ્યાં છે. શરદ પવારે વચ્ચે નરેન્દ્ર મોદી સાથે સમાધાન કરવાનો સંકેત આપીને પાછું તેમનાથી અંતર કરી લીધું છે. જો ત્રીજા મોરચાને ૨૦૦ કરતાં વધુ બેઠકો મળે તો શરદ પવાર પોતાના પક્ષને ત્રીજા મોરચામાં જોડીને વડાપ્રધાનપદ માટે પણ દાવેદારી કરી શકે છે. શરદ પવાર ત્રીજા મોરચામાં સિમેન્ટની ભૂમિકા ભજવી શકે છે. ભારત એક સમવાય તંત્ર છે. જે રીતે મજબૂત કેન્દ્ર જરૂરી છે તે રીતે રાજ્યો પણ મજબૂત હોય તો તે દેશના હિ‌તમાં છે.\nરાષ્ટ્રીય પક્ષોની જેમ પ્રાદેશિક પક્ષોની મજબૂતી પણ જરૂરી છે. પરંતુ આ પ્રાદેશિક પક્ષો પોતપોતાનાં રાજ્યોમાં સરકાર ચલાવે તે જ યોગ્ય છે. જો તેઓ કેન્દ્રમાં સરકાર ચલાવવા માંગતા હોય તો તેમની આર્થિ‌ક નીતિઓ, વિદેશ નીતિ, વેપાર નીતિ વગેરેમાં પણ એકવાક્યતા હોવી જોઇએ. જો આવી એક વાક્યતા ન હોય અને તેઓ સરકાર બનાવે તો સરવાળે દેશને નુકસાન થાય તેમ છે. ત્રીજા મોરચાએ હજી સુધી પોતાની નીતિઓ જાહેર કરી નથી. આપણા દેશમાં ઇ. સ. ૧૯૭૭માં મોરારજી દેસાઇનાં નેતૃત્વમાં ત્રીજા મોરચાની સરકાર બની તે માત્ર અઢી વર્ષ ટકી હતી. ત્યારબાદ ચરણસિંહ, વી. પી. સિંહ, ચંદ્રશેખર, દેવે ગોવડા, આઇ.કે. ગુજરાલ વગેરે નેતાઓ ત્રીજા મોરચાના વડાપ્રધાન રહી ચૂક્યા છે, પણ તેમાંના કોઇએ પાંચ વર્ષની મુદત પૂરી કરી નથી. ત્રીજો મોરચો આટલાં વર્ષોમાં આપણા દેશને સ્થિર સરકાર આપવામાં નિષ્ફળ ગયો છે, કારણ કે તેમાં કોઇ કેન્દ્ર હોતું નથી.


global-day-of-parents-2021-know-its-history-significance-and-theme-gh-mb – News18 Gujarati\nGlobal Day of Parents: આજે માતા-પિતાની સરાહના કરવાનો દિવસ, અહીં જાણો થીમ અને મહત્ત્વ\nદર વર્ષે 1 જૂનના રોજ ગ્લોબલ ડે ઓફ પેરન્ટ્સની ઉજવણી કરવામાં આવે છે, આ છે ઉદ્દેશ્ય\nLast Updated : June 01, 2021, 11:53 IST\nGlobal Day of Parents 2021: સંતાન પાછળ માવતરે આપેલો ભોગ અમૂલ્ય છે. એટલે જ દરેક ધર્મમાં માતા-પિતાને દેવ સમાન દરજ્જો આપવામાં આવ્યો છે. ત્યારે વૈશ્વિક સંસ્કૃતિમાં 1 જૂનના રોજ ગ્લોબલ ડે ઓફ પેરન્ટ (Global Day of Parents)ની ઉજવણી કરવામાં આવે છે. માતા-પિતા દ્વારા તેમના સંતાનો પ્રત્યે નિસ્વાર્થ પ્રતિબદ્ધતા અને અસંખ્ય બલિદાન બદલ આ ઉજવણી કરવામાં આવે છે.\nયુનાઇટેડ નેશન્સ (United Nations)ની જનરલ એસેમ્બલી દ્વારા તેના 1993ના 47/237 ઠરાવમાં 15 મેના રોજ ઇન્ટરનેશનલ ડે ઓફ ફેમિલિઝ (International Day of Families) ઉજવવાનું નક્કી કરાયું હતું. ત્યારબાદ માતા-પિતા પરિવારમાં મહત્વપૂર્ણ ભૂમિકા ભજવતા હોવાની બાબતનો ખ્યાલ આવ્યો, તેથી 2012માં જનરલ એસેમ્બલીએ બધા માતા-પિતાની કદર કરવા ગ્લોબલ ડે ઓફ પેરેન્ટ્સ (Global Day of Parents) સમર્પિત કર્યો હતો.\nસંતાનના પાલન અને રક્ષણની પ્રાથમિક જવાબદારી માતા-પિતાની છે. બાળકના વ્યક્તિત્વના સંપૂર્ણ સુમેળપૂર્ણ વિકાસ માટે તે પારિવારિક વાતાવરણમાં અને ખુશહાલી, પ્રેમ અને સમજની પરિસ્થિતિમાં ઉછરવું જોઈએ તે બાબતને માન્યતા મળી હતી.\nથીમ શું છે?\nકોરોના મહામારીના કારણે વિશ્વભરમાં માતા-પિતાની જવાબદારી વધી છે. માતા-પિતા સમાજનો પાયો હોવાથી યુ.એનનું કહેવું છે કે, પરિવારને નુકસાનથી બચાવવા, સ્કૂલે જતા બાળકોની સંભાળ રાખવા સહિતની જવાબદારી માતા-પિતાની છે. આ સાથે જ માતા-પિતાને પોતાના કામની જવાબદારી પણ ઉપાડવાની છે. તેથી કૃતજ્ઞતાની અભિવ્યક્તિ તરીકે ગ્લોબલ ડે ઓફ પેરેન્ટ માટેની આ વર્ષની થીમ “વિશ્વભરના તમામ માતા-પિતાની સરાહના કરો” છે.\nઆ થીમ બાળકોને આર્થિક, માનસિક, ભાવનાત્મક અને બેઝીક સહાય પૂરી પડતા વિશ્વભરના તમામ માતા-પિતાને સમર્પિત છે. અતિરિક્ત કામ અને જવાબદારી હોવા છતાં બાળકો સુરક્ષિત રહે તેનું માતા-પિતા ધ્યાન રાખે છે.\nUNએ માતા-પિતાના બલિદાનની સરાહના કરી છે અને એમ્પ્લોયર્સને ઓફીસ કે કામના સ્થળે ફેમિલી ફ્રેન્ડલી પોલિસી લાગુ કરવા વિનંતી કરી છે. આવી પ્રગતિશીલ પ્રથાના માધ્યમથી કંપનીઓ અને સંગઠન બાળકોની સુરક્ષા સુનિશ્ચિત કરવા અને પોતાના કર્મચારીઓને સહાયતા આપવા સક્ષમ થશે. કોરોના મહામારીએ બાળકોમાં નકારાત્મક પરિણામો ઓછા કરવા માટે વર્કિંગ ફેમિલીને ટેકો આપવાનું આવશ્યક હોવાનું બતાવ્યું છે.\nFirst published: June 01, 2021, 11:53 IST\nchildrenGlobal Day of ParentsGlobal Day of Parents 2021parentsunited nationsશિક્ષણ


તમારા પીસીના સંગ્રહને અસરકારક રીતે કેવી રીતે ગોઠવશો\nશું એવો પ્રશ્ન થાય છે કે તમારા પીસી પર ઉપલબ્ધ જગ્યાનો વધુમાં વધુ ઉપયોગ કેવી રીતે કરવો અથવા એવું લાગે છે કે શાળાના કામ માટે તમને વધુ જગ્યાની જરૂર છે? તમારા પીસીના સ્ટોરેજ (સંગ્રહ)ને અસરકારક રીતે ગોઠવવા માટે આ પાંચ વસ્તુઓ કરો અને તમારું કામ પૂરું.\n1. રજને સાફ કરો\nતમારા પીસી પરની ભૌતિક રજ તમે વિચારી શકો તેના કરતાં ઘણું વધારે નુકસાન કરી શકે છે. જે રીતે માલવેર તમારા પીસીને નષ્ટ કરી શકે છે, તે જ રીતે અંદર જામેલી ભૌતિક રજ હાર્ડવેરના લાંબા-ગાળાના ટકાઉપણાને ઘટાડી શકે છે. તમે એક કપડા અને સાફ કરવાના દ્રાવણ સાથે શરૂ કરી શકો છો અથવા કી-બૉર્ડ, માઉસ, મોનિટર અને એક્સેસરીઝને સાફ કરવા માટે ફેઇલ-સેફ સ્ટિકી નોટ્સ લો. માત્ર એટલી ખાતરી કરો કે સફાઇકાર્ય શરૂ કરતાં પહેલાં તમે તમામને સ્વિચ ઑફ કર્યું હોય.\n2. તમારી હાર્ડ ડ્રાઇવ્ઝને સાફ કરો\nઆપણે રોજિંદા ધોરણે બહુવિધ ફાઇલ્સ ડાઉનલોડ કરવાનું વલણ ધરાવીએ છીએ. પરંતુ શું તમને હજુપણ તેની જરૂર છે? સાફ કરવા માટે, તમારા ફોલ્ડર્સમાં જાઓ અને એવી દરેક વસ્તુને દૂર કરો જે ડુપ્લિકેટ હોય, જે હવે સુસંગત ન હોય અથવા દેખીતી રીતે સ્પેમ જેવી લાગતી હોય. તમને નવાઈ લાગશે કે તમે કેટલું બધું સંગ્રહીને રાખ્યું છે.\n3. તમારી ફાઇલ્સને ફરીથી ગોઠવો\nશું તમે ક્યારેય ડિસ્ક ડીફ્રેગમેન્ટેશન વિશે સાંભળ્યું છે? તે એક અઘરો શબ્દ જણાશે પરંતુ, તે તમારા સંગ્રહમાં રહેલી વેરવિખેર અને છુટી છવાઈ તમામ ફાઇલ્સને સુઘડ અને ક્રમવાર ગોઠવવાની એક સરળ પ્રક્રિયા છે જેનાથી તમારી હાર્ડ ડિસ્કને શ્રેષ્ઠકર બનાવી શકાય છે, જે તમારા પીસીને વધુ સારી રીતે અને ઝડપી કામ કરતું બનાવે છે.\n4. તમારા ઇનબૉક્સમાંથી બિનજરૂરી વસ્તુઓને દૂર કરો\nતમારા પીસીનો સંગ્રહ એકમાત્ર એવી બાબત છે જેને તમારા ધ્યાનની જરૂર છે. એવાં સ્પેમ અથવા ઈમેઇલ્સને દૂર કરવા માટે કે જેની હવે તમારે કોઇ જરૂર નથી, તમારા ઇનબૉક્સને ચકાસો. સાથે જ, અન્ય ફોલ્ડર્સમાં રહેલાં બિન-મહત્વપૂર્ણ ઈમેઇલ્સને ચકાસો જેણે સ્પેમ ફોલ્ડર્સમાં જગ્યા ન કરી લીધી હોય જેથી તમારૂં ઇનબૉક્સ સંપૂર્ણપણે ગોઠવાઈ જાય અને પુરતી જગ્યા મળી રહે.\n5. બિન-ઉપયોગી પ્રોગ્રામ્સને દૂર કરો\nતમને ખરેખર જેની જરૂર ન હોય તેવી બાબતોને અનઇન્સ્ટૉલ કરવા માટે કન્ટ્રોલ પૅનલ એક સરળ માર્ગ છે. “ઍડ ઑર રિમૂવ પ્રોગ્રામ્સ” વિભાગ પર જાઓ, તમને જરૂર ના હોય તેવા સોફ્ટવેર[સ] ને ઓળખો અને તમારા પીસી પર જેની વધુ જરૂર છે તેવી જગ્યાને ખાલી કરો.\nહવે તમે સંગ્રહની જગ્યાને ગોઠવી લીધી છે, હવે સમય છે તમારા કમ્પ્યુટરની અંદર શું છે તે શીખવાનો!


કોરોનાના કહેર વચ્ચે કચ્છમાં વહી સેવાની સરવાણી | corona effect E-abhiyaan-suchita boghani - Abhiyaan\nકોરોનાના કહેર વચ્ચે કચ્છમાં વહી સેવાની સરવાણી\nજમવાનું, રેશન કિટ, સેનિટાઇઝર કે માસ્ક જેવી વસ્તુઓનું વિતરણ કચ્છમાં મોટાપાયે થઈ રહ્યું છે\nરણ નજીક રહેનારા કચ્છી લોકોના દિલ વિશાળ છે. આ જિલ્લામાં હંમેશાં જ વિવિધ સેવાપ્રવૃત્તિઓ હાથ ધરાતી હોય છે. સામાન્ય દિવસોમાં પણ ગરીબ, રખડતાં ભટકતાં પાગલોની સેવા પણ અનેક લોકો હોંશપૂર્વક કરે છે. ત્યારે કોરોનાના પંજામાંથી લોકોને બચાવવાના હેતુથી લગાવાયેલા લૉકડાઉન વખતે તો અનેક સ્વૈચ્છિક સંસ્થાઓ અને સેવાભાવીઓ ઉમળકાપૂર્વક સેવા કરવા બહાર પડ્યા છે.\nકોરોના વાઇરસના કારણે દેશવ્યાપી લૉકડાઉન કરાયું છે ત્યારે રોજનું કમાઈને રોજ ખાનારા કે ઝૂંપડામાં રહેનારા, બીજા રાજ્યોમાંથી મજૂરી કરવા આવેલા મજૂરો, જખૌ બંદરે માછીમારી કરવા આવેલા માછીમારો વગેરેની માઠી દશા બેઠી છે. અનેક લોકોને બે ટંક સમયસર ખાવાનું પણ મળતું નથી. આવી સ્થિતિમાં હૅન્ડ સેનિટાઇઝર કે માસ્ક લેવા માટેની સ્થિતિ આવા લોકોની ક્યાંથી હોય? આથી અનેક સંસ્થાઓ, સેવાભાવીઓ આવા લોકોની વહારે આવ્યા છે. જમવાનું, રેશન કિટ, સેનિટાઇઝર કે માસ્ક જેવી વસ્તુઓનું વિતરણ કચ્છમાં મોટાપાયે થઈ રહ્યું છે. લૉકડાઉન વખતે આવી સેવા માટે ખાસ પાસ કઢાવવા પડે છે. સેવાભાવી સંસ્થાઓના કાર્યકર્તાઓને પાસ મળે છે. જોકે સાથે-સાથે ક્યારેય સેવા માટે હાથ પણ હલાવ્યો ન હોય તેવા લોકો પણ સેવાના નામે પાસ કઢાવવા લાગ્યા છે. તેના કારણે લૉકડાઉન વખતે પણ આવા પાસ લગાવીને અહીંથી ત્યાં ઘૂમતા અનેક લોકો જોવા મળે છે.\nઅનેક લોકો, સ્વૈચ્છિક સંસ્થાઓ ગરીબ લોકોની સાથે-સાથે પોતાની ફરજમાં સતત ખડે પગે રહેતા પોલીસ જવાનો કે મેડિકલ અને પેરામેડિકલ સ્ટાફ માટે પણ સેવા બજાવીને ફરજ અદા કરે છે. ફરજપરસ્ત લોકોને નાસ્તો, ચા- પાણીની સગવડતા સેવાભાવીઓ પૂરી પાડે છે. ગરીબ લોકોને થોડા દિવસ ચાલે તેટલા રેશનની કિટ, રોજની જરૃરિયાતની વસ્તુઓ તો વિવિધ સંસ્થાઓ દ્વારા દાતાઓના સહકારથી અપાય જ છે. રોજિંદી શાકભાજીનું પણ વિતરણ કરવામાં આવે છે. ગામડાંમાં અમુક ખેડૂતો જ લોકોને નિઃશુલ્ક શાકભાજી આપે છે. મીઠાઈ અને ફરસાણ પણ જરૃરતમંદ લોકોને આપવામાં આવે છે. અમુક વર્ગ તો લોકોની રોગપ્રતિકારક શક્તિ વધારવા આયુર્વેદિક ઉકાળાનું પણ રોજ સવારે વિતરણ કરે છે. મનુષ્યોની સેવાની સાથે-સાથે અબોલ જીવો માટે લોકો ઉદાર હાથે દાન આપી રહ્યા છે અને તેમનું પણ જતન કરાઈ રહ્યું છે.\nભુજના અમુક હોટેલ માલિકોએ સેવાભાવી સંસ્થાઓની મદદથી લૉકડાઉન દરમિયાન ગરીબ લોકો, ફરજ બજાવતા કર્મચારીઓને નિઃશુલ્ક ભોજન કરાવવાનો યજ્ઞ શરૃ કર્યો છે. જ્યારે ગાંધીધામમાં જરૃરતમંદો માટે ટિફિન સેવા અને ફૂડ કિટ વિતરણ પણ કરાઈ રહ્યું છે. અમુક સંસ્થાઓએ તો ટિફિન સેવા માટે ખાસ હેલ્પલાઇન નંબર જાહેર કર્યા છે. જેના પર પોતાની જરૃરત લોકો જણાવી શકે. એક સંસ્થાએ તો ખાસ જણાવ્યું છે કે ફોન કરનાર વ્યક્તિને કોઈ પણ સવાલ નહીં પૂછાય.\nઅમુક સંસ્થાઓ ગામડાંમાં સેનિટાઇઝર દવાનો છંટકાવ કરીને કોરોનાનું સંકટ હળવું બનાવવામાં મદદરૃપ થાય છે. અત્યારે મોટા ભાગના મેડિકલ સ્ટોરમાં જ્યારે માસ્કનો પુરવઠો ખૂટી ગયો છે ત્યારે અનેક ગામોના દરજીઓ લૉકડાઉનના સમયમાં માસ્ક સીવીને તેનું નિઃશુલ્ક વિતરણ પણ કરે છે. નિરોણા જેવા પાવરપટ્ટીનાં ગામોના દરજીઓ કે ભુજના દરજીઓ પણ નિઃશુલ્ક માસ્ક સીવી આપે છે.\nવિવિધ વસ્તુઓનું વિતરણ કરતી વખતે જોકે દર વખતે સોશિયલ ડિસ્ટન્સિંગ જળવાતું નથી. તેના કારણે લૉકડાઉનનો હેતુ માર્યો જાય છે. તો અમુક વખતે સેવાના પાસ લઈને ફરતાં સેવાભાવીઓ જાણે નવરાત્રિ વખતે પદયાત્રાએ જતાં ભાવિકો માટેના સેવાકેમ્પમાં કામ કરતા હોય તેવા ઉત્સાહમાં આવીને કોરોના મહામારીની ગંભીરતા વિસરી જાય છે.\nસેવાના નામે પાસ મેળવવા માટે પણ તાલુકા મથકોએ ભારે ધસારો થતો હતો. અમુક સંસ્થાઓના કાર્યકરો પાસ મેળવવા માટે રાજકીય દબાણ પણ લાવતા હોવાનું ચર્ચાઈ રહ્યું છે. અમુક લોકોના મતે તો જ્યારે સરકાર તમામને પૂરતી સુવિધા પાડવા પ્રયત્નશીલ છે ત્યારે સ્વૈચ્છિક સંસ્થાઓએ સેવાના નામે સંયમ જાળવવો જોઈએ. ડિઝાસ્ટર મામલતદારની કચેરીમાંથી મળતા આંકડા મુજબ તા. ૩જી એપ્રિલ સુધીમાં જિલ્લા આખામાં ૧૦,૭૯૩ જેટલા પાસનું વિતરણ કરાયું છે. જેમાં ડેરી અને દૂધના વ્યવસાય સાથે સંકળાયેલા લોકોને ૨૪૨૦, દવાના વ્યવસાય સાથે સંકળાયેલાઓને ૧૪૪૫, કરિયાણાના દુકાનદારોને ૪૬૫૮, બેંક, ઇન્સ્યોરન્સ, ફાઇનાન્સને ૩ અને અન્ય લોકોને ૨૨૬૭ પાસ ફાળવાયા છે. જે પાસ અન્યોને ફાળવાયા છે તેમાં જે કંપનીઓને કામ કરવાની છૂટ અપાઈ છે તેના કામદારો અને સેવાભાવી સંસ્થાઓના કાર્યકરોનો સમાવેશ થાય છે. આમ ૧૦ હજારથી વધુ લોકોને પાસ ફાળવાયા છે, ત્યારે આ લોકોએ પોતાની જવાબદારીથી લૉકડાઉનનો અર્થ સરે, સોશિયલ ડિસ્ટન્સિંગ રહે તે રીતે કામ કરવું આવશ્યક છે.\nકોરોના વાયરસ સામેની લડાઇસુચિતા બોઘાણી કનરસેવાકાર્યો\nકોરોનાના કહેર વચ્ચે માનવતાની મહેક\nવાત કોરોના સામે આગોતરું આયોજન કરનાર એકમાત્ર ગામની


એપલ ફોલ્ડબલ ડિસ્પ્લે પેટન્ટ બહુવિધ રસપ્રદ ડિઝાઇન્સ બતાવે છે – જીએસએમઆરએના.કોમ સમાચાર – જીએસએમઆરએનએ.કોમ – ahmedabad business wire\nએપલ ફોલ્ડબલ ડિસ્પ્લે પેટન્ટ બહુવિધ રસપ્રદ ડિઝાઇન્સ બતાવે છે – જીએસએમઆરએના.કોમ સમાચાર – જીએસએમઆરએનએ.કોમ\nadmin 17 February 2019\tAppleGSMArena\nફોલ્ડબલ ડિસ્પ્લે ટેક ઝડપથી અને નિશ્ચિતપણે 2019 ની સૌથી વિસ્ફોટક તકનીક “ગરમ વિષય” તરીકે આકાર લે છે. દરેક વ્યક્તિ જે તેમનો અને તેમના કાકા છે તે હવે ખ્યાલ પર કાર્ય કરે છે. અને જ્યારે તકનીકીમાં સ્પષ્ટપણે તેની મર્યાદાઓ હોય છે, પ્રથમ વાસ્તવિકતા દ્વારા પુરાવા મળ્યા હોવા છતાં, અસ્પષ્ટ હોવા છતાં, આપણે દ્વારમાંથી જોયેલી ડિવાઇસ જોયેલી છે, હાઈપ ખૂબ જ ઝડપથી અને ઝડપથી વધી રહ્યો છે.\nમેગાવોટ 2019 એ સેમસંગ , હુવેઇ , એલજી અને સિયાઓમી જેવા ખેલાડીઓ સાથે આગળ વધશે તેવી શક્યતા છે, જે કોઈ પણ રીતે વિષય પર સ્પર્શ કરશે અને કદાચ ઉપકરણોને પણ બંધ કરશે. દરમિયાન ક્યુપર્ટિનો પરિસ્થિતિનો આકાર લેતા તેના સમયનો સમય લે છે. અગાઉની અફવાઓ અને ઉદ્યોગ-આંતરિક ટિપ્પણીઓ મુજબ, 2020 માટે એપલે તેની પ્રથમ ફોલ્ડબલ ડિસ્પ્લે ડિવાઇસની યોજના બનાવી છે . એક “જુદી જુદી રીત” સાથે સંપૂર્ણ રીતે પૂર્ણ.\nઠીક છે, “ઇન્ની વિ આઉટિ” ફોલ્ડિંગ, ઘણા લોકોએ સૂચવ્યું છે કે, દેખીતી રીતે એપલે જે બધા સાથે પ્રયોગ કરી રહ્યો છે તે આવરી લેવાનું શરૂ કર્યું નથી. 2011 થી એક તાજેતરનું પેટન્ટ ફાઇલિંગ, અથવા મૂળ દસ્તાવેજના બદલે ચાલુ રાખવું, 2016 માં પછીથી અપડેટ કરાયું હતું, તે હવે રસપ્રદ ડાયગ્રામ્સની એક સમુદ્ર ધરાવે છે. આ બધું ખૂબ શક્ય રીતે પસાર થાય છે, ફોલ્ડબલ ડિસ્પ્લેને ઉપકરણ પર માઉન્ટ કરી શકાય છે અને મિકેનિકલી રીતે કામ કરી શકે છે.\nએપલ foldable ડિઝાઇન ખ્યાલો\nકેટલાક અન્ય કરતા સ્પષ્ટ રીતે સરળ છે – માત્ર બે ભાગો લો, તેમને એકસાથે જોડો અને એક તરફ એક ફોલ્ડબલ ડિસ્પ્લે સ્લેપ કરો. તેમ છતાં, ઉપકરણ સંપૂર્ણપણે બંધ થઈ જાય તે પછી વધારાની “પ્રદર્શન” સમાપ્ત થાય તેવો પ્રશ્નનો પ્રશ્ન છોડે છે. ચિત્રના પ્રથમ દંપતિમાં વધારે પડતી મહત્વાકાંક્ષી ડિઝાઇન બતાવે છે, કારણ કે વર્તમાન ફોલ્ડબલ પેનલ તક એટલી આત્યંતિક કોણ અને નાના વ્યાસની નજીક ન આવી શકે.\nતમે જેનો અંત લાવવો વધુ સંભાવના છે તે સહેજ અણગમો લૂપ છે, જે આકૃતિ9પરની એક જેવી છે. તરત જ માઇક્રોસૉફ્ટ સપાટી ઉપકરણો સાથે એસોસિએશનોને ઇન્વેસ્ટ કરશે. પરંતુ માત્ર કારણ કે તમારે વર્તમાન ટેકની મર્યાદામાં કામ કરવા માટે વળાંક સમાવવાની જરૂર પડી શકે છે, તેનો અર્થ એ નથી કે તમારે અજાણતાં બંધ થતાં ઉપકરણને સમાપ્ત કરવું પડશે.\nબાકીના ઉપકરણની બહારની ડિસ્પ્લે લપેટી હોવાનું એક સ્પષ્ટ ઉકેલ છે. એવું લાગે છે કે ડિવાઇસ ઉત્પાદકોમાં સૌથી પ્રારંભિક અપનાવનારાઓ હાલમાં તરફ ગુરુત્વાકર્ષણ કરે છે.\nઆ તે છે જ્યાં હિંગે ડિઝાઇન ખરેખર રમવાની શરૂઆત કરે છે. તમે મલ્ટિ-લિંક એસેમ્બલી દ્વારા ખરેખર રસપ્રદ ઘટક સ્થિતિ પ્રાપ્ત કરી શકો છો.\nપછી જુદી જુદી જાડાઈ અને સુગમતા સાંધાને સાંધા આપવાનો વધુ રસપ્રદ શક્યતા છે. આ તે છે જ્યાં સામગ્રી પસંદગી અને વળાંક ખરેખર રમતમાં આવે છે.\nઅને કોણ કહે છે કે ઉપકરણને કોઈપણ રીતે સપ્રમાણ હોવું જોઈએ. એપલના ચિત્રમાં એક “પેનલ અપ” અને તાણ-આધારિત ડિઝાઇન્સ હોવાનું જણાય છે, ક્યાં તો પેનલને પકડીને અથવા તેને નિયંત્રિત રીતે નિયંત્રિત કરીને, સ્લાઇડ અથવા રોલ કરો.\nઅને તે ધ્યાનમાં લેવું યોગ્ય છે કે ક્યુપરટિનો પોતે બે ડિસ્પ્લે સેગમેન્ટ્સમાં મર્યાદિત નથી. કેટલીક ડિઝાઇન્સ સ્પષ્ટ રીતે ત્રણ ભાગ બતાવે છે.\nઆની ગોઠવણ દેખીતી રીતે સ્માર્ટફોન્સના ક્ષેત્રની બહાર સારા ઉપયોગને શોધી શકે છે અને સંભવતઃ ભવિષ્યના આઇપેડ અથવા મેકબુક ચેસિસના મુખ્ય ભાગમાં હોઈ શકે છે. કોણ જાણે.\nએક બાબત ખાતરી માટે છે છતાં, સ્થિર કંટાળાજનક અને પુનરાવર્તિત ડિઝાઇનના દિવસો ઝડપથી અંત તરફ દોરવામાં આવે તેવું લાગે છે. વધુ સારું અથવા ખરાબ માટે, તે છે.\nસોર્સ | વાયા\nPrevious Previous post: ટીસીએલ ફોલ્ડિબલ ડિઝાઇન પર કામ કરે છે જે 11 વર્ષના જૂના ખ્યાલને સાચી બનાવશે – ફોન એરેના\nNext Next post: વ્હોટઅપ આગામી લક્ષણો: ગ્રુપ આમંત્રણ, વ્હોટઅપ ડાર્ક મોડ, ફિંગરપ્રિન્ટ લોક અને વધુ – ટાઇમ્સ નાઉ


brother killed brother Property Dispute varansi uttar pradesh ap – News18 Gujarati\nનાનો ભાઈ અને તેની પત્ની ખુશ્બુની ફાઈલ તસવીર\nuttar pradesh news: રવિવારે નાના બાળકને ખવડાવવું ખુશ્બૂ અને તેના પતિને ભારે (husband wife) પડી ગયું હતું. મોટા ભાઈએ આ અંગે વાંધો ઉઠાવતા ગાળા-ગાળી (cuss words) કરવાનું શરુ કર્યું હતું.\nવારાણસીઃ ઉત્તર પ્રદેશના (uttar pradesh news) વારાણસીમાં (varanasi news) સંપત્તીના વિવાદમાં સંબંધોની હત્યાની (Property Dispute)ચકચારી ઘટના બની હતી. અહીં મોટાભાઈએ પોતાના નાનાભાઈ અને તેની પત્નીને હથોડાના (Hammers attack) પ્રહારો કરીને હત્યા કરી દીધી હતી. પરિવારમાં થયેલા આ ડબલ મર્ડરથી (double murder) હડકંપ મચી ગયો હતો. હત્યાનો આરોપી (murder) ઘટનાને અંજામ આપીને ફરાર થઈ ગયો હતો. ઘટનાની જાણ થતાં પોલીસ ઘટના (police) સ્થળે પહોંચીને દાશોનો કબ્જો મેળવી પોસ્ટમોર્ટ માટે મોકલી દીધી હતી.\nમળતી માહિતી પ્રમાણે આ ઘટના વારાણસીના લોહતા પોલીસ સ્ટેશન વિસ્તારમાં આવતા રહીમપુરા વિસ્તારની નવી વસાહતનો છે. જ્યાં મુન્ના નામના વ્યક્તિને પોતાના નાના ભાઈ નિસાર અને તેની પત્ની ખુશ્બૂની હત્યા કરી દીધી હતી. આ ઘટનાથી સનસની ફેલાઈ હતી. માહિતી મળતા પોલીસ પણ ઘટના સ્થળે પહોંચી હતી.\nપોલીસ તપાસમાં જે મામલો સામે આવ્યો એ તથ્યએ બધાને ચોંકાવી દીધા હતા. હત્યા પાછળ સંપત્તી વિવાદ છે. જેને લઈને મોટાભાઈએ પોતાના નાનાભાઈ અને તેની પત્નીની હત્યા કરી દીધી હતી.\nમાનવામાં આવી રહ્યું છેકે બંને ભાઈઓ વચ્ચે સંપત્તીને લઈને વિવાદ ચાલી રહ્યો હતો. રવિવારે નાના બાળકને ખવડાવવું ખુશ્બૂ અને તેના પતિને ભારે પડી ગયું હતું. મોટા ભાઈએ આ અંગે વાંધો ઉઠાવતા ગાળા-ગાળી કરવાનું શરુ કર્યું હતું.\nજ્યારે નાના ભાઈએ રોક્યો તો તેણે હથોડા વડે પ્રહાર કર્યો હતો. જેના કારણે તેનું મોત નીપજ્યું હતું. પત્ની ખુશ્બૂ પણ બચાવવા માટે પડતા તે પણ ઘાયલ થઈ હતી. ખુશ્બૂને હોસ્પિટલ લઈ જવાઈ તો ડોક્ટરોએ તેને મૃત જાહેર કરી હતી.\nએડીજી બ્રિજ ભૂષણે જણાવ્યું હતું કે ભાઈ અને તેની પત્નીની હત્યા કરીને મુન્ના ઘટના સ્થળેથી ફરાર થઈ ગયો હતો. ઘટના સ્થળે પહોંચીને પોલીસે હત્યામાં ઉપયોગમા લેવાયેલો હથોડો જપ્ત કર્યો હતો. ટૂંક સમયમાં મુન્નાને પોલીસ પકડી લેશે.\nFirst published: September 26, 2021, 23:04 IST\nCrime newsmurder caseUttar Pradesh News


article by mannu shekhchalli|મન્નુ શેખચલ્લી - રઘલાનું ધાબળાદાન!, Biography & Columns, મન્નુ શેખચલ્લી Gujarati Article on Current Affairs, Humor, Love, Religion\nદૂરથી કાર આવતી દેખાઈ કે તરત રઘલાએ દાંત કકડાવવાના શરૂ કરી દીધા.\nધાબળાનું દાન લેવામાં રઘલાની માસ્ટરી હતી. શિયાળો આવે એના પંદર દિવસ પહેલાં જ એ દાઢી વધારવાનું ચાલુ કરી દેતો. ફાટેલા શર્ટની નીચે ગરમ સ્વેટર પહેરીને, લઘરવઘર પાયજામાની નીચે બૈરીનાં ચપોચપ ‘લેગિંગ્સ’ ચડાવીને તે એવી ફૂટપાથ ઉપર સૂઈ જતો, જ્યાં મ્યુનિસિપાલિટીની લાઇટનું અજવાળું હોય.\nરઘલાએ ફોન લગાડ્યો, ‘ભીખલા, એક મેડમ ફ્લાયઓવર બાજુ ધાબળા વહેંચવા આવે છે. આપડી ગેંગને બોલાઈ લે.’\nરાતના સાડા બાર વાગી ગયા હતા. રઘલાને દૂરથી કારની હેડલાઇટ નજરે પડી કે તરત એની ધીમી સ્પીડ જોઈને એ સમજી ગયો કે કોઈ દાનેશ્વરી ‘ધાબળાદાન’ કરવા નીકળ્યો છે.\nરઘલો ટૂંટિયું વળીને દાંત કકડાવતો રહ્યો. કાર નજીક આવીને ઊભી રહી. અંદરથી એક ગોરાં સરખાં ગોળમટોળ મેડમ બહાર આવ્યાં. એની પાછળ એમનો ડ્રાઇવર કમ સહાયક હાથમાં ધાબળાઓની થપ્પી લઈને આવ્યો. જેવાં પેલાં મેડમ નજીક આવ્યાં કે તરત જ રઘલાએ આંખો મીંચી દીધી. દાંત કકડાવતા, શરીરને એવી રીતે આંચકીઓ આપવા માંડી કે જાણે ઠંડીનો પારો5ડિગ્રીથી ઊતરીને અચાનક માઇનસ5પર પહોંચી ગયો હોય.\nમેડમ આવ્યાં. ધાબળો ઓઢાડ્યો. રઘલાએ સહેજ હલનચલન કર્યું. પછી ધીમે રહીને આંખો ઉઘાડી. દયામણી નજરે તે મેડમને જોઈ રહ્યો. મેડમની આંખોમાં પણ દાન કર્યાનો સંતોષ ચમકી રહ્યો. પછી મેડમે આમતેમ નજર દોડાવીને ડ્રાઇવરને પૂછ્યું, ‘અહીં બીજું કોઈ નથી?’\nડ્રાઇવર બોલ્યો, ‘મેડમ, પેલા ફ્લાયઓવરની નીચે ઘણા હોય છે. આ બિચારાને ત્યાં જગા નહીં મળી હોય એટલે અહીં એકલો સૂતો લાગે છે.’\n‘ઠીક છે. તો ત્યાં લઈ લો.’\nમેડમ અને ડ્રાઇવર ગયાં કે તરત ધાબળાની અંદર જ ઘૂસેલો રહીને રઘલાએ ફોન લગાડ્યો.\n‘ભીખલા, એક મેડમ ફ્લાયઓવર બાજુ ધાબળા વહેંચવા આવે છે. આપડી ગેંગને બોલાઈ લે.’\nકાર ઉપડી કે રઘલો ધાબળો ઉછાળીને બેઠો થઈ ગયો! રોડના છેડે અંધારામાં રાખેલી બાઇકને કિક મારીને તે બુલેટની માફક વછૂટ્યો. મેડમની કાર ફ્લાયઓવર પાસે પહોંચે એ પહેલાં તો તે તેની ગેંગના ચાર જણાની જોડે ફટાફટ ફાટેલી ચાદર ઓઢીને ઊંઘી ગયો.\nઆ વખતે એણે દાંત ના કકડાવ્યા. મોઢું પણ ના બગાડ્યું. ઊલટું મોં ચાદર નીચે સંતાડી રાખ્યું. મેડમ આવ્યાં. વારાફરતી આઠ-દસ ઠૂંઠવાતા દેહને ધાબળા ઓઢાડીને પરમ સંતોષની લાગણી સાથે તે વિદાય થયાં.\nહજી એ કારની ટેઇલ-લાઇટ દેખાતી બંધ થાય એ પહેલાં તો રઘલો ફરી ઉછળ્યો. તેની ગેંગના ચારે ચાર માણસો પાસેથી ધાબળા છીનવી લીધા. એની ગડી વાળતાં ભીખલાને પૂછ્યું, ‘કારનું નવું લોકેશન શું છે?’\n‘બોસ, આઇડિયા નથી!’ માથું ખંજવાળતો ભીખલો બોલ્યો. રઘલાએ એને એક લાફો રસીદ કરી દીધો. ‘હરામખોર! એ બાઇની ડેકીમાં કમ સે કમ ત્રણ ડઝન ધાબળા હતા, એ પણ છસ્સો-છસ્સો રૂપિયાના હોય એવા! સાલા, કંઈ ભાન છે? કેટલા રૂપિયાનો માલ હાથથી ગયો?’\n‘માલ તો હજી હાથમાં છે, રઘલા!’\nએ અવાજ ભીખલાનો નહીં, ચંદુ હવાલદારનો હતો. એ ડંડો પછાડતો ફ્લાયઓવરથી બહાર આવ્યો. ‘સાલાઓ, તમને બધાને હું અહીં સૂવા દઉં છું તો કંઈ ઉપકાર નથી કરતો! ચલો, ધાબળા દીઠ પચાસ પચાસ રૂપિયા કાઢો.’\nથોડી આનાકાની, થોડી રકઝક, થોડી ગાળો અને બે-ચાર થપ્પડો પછી ચંદુ હવાલદાર બધા પાસેથી ધરાર 50-50 રૂપિયા ઉઘરાવીને ગયો. રઘલાને થયુ઼ં, સાલું, આજનો ધંધો તો પતી ગયો. હવે શું? એણે ઘરે જવા માટે બાઇકને કિક મારી...\nઘરે જઈને રઘલાએ કબાટ ખોલ્યું. અંદર રાખેલા ધાબળાનો સ્ટોક ગણ્યો. ખાસ્સા 80 જેટલા ધાબળા ભેગા થઈ ગયા હતા. રઘલાએ વિચાર્યું, ‘શિયાળાની ઠંડી હવે દસેક દિવસથી વધારે નહીં ટકે. એ પછી તો સાલી છેક આવતી સિઝન સુધી રાહ જોવી પડશે. પણ... પણ...’\nપ્રોબ્લેમ એ હતો કે જે ધાબળાના વેપારીને તે પોતાનું ‘કલેક્શન’ વેચતો હતો એ ધનસુખલાલ મહા ખડૂસ હતો. 300 રૂપિયાની કિંમતના ધાબળા ‘બાય-બેક’માં લઈને તે કદી 75 રૂપિયાથી વધારે નહોતો આપતો. રઘલા પાસે કમ સે કમ 10-12 હજારનો માલ હતો. પોતાની ગેંગના છોકરાઓની ડેઇલી ‘હાજરી’ અને ચંદુ હવાલદારનો હપ્તો કાપ્યા પછી જો 8-9 હજારની રોકડી ના થાય તો આ ધંધો કરવાનો મતલબ શું? અચાનક રઘલાના દિમાગમાં લાઇટ ઝબકી. ‘યાર, જે શેઠાણીઓ આપણને ધાબળા ઓઢાડવા માટે આવે છે એમને જ આ માલ વાજબી ભાવે ના આપી દેવાય?’\nબસ, એ દિવસથી રઘલાએ દિવસના ટાઇમે બાઇક વડે ‘રેકી’ કરવાની ચાલુ કરી દીધું. જે મેડમો, સજ્જનો અને કાકાઓ રાતના ધાબળા ઓઢાડવા આવતા હતા એમની તલાશ ચાલુ કરી.\nએમ કરતાં કરતાં રઘલાને એક ‘લોટરી’ લાગી ગઈ! જી હા, આ એક NGO સંસ્થા હતી!\nપેલી રાત્રે જે ગોરાં સરખાં ગોળમટોળ મેડમ તેને ધાબળો ઓઢાડી ગયાં હતાં તે અહીંનાં કોઈ ‘મોટાં માણસ’ હતાં. હવે રઘલાએ પૂરી તૈયારી કરવા માંડી ‘સેલ્સમેન’ બનવાની!\nરઘલાએ તેનું શિયાળુ ‘સિઝનલ’ દાઢું છોલી નાખ્યું. વાળને સારી સ્ટાઇલમાં કપાવડાવ્યા. કોલેજના સ્ટુડન્ટો વાપરે છે એવી ખભે લટકાવવાની બેગમાં ધાબળાના વિવિધ ‘સેમ્પલો’ લઈને તે પહોંચી ગયો.\n‘મેડમ, તમે જે ધાબળા ગરીબોને ઓઢાડો છો ને, એ જ ધાબળા, એ જ ક્વોલિટીમાં, એ જ ફિનિશિંગમાં ડાયરેક્ટ લુઘિયાણાથી હું મંગાવીને વેચું છું. તમને જે ધાબળો 600માં પડે છે એ હું તમને 400માં અપાવું. તમને બહુ સસ્તું પડશે!’\nબસ, આ જ રઘલાની પહેલી ભૂલ હતી. તે ‘સસ્તું’ શબ્દ દસ-બાર વાર બોલ્યો! સામે બેસેલી મેડમોનાં મોં ‘સસ્તું’ સાંભળતાં જ વંકાઈ ગયાં. પછી ઠાવકું મોઢું રાખીને તેમણે કહી દીધું. ‘કંઈ હશે તો તમને જણાવીશું, ઠીક છે?’\nરઘલો નિરાશ થઈને બહાર નીકળ્યો. સામે ખડૂસ વેપારી ધનસુખલાલ અને હવાલદાર ચંદુ ઊભા હતા! રઘલો કંઈ વિચારે એ પહેલાં તો ચંદુ હવાલદારે એને ડંડે ડંડે ઝૂડવા જ માંડ્યો! રઘલાની ચીસો સાંભળીને NGOની મહિલાઓ બહાર આવી ગઈ. ‘શું થયું? શું થયું?’\nરઘલાની ચીસો અને ચંદુ હવાલદારના ડંડાની ધબાબધી વચ્ચે વેપારી ધનસુખલાલે ઊંચા અવાજે આખા એરિયાને સંભળાય એ રીતે ઘાંટો પાડ્યો, ‘આ સાલો ચોર છે! ફૂટપાથ પર સૂતેલા ગરીબ લોકોના ધાબળા ચોરી જાય છે! જુઓ...’\nધનસુખલાલે રઘલાના ઝોલામાંથી ધાબળાનાં ‘સેમ્પલો’ કાઢીને હવામાં ઉછાળ્યાં. એ જોઈને પેલાં ગોરાં સરખાં ગોળમટોળ બહેન બોલી ઊઠ્યાં, ‘હાઇલા! આ તો મેં જ આપેલા ધાબળા છે!’\nએ રાતે રઘલાને હવાલાતમાં સાચુકલી ઠંડી લાગી.


ચીન ફરી એકવાર ચંદ્ર પર પહોંચ્યું: સફળતાપૂર્વક ઉતાર્યું અંતરિક્ષયાન\nચાંગ ઇ-૫ અંતરિક્ષ યાનનો ઉદ્દેશ્ય પહેલાથી અસ્પષ્ટીકૃત ક્ષેત્રથી ચંદ્રના ખડક અને ધૂળના ૪ પાઉન્ડને એકત્ર કરવાનો છે\nબીજિંગ,તા.૨: ચીનએ અંતરિક્ષમાં ફરી એકવાર મોટી સફળતા મેળવી છે. ચીને મંગળવારે અંતરિક્ષયાન ચાંગ ઈ-૫ને સફળતાપૂર્વક ચંદ્રની સપાટી પર ઉતાર્યું છે. ચંદ્રની સપાટી પર ચાંગ ઈ-૫ના ઉતાર્યા બાદ ચીનની નેશનલ સ્પેસ એડમિનિસ્ટ્રેશને કહ્યું કે, આ અંતરિક્ષયાન ચંદ્રની સપાટી પર પૂર્વ નિર્ધારિત સ્થળની બિલકુલ પાસે ઉતર્યું છે. આ યાન ચંદ્રની સપાટીથી નમૂનાઓને એકત્ર કરશે.\nચીનના ઈતિહાસમાં આવું પહેલીવાર થયું છે કે ચંદ્રના નમૂનાઓને એકત્ર કરવા માટે ચાંગ ઈ-૫ નામના મિશનના માધ્યમથી સપાટી પર એક રોબોટને ઉતારવામાં આવ્યો હોય. તે ચંદ્રના નમૂનાઓને એકત્ર કરશે અને પૃથ્વી પર પરત ફરશે.\nસ્પેસ એડમિનિસ્ટ્રેશન તરફથી કહેવામાં આવ્યું છે કે ચાંગ ઇ-૫ અંતરિક્ષ યાનનો ઉદ્દેશ્ય પહેલાથી અસ્પષ્ટીકૃત ક્ષેત્રથી ચંદ્રના ખડક અને ધૂળના ૪ પાઉન્ડને એકત્ર કરવાનો છે. એવું કહેવામાં આવી રહ્યું છે કે આ નમૂનાઓ દ્વારા ચંદ્રની અગાઉની જવાળામુખી ગતિવિધિઓ વિશે નવી જાણકારી મળી શકે છે. ચીનનું આ મિશન સફળ થાય છે તો તે અમેરિકા અને સોવિયત સંઘ બાદ મૂન – રોકના નમૂનાઓને પૃથ્વી પર લાવનારો ત્રીજો દેશ બની જશે.\nસ્પેસ એડમિનિસ્ટ્રેશન તરફથી કહેવામાં આવ્યું છે કે ચાંગ ઈ-૫ અંતરિક્ષ યાનનો ઉદ્દેશ્ય પહેલાથી અસ્પષ્ટીકૃત ક્ષેત્રથી ચંદ્રના ખડક અને ધૂળના ૪ પાઉન્ડને એકત્ર કરવાનું છે. આ એક જવાળામુખીય મેદાન છે જેને મોન્સ રૂમર કહેવામાં આવે છે. એવું કહેવામાં આવી રહ્યું છે કે આ નમૂનાઓ દ્વારા ચંદ્રની અગાઉની જવાળામુખીય ગતિવિધિઓ વિશે જાણકારી મળી શકે છે.\nઆ યાનને ચંદ્રની સપાટી પર પહોંચવા માટે ચીનના શકિતશાળી લોંગ માર્ચ-૫ રોકેટનો ઉપયોગ કરવામાં આવ્યો છે. આ રોકેટ તરલ કેરોસિન અને તરલ ઓકિસજનની મદદથી ચાલે છે. આ મિશન દ્વારા ચીન ચંદ્ર વિશે જાણકારી વધારશે અને ત્યાં માનવ વસાહતો ઊભી કરવામાં મદદ મળશે.


daily astrology predictions of 25 February 2021, Ajai Bhambi | ગુરુવારે વૃશ્ચિક જાતકો ભાવનાઓમાં વહીને પોતાનું જ નુકસાન કરી શકે છે, હ્રદયની જગ્યાએ દિમાગથી કામ લેવું - Divya Bhaskar\nDaily Astrology Predictions Of 25 February 2021, Ajai Bhambi\nગુરુવારનું રાશિફળ:ગુરુવારે વૃશ્ચિક જાતકો ભાવનાઓમાં વહીને પોતાનું જ નુકસાન કરી શકે છે, હ્રદયની જગ્યાએ દિમાગથી કામ લેવું\n25 ફેબ્રુઆરીએ ચાર-ચાર શુભ યોગ, 12 રાશિ માટે કેવો રહેશે દિવસ\nગુરુવાર, 25 ફેબ્રુઆરીના રોજ બપોરે 1.37 વાગ્યા સુધી પુષ્ય નક્ષત્ર રહેશે. ત્યારબાદ આશ્લેષા નક્ષત્ર શરૂ થશે. શુભ તથા અમૃત એમ બે શુભ યોગ બની રહ્યાં છે. ગુરુવાના રોજ સર્વાર્થ સિદ્ધિ તથા અમૃત સિદ્ધિ યોગ પણ છે. એટલે કે 25 ફેબ્રુઆરીએ ચાર શુભ યોગનો સંયોગ બની રહ્યો છે. આ યોગમાં શરૂ કરવામાં આવેલા કામોમાં જલદીથી સફળતા મળશે. આ દિવસે ચંદ્ર કર્ક રાશિમાં રહેશે. ભગવાન વિષ્ણુની પૂજા કરીને 'ઓમ નમો ભગવતે વાસુદેવાય'નો મંત્રજાપ કરવો. ગુરુ ગ્રહ માટે ચણાની દાળનું દાન કરો. ભગવાન શિવને બેસનના લાડવાનો ભોગ ધરાવો.\n25 ફેબ્રુઆરી, ગુરુવારનો દિવસ તમારા માટે કેવો રહેશે તે અંગે જાણીતા જ્યોતિષી ડો. અજય ભામ્બીના જણાવ્યા પ્રમાણે તમારી રાશિ મુજબ.\nપોઝિટિવઃ- આજે ગ્રહ ગોચર તથા પરિસ્થિતિઓ તમારા લાભનો માર્ગ રમી રહી છે. માત્ર વધારે મહેનત અને એકાગ્રતાની જરૂરિયાત છે. તમે તમારી યોગ્યતા અને આવડતના બળે ઘર તથા સમાજમાં યોગ્ય સ્થાન પ્રાપ્ત કરી શકશો.\nનેગેટિવઃ- કોઇ પ્રિય વ્યક્તિ દ્વારા તમને અશુભ સમાચાર મળી શકે છે, જેના કારણે મન પરેશાન રહેશે. કોઇપણ નિર્ણય ઉતાવળમાં તથા ભાવુકતામાં લેશો નહીં. મિત્રો તથા સંબંધીઓ તમારા કાર્યોમાં વિઘ્નો પેદા કરી શકે છે.\nવ્યવસાયઃ- વ્યવસાયિક ગતિવિધિઓ થોડી ધીમી રહેશે.\nલવઃ- ઘરની વ્યવસ્થાને લઇને પતિ-પત્ની વચ્ચે થોડો મતભેદ થઇ શકે છે.\nપોઝિટિવઃ- આજે સમય મિશ્રિત ફળદાયક છે. દિવસની શરૂઆત સારી રહેશે. તમારા મહત્ત્વપૂર્ણ કામ ઉપર વિશેષ ધ્યાન આપો. કોઇ લક્ષ્યની પ્રાપ્તિમાં ભાઇઓનો પૂર્ણ સહયોગ પ્રાપ્ત થશે. જ્ઞાન-વિજ્ઞાનના ક્ષેત્રમાં વિદ્યાર્થીઓનો રસ જળવાયેલો રહેશે.\nનેગેટિવઃ- બપોર પછી સ્થિતિ થોડી બદલાઇ શકે છે. ધૈર્ય અને સંયમથી તમે સમસ્યાને કાબૂમાં કરી લેશો. ઘરમાં કામ વધારે હોવાના કારણે પોતાના ઉપર વધારે ધ્યાન આપી શકશો નહીં.\nવ્યવસાયઃ- વ્યવસાયને લગતા મામલાઓમાં થોડા ફેરફારની જરૂરિયાત રહેશે.\nસ્વાસ્થ્યઃ- ગળામાં કોઇ પ્રકારનું ઇન્ફેક્શન થઇ શકે છે.\nપોઝિટિવઃ- ગ્રહ સ્થિતિ જીવનમાં થોડો પોઝિટિવ પરિવર્તન લાવી રહી છે. જેનાથી તમને સારી સફળતા પ્રાપ્ત થશે. રાજનૈતિક અને સામાજિક ક્ષેત્રમાં તમારી સક્રિયતા અને વર્ચસ્વ વધશે. તમે તમારી ફિટનેસ ઉપર પણ સમય પસાર કરશો.\nનેગેટિવઃ- તમારા બનતાં કાર્યોમાં મોટાભાગે મુશ્કેલીઓ આવવાથી તમે ગુસ્સે થઇ શકો છો. તમારી નકારાત્મક વાતો ઉપર કાબૂ મેળવવું આજે તમારા માટે યોગ્ય રહેશે. આજે મામા પક્ષ તરફથી થોડો વાદ-વિવાદ થવાની શક્યતા છે.\nવ્યવસાયઃ- કાર્યક્ષેત્રમાં યોગ્ય વ્યવસ્થા જળવાયેલી રહેશે.\nલવઃ- કોઇ વિપરિત લિંગના વ્યક્તિ સાથે મુલાકાત તમને તરોતાજા કરી શકે છે.\nપોઝિટિવઃ- તમારા કોઇ નજીકના સંબંધી સાથે છેલ્લાં થોડા સમયથી ચાલી રહેલી ગેરસમજ દૂર થશે તથા આશાની નવી કિરણનો ઉદય થશે. સંપત્તિ અને ભાગલાને લગતા વિવાદ કોઇની દખલ દ્વારા સરળતાથી ઉકેલાઇ જશે.\nનેગેટિવઃ- કોઇપણ કામને કરવામાં ઉતાવળ ન કરો, પહેલાં તેના દરેક સ્તર અંગે યોગ્ય ચર્ચા-વિચારણાં કરો. યુવા વર્ગ પ્રેમ પ્રસંગોમાં પડીને પોતાના અભ્યાસ અને કરિયર સાથે કોઇપણ પ્રકારનો સમજોતો ન કરો.\nવ્યવસાયઃ- શેરબજાર તથા તેજી-મંદી જેવી ગતિવિધિઓમાં ભૂલથી પણ રૂપિયાનું રોકાણ કરશો નહીં.\nલવઃ- તમારી પરેશાનીઓમાં પરિવારના લોકોનો પૂર્ણ સહયોગ રહેશે.\nસ્વાસ્થ્યઃ- વાહન સાચવીને ચલાવવું,\nપોઝિટિવઃ- ફાલતૂની ગતિવિધિઓથી ધ્યાન હટાવીને તમારા કાર્યો ઉપર યોગ્ય ધ્યાન આપો. સમય અનુકૂળ છે, તેનો ભરપૂર ઉપયોગ કરો. ઘરનું વાતાવરણ યોગ્ય જળવાયેલું રહેશે. પાડોસમાં કોઇ ધાર્મિક સમારોહમાં જવાથી લોકો સાથે હળવા-મળવાનું થઇ શકે છે.\nનેગેટિવઃ- કોઇ-કોઇ સમયે તમારું મન નાની-નાની વાતોને લઇને વિચલિત રહી શકે છે. તમારી મનઃસ્થિતિ ઉપર નિયંત્રણ રાખવું જરૂરી છે, કેમ કે તમારી પરેશાનીઓનો નકારાત્મક પ્રભાવ તમારા પરિવાર ઉપર પણ પડશે. ભાઇઓ સાથે સંબંધોમાં કડવાશ આવે નહીં તેનું ધ્યાન રાખો.\nવ્યવસાયઃ- સ્ત્રી વર્ગ સાથે જોડાયેલાં વેપાર સફળ રહેશે.\nલવઃ- જીવનસાથી સાથે સંબંધ ભાવનાત્મક રહેશે.\nસ્વાસ્થ્યઃ- પેટને લગતી મુશ્કેલીઓથી રાહત મેળવવા માટે ખાનપાન અને દિનચર્યાને સંયમિત રાખવી.\nપોઝિટિવઃ- આજે વારસાગત સંપત્તિ કે વસીયત સાથે જોડાયેલાં મામલાઓ ઉકેલાઇ શકે છે, એટલા માટે કોશિશ કરતાં રહો. તમારા વ્યક્તિગત કાર્યોને પૂર્ણ કરવામાં પણ ધ્યાન આપો. સમય અનુકૂળ છે તમને ચોક્કસ સફળતા મળશે. ઘરમાં કોઇ ધાર્મિક આયોજનથી પોઝિટિવ ઊર્જા પ્રાપ્ત થશે.\nનેગેટિવઃ- કોઇ નજીકના સંબંધીનો નકારાત્મક વ્યવહાર તમને નિરાશ કરી શકે છે. તમારી દરેક યોજનાને ગુપ્ત જ રાખો. નહીંતર કોઇ તેનો ખોટો ફાયદો ઉઠાવી શકે છે. ધનને લગતી લેવડ-દેવડ કરતી સમયે સાવધાની રાખો.\nવ્યવસાયઃ- કાર્યક્ષેત્રમાં કર્મચારીઓ ઉપર વધારે વિશ્વાસ ન કરો.\nલવઃ- પતિ-પત્ની એકબીજાના તાલમેલ દ્વારા ઘરના વાતાવરણને સુખદ જાળવી રાખશે.\nસ્વાસ્થ્યઃ- કામ વધારે રહેવાથી તણાવ અને ગુસ્સો હાવી થઇ શકે છે.\nપોઝિટિવઃ- ઘર-પરિવારની સુખ-સુવિધાનું ધ્યાન રાખવું તથા દેખરેખ કરવામાં તમારો વધારે સમય પસાર થશે. કોઇ સામાજિક ગતિવિધિમાં તમારું ઉત્તમ યોગદાન રહેવાના કારણે તમને સન્માન પણ મળશે. આર્થિક પરેશાનીઓમાં કોઇ મિત્રની મદદ કરવા માટે તમે તૈયાર રહેશો.\nનેગેટિવઃ- તમારા વિચારોમાં નેગેટિવ હોવાના કારણે થોડા લોકો તમારાથી પરેશાન થઇ શકે છે, એટલે સમય પ્રમાણે તમારા વ્યવહાર અને વિચારોમાં પણ લચીલાપણું જાળવી રાખવું જરૂરી છે.\nવ્યવસાયઃ- વ્યપારિક ગતિવિધિઓ યોગ્ય રીતે ચાલતી રહેશે.\nલવઃ- પરિવારનું વાતાવરણ સુખદ રહેશે.\nસ્વાસ્થ્યઃ- વાતાવરણમાં ફેરફારના કારણે એલર્જી અને ઉધરસ રહેશે.\nપોઝિટિવઃ- આજે હ્રદયની જગ્યાએ દિમાગથી કામ લો. ભાવનાઓમાં આવીને તમે તમારું નુકસાન કરી શકો છો. બાળકોના ભવિષ્યને લગતી થોડી યોજનાઓ બનશે તથા રોકાણને લગતા કાર્યો પણ સંપન્ન થશે. હિંમત અને સાહસ દ્વારા અસંભવ કાર્યને પણ સરળતાથી શક્ય બનાવી લેશો.\nનેગેટિવઃ- કોઇ નજીકના સંબંધી સાથે સામાન્ય વાતમાં વિવાદ થઇ શકે છે. જેની અસર પારિવારિક સંબંધો ઉપર પણ પડશે. કોઇપણ જોખમી કાર્યો કરતાં પહેલાં તેના બધા પરિબળો ઉપર વિચાર કરો.\nવ્યવસાયઃ- કામકાજનું વાતાવરણ તમારા પક્ષમાં રહેશે.\nસ્વાસ્થ્યઃ- વધારે ભાગદોડના કારણે થાક અને માથાનો દુખાવો રહેશે.\nપોઝિટિવઃ- આજે તમે તમારા રસને લગતા કાર્યોને કરવાથી ખુશ રહેશો. બાળકોની કોઇ સમસ્યાનો ઉકેલ શોધવામાં પણ તમારો સહયોગ પોઝિટિવ રહેશે. પ્રોપર્ટીની ખરીદદારી અને વેચાણને લગતી યોજનાઓ સફળ થશે.\nનેગેટિવઃ- આળસ હાવી થવાથી તમારા અનેક મહત્ત્વપૂર્ણ કામ અટકી શકે છે. ખોટી ગતિવિધિઓમાં ખર્ચ વધારે રહેશે. આ સમયે કોઇને પણ રૂપિયા વધારે આપશો નહીં.\nવ્યવસાયઃ- પરિસ્થિતિ અનુકૂળ છે. જો કોઇ વ્યવસાયમાં પાર્ટનરશિપની યોજના બની રહી છે તો તેના ઉપર તરત અમલ કરો.\nલવઃ- કોઇ બહારના વ્યક્તિની દખલ તમારા ઘર-પરિવાર ઉપર હાવી થવા દેશો નહીં.\nસ્વાસ્થ્યઃ- માથાના દુખાવાની સમસ્યા રહેશે.\nપોઝિટિવઃ- જો ઘર બદલવાનું વિચારી રહ્યા છો તો આજે તે અંગે કોઇપણ કાર્યવાહી કરવા માટે સમય અનુકૂળ છે. યુવા વર્ગે પોતાના કરિયરને લગતા કોઇ શુભ સમાચાર મળી શકે છે. ઘરમાં નજીકના સંબંધીઓની અવર-જવર રહેશે.\nનેગેટિવઃ- તમારી બેદરકારીના કારણે થોડા બનતાં કાર્યોમાં મુશ્કેલી આવી શકે છે. આ સમયે કોઇપણ કામ કરતાં પહેલાં તેની રૂપરેખા બનાવી લેવી. મહત્ત્વપૂર્ણ કાર્યોને પ્રાથમિકતા આપો.\nવ્યવસાયઃ- વ્યવસાયિક ગતિવિધિઓમાં વધારે ધ્યાન આપવાની જરૂરિયાત છે.\nલવઃ- પરિવારનું વાતાવરણ સુખમય જળવાયેલું રહેશે.\nસ્વાસ્થ્યઃ- કબજિયાત અને ગેસની સ્થિતિથી રાહત મેળવવા માટે તમારા ખાનપાનને વ્યવસ્થિત રાખો.\nપોઝિટિવઃ- છેલ્લાં થોડા સમયથી તમે જે કાર્યોના કારણે પરેશાન થઇ રહ્યા હતાં આજે તેને લગતી કોઇ સમસ્યાનો ઉકેલ આવી જશે. કોઇ સમારોહમાં જવાનો અવસર પણ પ્રાપ્ત થઇ શકે છે તથા કોઇ મહત્ત્વપૂર્ણ વ્યક્તિ સાથે મુલાકાત તમારા માટે લાભદાયક સાબિત થશે.\nનેગેટિવઃ- કોઇ મિત્રની સલાહ તમારા માટે ખોટી સાબિત થઇ શકે છે. એટલે અન્ય લોકોની જગ્યાએ તમે તમારી કાર્યક્ષમતા ઉપર વિશ્વાસ રાખો. આવકની અપેક્ષાએ ખર્ચની સ્થિતિ વધારે રહેશે. મુશ્કેલ સમયે કોઇને કોઇ જગ્યાએથી રૂપિયા મળી શકે છે.\nવ્યવસાયઃ- સંપર્ક સૂત્ર કે મીડિયા તરફથી કોઇ મહત્ત્વપૂર્ણ કરાર પ્રાપ્ત થઇ શકે છે.\nસ્વાસ્થ્યઃ- વધારે કામના કારણે શારીરિક અને માનસિક થાકનો અનુભવ થઇ શકે છે.\nપોઝિટિવઃ- કોઇ ધાર્મિક સંસ્થામાં સેવાને લગતા કાર્યોમાં તમારું વિશેષ યોગદાન રહેશે. ક્યાંક મન પ્રમાણે પેમેન્ટ આવવાથી આર્થિક સ્થિતિ સારી થઇ જશે. સામાજિક સીમા પણ વધશે અને અનેક પ્રકારની ગતિવિધિઓમાં તમે વ્યસ્ત રહી શકો છો.\nનેગેટિવઃ- અન્ય લોકો ઉપર વધારે વિશ્વાસ કરવો તમારા માટે પરેશાનીનું કારણ બની શકે છે. એટલે સાવધાન રહેવું. કોઇપણ પ્રકારની અનિર્ણયની સ્થિતિ પરિવારના અનુભવી તથા વડીલ લોકોની સલાહ લેવી તમારા માટે હિતકારી રહેશે.\nવ્યવસાયઃ- વિદેશને લગતા વ્યવસાયમાં ફરી ગતિ આવશે.\nસ્વાસ્થ્યઃ- બ્લડ પ્રેશર અને ડાયાબિટિસના લોકોએ વિશેષ સાવધાની જાળવવી.\nક્વોટ: વિદ્યા વિના સુંદરતા અને યુવાની વ્યર્થ છે, વિદ્યાહીન વ્યક્તિ તે સુંદર ફૂલની જેમ હોય છે, જેમાં સુગંધ હોતી નથી\nપર્વ: 27 ફેબ્રુઆરીએ મહા મહિનાના સુદ પક્ષની છેલ્લી તિથિએ માઘી પૂનમ રહેશે, આ દિવસે નદીમાં સ્નાન અને દાન-પુણ્યની પરંપરા\nકથા: ક્યારેક-ક્યારેક લાંબા સમયગાળા પછી સફળતા મળે છે, એટલે ધૈર્ય જાળવી રાખવું જોઇએ\nમહા પૂર્ણિમા: માઘી પૂનમના દિવસે પવિત્ર નદીમાં સ્નાન કરવાથી માધવ પ્રસન્ન થાય છે, ધન, સંતાન અને મોક્ષના આશીર્વાદ આપે છે


પાસ કન્વીનર અલ્પેશ કથીરિયાએ આપ્યા ફરી આંદોલનના સંકેત, યુવાનો પરના કેસ પરત ખેંચવા કરી માંગ - जन मन INDIA\nગુજરાતના રાજકારણમાં દિવસેને દિવસે ગરમાવો આવી રહ્યો છે. વિધાનસભાની ચૂંટણીમાં આ વખતે ભાજપ અને કોંગ્રેસની સાથે સાથે આમ આદમી પાર્ટી પણ તમામ બેઠકો પર ચૂંટણી લડવાનું મન બનાવી ચુકી છે. ગુજરાતના રાજકારણમાં યુવાઓ પણ સક્રિય થતા જોવા મળી રહ્યા છે.\nત્યારે રાજદ્રોહ કેસમાં છેલ્લા કેટલાક મહિનાથી જેલમાં બંધ પાસ કન્વીનર અલપે્શ કથીરિયા હાલ સૌરાષ્ટ્રની મુલાકાતે છે. તેમણે સૌરાષ્ટ્રની મુલાકાત દરમિયાન આંદોલનના સંકેત આપ્યા છે. આવી સ્થિતિમાં હવે માનવામાં આવી રહ્યું છે કે, આગામી સમયમાં અલ્પે્શ કથીરિયા પણ કોઈ રાજકીય પક્ષ સાથે જોડાઈ શકે છે.\nઆંદોલનને લઈ અલ્પેશ કથીરિયાએ કહ્યું કે, પાટીદાર સમાજની માગ નહી સ્વીકારાય તો આંદોલન ચાલુ જ રહેશે. શહીદના પરિવારોને સરકારી નોકરી અને યુવાનો પરના કેસ પર ખેંચવાની પાટીદાર સમાજ માગ કરી રહ્યું છે. મહત્વનું છે કે, વર્ષ 2022માં ગુજરાત વિધાનસભાની ચૂંટણી નજીક આવી રહી છે. હાલમાં જેલમાંથી છૂટેલા અને ગુજરાત અને ખાસ કરીને સુરતના પાટીદાર આંદોલનના મોટા નેતા અલ્પેશ કથીરિયા હાલ દેવ દર્શનના બહાને સૌરાષ્ટ્ર પ્રવાસ પર છે.\nઆજે સાળંગપુર અને ગઢડા મંદીરે દર્શન કર્યા બાદ થયેલી મીડિયા સાથેની વાતચીતમાં તેમણે જો ન્યાય ન મળે તો આંદોલન ચાલુ રહેશે તેવું નિવેદન આપ્યું હતું. શહીદના પરિવારોને સરકારી નોકરી અને યુવાનો પરના કેસ પર ખેંચવાની પાટીદાર સમાજ માંગ કરી રહ્યો છે. ત્યારે આવનાર 2022ની ચૂંટણી પહેલા ફરી પાછું પાટીદાર આંદોલન ધમધમતું બને તો નવાઈ નહીં. કારણ કે હાર્દિક પટેલના કોંગ્રેસમાં ભળ્યા બાદ અલ્પેશ કથીરિયા પાટીદાર આંદોલનને પોતાના હાથમાં લઈ શકે છે અને પોતાની સૂઝબૂઝથી આંદોલન માટેની તૈયારી આ પ્રવાસ દરમિયાન જ કરતાં હોય તેવું મનાઈ રહ્યું છે.\nનીરજ ચોપરાઃ સોશિયલ મીડિયા પર મચાવી ધૂમ, 24 કલાકમાં થયા 20 લાખથી વધુ ફોલોઅર્સ


બેબી બંપ કે બેલી ફેટ? કાન્સમાં પ્રિયંકા ચોપરાને લઇને શરૂ થઇ ગઇ આવી ચર્ચાઓ - GSTV\nપ્રિયંકા ચોપરે કાન્સ ફિલ્મ ફેસ્ટિવલમાં ગુરુવારે ગ્લેમરસ અવતારમાં એન્ટ્રી કરી. પ્રિયંકા રેડ કાર્પેટ પર શિમરી બ્લેક અને મરૂન કલરના થાઇ હાઇ સ્લિટ ગાઉનમાં નજરે આવી. મેટ ગાલામાં પોતાનો જલવો વિખેર્યા બાદ પ્રિયંકાએ કાન્સમાં પણ ફેશનેબલ અવતારમાં ફેન્સને ઇમ્પ્રેસ કર્યા. તેવામાં સોશિયલ મીડિયા પર પ્રિયંકાના લુકને લઇને અલગ જ ચર્ચા શરૂ થઇ ગઇ છે.\nપ્રિયંકા ચોપરાએ જે ગાઉન પહેર્યુ હતું તેમાં તેનું બેલી ફેટ સ્પષ્ટપણે નજરે આવી રહ્યું હતું. તસવીરોમાં પ્રિયંકા ચોપરાનું પેટ અલગ નજરે આવી રહ્યું હતું. એક્ટ્રેસનો કાન્સ લુક સામે આવ્યાં બાદ પ્રિયંકાની પ્રેગનેન્સીને લઇને અનેક અટકળો શરૂ થઇ ગઇ છે.\nપ્રિયંકાની તસવીર પર અનેક યુઝર્સે કમેન્ટ કરી છે કે તે પ્રેગનેન્ટ છે. એક યુઝરે લખ્યું કે, મને લાગે છે કે પ્રિયંકા પ્રેગનેન્ટ છે. ત્યાં બીજા યુઝરે પૂછ્યું કે શું પ્રિયંકા પ્રેગનેન્ટ છે?\n#priyankachopra looks oh-so-glamorous at #cannes2019 ??❤ #hungryboo #hungryboodaily #priyanka #priyankachoprajonas\nA post shared by HUNGRYBOO US (@hungryboo_us) on May 16, 2019 at 11:33am PDT\nએક યુઝરે તો પ્રેગનેન્સીનું ઇમોજી બનાવીને લખ્યું કે પ્રિયંકા પ્રેગનેન્ટ છે. અન્ય એક યુઝરે લખ્યુ- બેબી બંપ? ઇન્સ્ટાગ્રામ પર એક ફેને લખ્યુ કે, ખરેખર પ્રિયંકા પ્રેગનેન્ટ જ છે.\nA post shared by HUNGRYBOO US (@hungryboo_us) on May 16, 2019 at 11:32am PDT\nજો કે આવું પહેલીવાર નથી બન્યું જ્યારે પ્રિયંકાની પ્રેગનેન્સીને લઇને ક્યાસ લગાવવામાં આવી રહ્યાં હોય. અગાઉ પણ ઘણીવાર પ્રિયંકાનું બેલીફેટ નજરે આવી ચુક્યું છે. ત્યારે નિક તથા મધુ ચોપરાએ આ ખબરોને ફગાવી દીધી હતી. જો કે તસવીરમાં પ્રિયંકાનું બેલી ફેટ છે કે બેબી બંપ તે સસ્પેન્સ તો હજુ યથાવત જ છે.\nહાલ તો પ્રિયંકા કે તેના પરિવાર તરફથી પ્રેગનેન્સીની અટકળો પર રિએક્શન આવ્યું નથી. જણાવી દઇએ કે પ્રિયંકા ચોપરા અને નિક જોનાસને બાળકો પ્રત્યે કેટલો પ્રેમ છે તે જગજાહેર છે. ઘણીવાર તેમણે એવા નિવેદનો પણ આપ્યાં છે જેમાં તેમનો બાળકો પ્રત્યેનો લગાવ ઝળકતો નજરે આવ્યો છે.\nખાતરની થેલીમાંથી વજન ઓછું થવાનો મામલો, ખુદ CM રૂપાણીએ સ્વીકાર કર્યો કે…\nઅમરેલી જીલ્લામાં ગાજવીજ સાથે વરસાદ, કેસર કેરીનાં ખેડૂતો ચિંતાતુર


આ સંપાદક સાથે આવે છે કે જે મૂળભૂત એક બદલે છે અને બનાવે છે કે જે tinyMCE પ્લગઇન છે તે લક્ષણો ઉમેરીને CSMs વધુ ઉપયોગી સંપાદક છે. લોકપ્રિય WYSIWYG સંપાદક વાપરી રહ્યા હોય ત્યારે તે ઉમેર્યું છબીઓ સરળ બનાવે છે. આ પલ્ગઇનની માત્ર જો TinyMCE સુધારાશે અને સ્ટાઇલીશ4આવૃત્તિઓ સાથે કામ કરે છે નો:. તે PHP, 5.x સાથે સર્વર જરૂર\nછબી પૂર્વાવલોકન: કડી એક છબી ઉમેરી રહ્યા હોય છે, પ્લગઇન ઇમેજ મેળવવા અને તમે ઉમેરી રહ્યા છે કે જે છબી ખાતરી છે કે જેથી એક પૂર્વદર્શન દર્શાવે છે.\nપરવાનગી: આ પ્લગિન રૂપરેખાંકન ફાઈલ છે config.php તમે ચિત્રો અપલોડ કરો અથવા ઈમેજો વ્યાખ્યાયિત લાઇબ્રેરી જોઈ શકો છો જે તે નક્કી કરવા માટે ઉપયોગ કરી શકો છો. કોઈ પરવાનગીઓ સાથે વપરાશકર્તા માત્ર લિંક્સ માંથી છબીઓ દાખલ કરી શકો છો.\nમલ્ટીપલ અપલોડ: તમે તેમને પસંદ અથવા draging અને છોડી દેવા દ્વારા એક જ સમયે બહુવિધ છબીઓ અપલોડ કરવા માટે સક્ષમ હશે.\nએજેક્સ અપલોડ કરો: અપલોડ લક્ષણ AJAX ઉપયોગ કરે છે અને અપલોડ તેથી જ્યારે કોઈ પાનું પ્રેરણાદાયક.\nફાઈલો તાજેતરની યાદી: તમે એક URL માંથી છબીઓ શામેલ અથવા અપલોડ કરો અથવા લાઇબ્રેરી માંથી તેમને વિચાર કરે છે, પ્લગઇન સત્રમાં તેમને બચાવે છે અને તમે તેમને તમે પ્લગઇન માટે સંવાદ ખોલો આગામી સમય જોવા માટે સમર્થ હોઈ શકે છે.\nએક છબી લાઇબ્રેરી વ્યાખ્યાયિત: સ્થાપન દરમ્યાન તમે ઇમેજ પુસ્તકાલય પાથ વ્યાખ્યાયિત કરવા માટે સક્ષમ હશે. આ તમે પણ ફાઈલો અપલોડ કરવામાં આવે છે જે ફોલ્ડર પ્લગઇન માંથી ઍક્સેસ કરી શકો છો અને ઈમેજો કે જે સાથે એક ફોલ્ડર હશે.\nલાઇબ્રેરી Subfolder પસાર: ગ્રંથાલયનો ફોલ્ડર subfolders નેસ્ટ છે પ્લગઇન તેમને સંભાળી સમક્ષ રજુ કરવાનો પ્રયત્ન કરશે.\nલાઈબ્રેરી શોધ: આ પ્લગિન તમે તેને અને imageâ € ™ ઓ નામનો ઉપયોગ એક છબી માટે subfolders શોધવા માટે પરવાનગી આપે છે કે જે લાઇબ્રેરી માટે શોધ લક્ષણ ધરાવે છે.\nCSS અને HTML બુટસ્ટ્રેપ: તમે સ્ટાઇલ કોઈપણ બદલવા માંગો છો અને આ પક્ષીએ બુટસ્ટ્રેપ ફ્રેમવર્ક સાથે પરિચિત હોય, તો તમે કોઈ મુશ્કેલી પડશે.\nછબી સંરેખણ: છબીઓ દાખલ થાય, ત્યારે તમે તે આસપાસ લખાણ સંબંધિત ગોઠવણી વ્યાખ્યાયિત કરવા માટે સક્ષમ હશે. ઉપયોગો પ્લગઇન સંરેખિત બદલે ફ્લોટ (HTML5 માં નાપસંદ)\nલીંક માં ચિત્રો લપેટી: તમે તેને સરળતાથી ઉમેરી રહ્યા છે ત્યારે એક લિંક એક છબી લપેટી કરવા માટે પસંદ કરી શકો છો.\nછબી પરિમાણો: જો તમે એક છબી ઉમેરો, ત્યારે તે તેની સાથે ઉમેરવામાં આવશે કે પરિમાણ વ્યાખ્યાયિત કરવા માટે શક્ય છે. તમે સરળતાથી imageâ € ™ ઓ aspec ગુણોત્તર રાખી શકો છો.\nઝડપી સ્થાપિત: (જો તમે ઇચ્છો તો) જસ્ટ રૂપરેખાંકન ફાઈલ સુધારો, અને પછી tinymce pluginsâ € ™ ફોલ્ડરમાં અપલોડ કરો. તે છે.\nસોર્સ કોડ: કંઈ છુપાયેલ છે.\nફાઈલ ઝિપસાંકળ છોડવી\nફાઇલ ખોલવા config.php અને ગ્રંથાલયનો પાથ અને URL અને પણ પરવાનગીઓ વ્યાખ્યાયિત કરે છે. આ સાથે તમને મદદ કરવા માટે PHP ફાઈલમાં ટિપ્પણીઓ છે.\nમૂળભૂત ઇમેજ પ્લગઇન બદલીને TinyMCE pluginsâ € ™ ફોલ્ડરમાં ફાઇલોને અપલોડ કરો\nપર સૂચનો માટે બ્રાઉઝરમાં ઓપન user_guide.html શરૂ રહ્યું.\n23 15 મે\nIE10, ફાયરફોક્સ, સફારી, ઓપેરા, Chrome ને, IE10, ફાયરફોક્સ, સફારી, ઓપેરા, Chrome ને\nજાવાસ્ક્રિપ્ટ જેએસ, એચટીએમએલ, સીએસએસ, PHP, જાવાસ્ક્રિપ્ટ જેએસ, એચટીએમએલ, સીએસએસ\nPHP, 5.x, PHP, 5.x, બુટસ્ટ્રેપ 2.3.x\nઈકોમર્સ, ઈકોમર્સ, તમામ વસ્તુઓ, CMS, HTML સંપાદક, છબીઓ, છબીઓ મેનેજ, પ્લગઇન, TinyMCE, WYSIWYG


News4 Gujarati - દીકરો મેળવવાની ઈચ્છામાં તાંત્રિક પાસે પહોચી મહિલા, તાંત્રિકે તેની સાથે કર્યું એવું કે…… News4 Gujarati - દીકરો મેળવવાની ઈચ્છામાં તાંત્રિક પાસે પહોચી મહિલા, તાંત્રિકે તેની સાથે કર્યું એવું કે…… Gujarati News, News in Gujarati – ગુજરાત સમાચાર | ન્યુઝ ફોર ગુજરાતી\nHome નેશનલ રાજસ્થાન દીકરો મેળવવાની ઈચ્છામાં તાંત્રિક પાસે પહોચી મહિલા, તાંત્રિકે તેની સાથે કર્યું એવું...\nThe woman approached the Tantric in her desire to haveason.\nહજુ પણ ભારતમાં અંધશ્રદ્ધાને માનવામાં આવે છે. અને તેના કારણે લોકોનું ખુબ જ નુકશાન થાય છે. રાજસ્થાન માં એવો કિસ્સો સામે આવ્યો છે જે અંધશ્રદ્ધાનો ફાયદો ઉઠાવીને લોકો સાથે છેતરપીંડી કરવામાં આવી છે. હવે ભારતમાં લોકોને છેતરવામાં આવે છે. જેમાં સૌથી મોટું હથિયાર અંધશ્રદ્ધાને બનાવવામાં આવે છે.\nપતિ-પત્નીને છેલ્લા કેટલાક સમયથી પુત્ર થતો નથી જેના કારણે……….\nરાજસ્થાનમાં એક કિસ્સો સામે આવ્યો છે. જયા ભરતપુરમાં એક પતિ-પત્નીને છેલ્લા કેટલાક સમયથી પુત્ર થતો નથી જેના કારણે ઘણા ડોકટરોની સલાહ લીધી તેમ છતાં બાળક ન થતા આ પતિ-પત્ની અંધશ્રદ્ધા તરફ પ્રેરાયા હતા. જે બાદ પુત્રની શોધમાં અંધશ્રદ્ધામાં મહિલાને તાંત્રિક પાસે જવાની ફરજ પડી હતી. જ્યાં તંત્ર-મંત્રના વર્તુળમાં તાંત્રિકે મહિલા સાથે કર્યું કઇક એવું કે જેના બાદ પોલીસની મદદ લેવી પડી હતી.\nઆ મહિલાને બે પુત્રી હતી અને તેને આગળનો પુત્ર જોઈતો હતો જે બાદ આ મહિલા તાંત્રિકની આશ્રયમાં પહોંચી હતી.આ સમયે મહિલા બીમાર હતી અને અંધશ્રદ્ધામાં પડી ગઈ અને ડોક્ટર પાસે જવાને બદલે પતિ સાથે તાંત્રિક પાસે પહોચી ગઈ હતી. અને જયારે આ તાંત્રિકે ત્યાં દાવો કર્યો હતો કે મહિલાનું ભૂત શરીરમાં છે અને ત્યાં જ તેની સારવાર શરૂ કરવામાં આવી છે.\nસાસરિયાઓ અને તાંત્રિક વિરુદ્ધ હત્યાનો ગુનો નોંધ્યો\nતાંત્રિક દ્વારા સારવાર દરમિયાન પૂનમની તબિયત વધુ બગડતી હતી. જે બાદ પરિવારજનો તેને હોસ્પિટલ લઇ પહોંચ્યા ત્યારે તેમનું મોત નીપજ્યું હતું. મૃતક મહિલાના પરિવારે સાસરિયાઓ અને તાંત્રિક વિરુદ્ધ હત્યાનો ગુનો નોંધ્યો હતો.\nઅગ્નિથી અનેક જગ્યાએ તેને સળગાવી હતી\nમળતી માહિતી મુજબ મૃતક મહિલાના હાથ, પગ, માથા સહિત શરીરના અનેક ભાગોમાં ઈજાઓ અને બર્ન્સ મળી આવ્યા છે. મૃતક મહિલાના શરીર પર ઘણા સ્થળોએ લોખંડની નેઇલ છિદ્રો પણ છે અને એવું કહેવામાં આવી રહ્યું છે કે તાંત્રિકે પુત્ર મેળવવા માટે સારવારના નામે મહિલાના શરીર પર ખીલી ફટકારી હતી અને અગ્નિથી અનેક જગ્યાએ તેને સળગાવી હતી જેના કારણે તેણીનું મોત નીપજ્યું હતું.\nઆ પણ વાંચો:- આકાશમાંથી પડ્યો ઉલ્કાપિંડ જેવો પદાર્થ ,2કિ.મી. સુધી વિસ્ફોટનો અવાજ\nતે જ સમયે આરોપી તાંત્રિકે તેના ખુલાસામાં કહ્યું કે તે ભૂત સાથે વર્તે છે અને તેણે મહિલાને ઈજા પહોંચાડી નથી પરંતુ ઈજા સીડી પરથી નીચે પડવાને કારણે થઈ છે.\nPrevious articleજયેશ ઉપાધ્યાય બન્યા રાજકોટ શહેરના પ્રથમ પ્લાઝમા ડોનર\nNext articleગુજરાતના ખેડૂતો માટે મોટી જાહેરાત, કિસાન સહાયમાં પ્રીમિયમ ભર્યા વગર નુકસાનીનું વળતર મળશે\nરાજસ્થાનમાં ફોન ટેપિંગ પર બબાલ, ભાજપે કરી CBI તપાસની માગ\nકોંગ્રેસે સચિન પાયલટને રાજસ્થાનના ડે.સીએમ પદેથી હટાવ્યા\nસચિન પાયલટનો દાવો ફેલ, રાજસ્થાનમાં બચી ગઈ અશોક ગેહલોતની સરકાર